Home›هەواڵ›کوردستان›نزیکەی نیوەی کەمپی ئاوارەکان لە هەرێم داخراون\nناوەندی هاوبەشی هەماهەنگی قەیرانەكانی هەرێم رایگەیاند: داخستنی کەمپی ئاوارەکان بەردەوامە و ئێستا ژمارەی کەمپەکان بۆ 35 کەمپ کەمکراونەتەوە.\nعەلی سەعید، بەڕێوەبەری داتا و زانیاریەكان لە ناوەندی هاوبەشی هەماهەنگی قەیرانەكانی سەربە وەزارەتی ناوخۆی حكومەتی هەرێمی كوردستان بە SNNی راگەیاند: پرۆسەی گەڕانەوەی ئاوارە و پەنابەران و داخستنی كەمپەكان لە سنووری هەرێمی كوردستان بەردەوامی هەیە پرۆسەكەش تا كۆتایی هاتنی ئاوارە و پەنابەران بەردەوامی دەبێت .\nوتیشی: لە سەرەتای هاتنی ئاوارە و پەنابەرەكان بۆ هەرێمی كوردستان سەرەتا 58 كەمپ لە سنووری هەرێمی كوردستان كرانەوە و دواتر قۆناغ بە قۆناغ كەمپەكان داخراو و بەشێكیشیان یەكخران، بۆیە لە ئێستادا تەنها 35 كەمپ لە تەواوی هەرێمی كوردستان بوونی هەیە.\nئاماژەی بەوەشكرد: نەگەڕانەوەی بەشێك لە ئاوارەكان پەیوەندی بە نەبوونی خزمەتگوزاری و نائارامی ناوچەكانیان هەیە و دڵنیاین ئەگەر ناوچەكانیان جارێكی تر ئارامی بۆ بگەرێتەوە، هەروەها خزمەتگوزاری بۆ بچێت ئاوارە و پەنابەرەكان لە كەمپەكانیش نامێنن .\nراشیگەیاند: زۆرترین كەمپ لە ئێستادا لە سنووری پارێزگاری دهۆكە، هەروەها حكومەتی هەرێمی كوردستان بە هاوكاری رێكخراوە نێودەوڵەتیەكان تەواوی پێداویستیەكانی ژیانی لە نێو كەمپەكان بۆ ئاوارە و پەنابەرەكان دابین كردوە .\nکوتانی هاوڵاتیانی سعودیە و بەحرەین بە ڤاکسینی کۆرۆنا دەستیپێکرد


📊 ئێران چوار زیندانی کورد لەبەرچاوی خەڵک سێدارە دەدات ئامار و راپرسیا\n📅 دەمێ تومارکرنێ Jun 30 2017 10:37AM\n👁 ئەڤ بابەتە 2,332 جار هاتیە دیتن\nکۆماری ئیسلامی ئێران لە ئایندەیەکی نزیکدا چوار زین [ زێدە... 👁] ✖ ✖ ✖ 0 1 ✔ 93% ✍ ئـ.ئـ.ف. 30-6-2017 10:37:02\n📊 ئەمەریکا هەفتەی رابردوو 120 بارهەڵگر هاوکاری سەربازی گەیاندووەتە شەڕڤانان ئامار و راپرسیا\n📅 دەمێ تومارکرنێ Jun 30 2017 10:05AM\n👁 ئەڤ بابەتە 2,725 جار هاتیە دیتن\nلەماوەی هەفتەی رابردوو، ویلایەتە یەکگرتووەکانی [ زێدە... 👁] ✖ ✖ ✖ 0 1 ✔ 93% ✍ ئـ.ئـ.ف. 30-6-2017 10:05:30\n📊 پۆلیس کەمبونەوەی تاوانەکانی دزیکردن و هەڵکوتانە سەر ماڵان و رفاندن رادەگەیەنێت ئامار و راپرسیا\n📅 دەمێ تومارکرنێ Jun 30 2017 10:14AM\n👁 ئەڤ بابەتە 2,031 جار هاتیە دیتن\nبەڕێوەبەرایەتی گشتی پۆلیسی کەرکوک چەند رێوشوێنێک ب [ زێدە... 👁] ✖ ✖ ✖ 0 1 ✔ 91% ✍ ئـ.ئـ.ف. 30-6-2017 10:14:05\n📝 تورکیا “ژیار گۆڵ”ی دەسبەسەر کرد و دیپۆڕتی کردەوە بۆهەرێمی کوردستان بەلگەنامە\n📅 دەمێ تومارکرنێ Jun 30 2017 3:08PM\n👁 ئەڤ بابەتە 3,873 جار هاتیە دیتن\nبەپێی هەواڵی گەیشتوو بەکۆمەڵەی مافی مرۆڤی کوردستان [ زێدە... 👁] ✖ ✖ 0 0 ✔ 99% ✍ هـ.ب. 30-6-2017 15:08:20\n✌ عەونی مەغدید رەسول شەهیدان\n📅 دەمێ تومارکرنێ Jun 30 2017 10:27PM\nلە رێکەوتی 30-06-2017 لە خورماتوو لەشەڕی دژە داعش [ زێدە... 👁] ✖ ✖ 0 0 ✔ 78% ✍ م.ب. 30-6-2017 22:27:50\n📊 گرتنەوەی ئاوی خاسە کاریگەرییەکی لەسەر بەنداوی دوکان دروستکردوە ئامار و راپرسیا\n📅 دەمێ تومارکرنێ Jun 30 2017 3:17PM\n👁 ئەڤ بابەتە 7,227 جار هاتیە دیتن\nمحەمەد تاهیر، بەڕێوەبەری بەنداوی دوکان بە دواڕۆژی [ زێدە... 👁] ✖ ✖ ✖ 0 1 ✔ 91% ✍ ئـ.ئـ.ف. 30-6-2017 15:17:37\n📝 نوێنەرایەتیی حکوومەتی هەرێمی کوردستان لە ئەمریکا ڕوونکردنەوەیەکی بڵاو کردەوە بەلگەنامە\n📅 دەمێ تومارکرنێ Jun 30 2017 10:43AM\nلێدوانێک لە نوێنەرایەتی حکومەتی هەرێمی کوردستان لە [ زێدە... 👁] ✖ ✖ 0 1 ✔ 99% ✍ ئـ.ئـ.ف. 30-6-2017 10:43:51\n📊 هاتنی گەشتیاران بۆ هەڵەبجە 35 هەزار تێدەپەڕێنێت ئامار و راپرسیا\n📅 دەمێ تومارکرنێ Jun 30 2017 2:11PM\nبەوتەی بەرپرسانی بەڕێوەبەرایەتی گەشتوگوزاری پارێزگ [ زێدە... 👁] ✖ ✖ 1 1 ✔ 99% ✍ ئـ.ئـ.ف. 30-6-2017 14:11:21


کەمال کەرکووکی: ١٦ی ئۆکتۆبەر خیانەتێکە هیچ پاساوێک هەڵناگرێت\n2019-10-15 [05:59 AM]\nبەرپرسی ئەنجومەنی سەرکردایەتیی کەرکووک - گەرمیانی پارتی دیموکراتی کوردستان، وەڵامی سەرۆکی پێشووی پەرلەمانی عێراق دەداتەوە و جەخت دەکاتەوە کە ئەو کەسانەی دژی ڕیفراندۆم بوون، ناهەق بوون. ئەوەش ڕوون دەکاتەوە کە خیانەتی ١٦ی ئۆکتۆبەر هیچ پاساوێک هەڵناگرێت.\nپاش ئەوەی میدیای سەر بە گرووپی خیانەتی ١٦ی ئۆکتۆبەری نێو یەکێتیی نیشتمانیی کوردستان، وەک پاساوهێنانەوەیەک بۆ خیانەتی گرووپەکە، چاوپێکەوتنێکی سەلیم جبووری، سەرۆکی پێشووی پەرلەمانی عێراقی بڵاو کردەوە کە تێیدا هۆکاری ١٦ی ئۆکتۆبەر بۆ ڕیفراندۆم دەگەڕێنێتەوە. دکتۆر کەمال کەرکووکی، بەرپرسی ئەنجومەنی سەرکردایەتیی کەرکووک - گەرمیانی پارتی وەڵامی دایەوە.\nکەمال کەرکووکی لە لێدوانێکیدا ئاماژەی بەوە کردوه کە کورد لە عێراقدا مافەکانی خۆی پێ نەدراوە، لە ڕووی داراییەوە لە بودجەی گشتیی عێراق بێبەش کراوە، لە کاتێکدا داهاتی ئەو وڵاتە زۆر و فرە زۆرە.\nلەبارەی مافی گەلانیش بۆ بڕیاردان لە چارەنووسی خۆیان، سەرکردەکەی پارتی دەڵێت: ”سەلیم جبووری بە جۆرێک باسی ڕیفراندۆم دەکات، وەک ئەوەی ئاگای لە پەیمان و بڕیارەکانی نەتەوە یەکگرتووەکان نەبێت و تەنانەت دیباچەی دەستووری عێراقیشی بە باشی نەخوێندبێتەوە“.\nڕوونیشی کردەوە کە بۆ ڕیفراندۆم، سەرۆک بارزانی ڕێگەیەکی درووست و یاسایی و دادپەروەرانەی گرتە بەر و زۆر ئاساییە سەرۆک ڕێز لە گەلی خۆی و بۆچوونی گەلەکەی بگرێت و ڕایان وەربگرێت لەبارەی چارەنووسیان. گوتیشی: ”ئەوانەی ڕیفراندۆمیان ئەنجام دا لەسەر هەق بوون، ئەوانەشی هەوڵی ڕێگەگرتن لە ڕیفراندۆمیان دا، ناهەق بوون“.\nلەبارەی پاساودانەوەش بە خیانەتی ١٦ی ئۆکتۆبەر لە ڕێگەی سەلیم جبوورییەوە، دکتۆر کەمال کەرکووکی گوتی: ”١٦ی ئوکتۆبەر خیانەت بوو، ھیچ پاساوێکی بۆ نییە“.


سروشتی دلۆڤان/ سێزده‌به‌ده‌ر رۆژی ئاشته‌وایی له‌گه‌ڵ سروشت - piranshahrrudaw | piranshahrrudaw\nصفحه نخست آخرین اخبار / اجتماعی / خبرهای ویژه / پیرانشهر / کوردی\nانتشار : فروردین 8, 1398 - 21:47\nسروشت هه‌موو کات سه‌رچاوه و کانگای بژێوی ژیانی مرۆڤ بووه. سروشتێکی گه‌وره و دڵ¬ئاواڵا و سه‌خاوه‌تمه‌ند. له هه‌مان کاتا بێ هه‌ڵاواردن بۆ هه‌موو مرۆڤه‌کان و گیانله‌به‌رانی سه‌ر گۆی زه‌وی سنگی خۆی وه‌ک سفره‌یه‌کی ره‌نگین و رازاوه راخستووه و هه‌ر که‌س به پێی توانا و بڕستی خۆی له‌م خوانه ره‌نگینه که‌ڵک وه‌رده‌گرێ! دۆستایه‌تی مرۆڤ و سروشت دۆستایه‌تییه‌کی جه‌برییه.! یانی سروشت نیعمه‌تێکه که خودا بۆ گه‌وره‌ی مه‌خلوقاتی ده‌سته‌به‌ر کردووه. مرۆڤ هه‌تا له‌گه‌ڵی نه‌رم و نیان بێت و خزمه‌تی بکا و پێی¬ڕابگا و دۆستایه‌تی له‌گه‌ڵ بکا بۆی به به‌هره‌تر و رازاوه‌تر و جوانتر ده‌بێ. وه‌رن با به دۆستایه‌تی له‌گه‌ڵ سروشت خۆمان ده‌وڵه‌مه‌ندتر بکه‌ین.\nهه‌ر چه‌ند هه‌موو کات ئه‌وه مرۆڤه که پیویستی به سروشت و دۆستایه‌تی سروشت هه‌یه و هه‌ر ده‌م منت باری ئه‌وه. له‌گه‌ڵ ئه‌وه‌ش گه‌لێکجار مرۆڤ ده‌رحه‌ق به سروشت ناسپاسی ده‌کا و به هێندێک کرده‌وه‌ی دژ به ئه‌و ده‌بێته هۆی تووڕه کردنی سروشت. سروشتش له‌گه‌ڵ ئه‌و هه‌موو به‌خشه‌نده‌ییه و گه‌وره‌یی و جوانی و ڕازاوه‌ییه‌ی گه‌لێ جار تووڕه ده‌بێ و هه‌ره‌شه و مه‌ترسی ده‌خاته سه‌ر دانیشتوانی. بومه‌له‌رزه، تۆفان، ره‌شه‌با، سێڵاو و رنوو و هه‌ره‌سی شاخان و جمین و لێمشتی¬روباران … له گرینگترین هه‌ره‌شه‌کانی سروشتن.\nسروشت هه‌م لایه‌نی جوان و رازاوه‌ی هه‌یه، هه‌م لایه‌نی دزێو و ناشیرین. مرۆڤیش به پێی ئه‌و رۆژه خۆش و ناخۆشانه‌ی که ده‌گه‌ڵ سروشت و خۆی رایبواردووه مێژوو و بیره‌وه‌ری و یادواره‌ی بۆ سازکردووه! که سێزده‌به‌ده‌ر یه‌کێک له‌م رۆژ و بیره‌وه‌ریانه‌یه. له دێر زه‌مانه‌وه کورد بۆ به‌هره وه‌رگرتن له سروشت رووی له مه‌ڕداری و وه‌رزێڕی کردووه سه‌رچاوه‌ی داهات و بژێوی زیاتر به‌م رێگایانه‌دا له سروشت وه‌رگرتووه. گه‌لێک بۆنه‌ی جیاواز و خۆش هه‌بووه که جێژنیان بۆ گرتووه و به‌رزیان راگرتووه. هه‌ر وه‌ک به‌ڕێز مامۆستا هێمن باسی ده‌کا، له کورده‌واریدا که زۆربه‌یان مه‌ڕدار بوونه گه‌لێک بۆنه و جێژنی تایبه‌ت به خۆیان هه‌بووه جێژنی به‌ران تێبه‌ردان که له پاییزدا بووه(جێژنی مێهره‌گان) پاش سه‌ت رۆژ که ئه‌رخه‌یان بوون له به‌رگرتن و به‌رنه‌هاویشتنی مه‌ر (جێژنی سه‌ده)یان بۆ گرتووه. پاشان جێژنی نه‌ورۆز بۆ گرتووه. نه‌ورۆز یان نه‌وزا رۆژێک بوو که مه‌ڕ له زه‌و پاده‌بۆوه. پاش سێزده رۆژ مه‌ڕداره‌کان مه‌ڕیان زاوماک ده‌کرد و له‌گه‌ڵ زۆربه‌ی ئه‌ندامانی بنه‌ماڵه به گه‌وره و بچووک روویان له ده‌ر و ده‌شت ده‌کرد و له داوێنی سروشتدا هه‌تا ئێوارێ به خۆشی و شادی ده‌مانه‌وه. ئه‌و به کۆمه‌ڵ وه‌ده‌ر که‌وتنه به تێپه‌ڕینی ره‌وتی زه‌مان بۆت به دابونه‌ریت و هه‌موو ساڵێ له‌م رۆژه‌دا خه‌ڵک چۆته ئامێزی سروشت و له‌گه‌ڵ رزگار بوون له زستانی سه‌خت و پڕ له رۆژه‌ره‌شی بۆ رێز له سروشت و ئاشته‌وای له‌گه‌ڵ وه‌رزی سه‌رهه‌ڵدان و ژیانه‌وه ده‌سته‌ملانی بووه و له ژێر به‌خشه‌نده‌یی و دلۆڤانی و ده‌ست واڵایی و شکۆمه‌ندی سروشت دا حاواونه‌ته‌وه. رۆژێکی خۆشی له‌گه‌ڵ بردۆته سه‌رێ. رۆژی ئاشته‌وایی له‌گه‌ڵ سروشت پیرۆز بێ.\nئیسماعیل سەید شوکری


نیشتمان و ئێوە، ناكۆكیەكانتان لەسەر چین؟ – Standard Kurd\nلەلایەن ستاندار Posted on كانونی دووه‌م 13, 2018 كانونی دووه‌م 13, 2018 1358 جار بینراوە 0 سەرنج\nهەرێمی كوردستان بەرەو قۆناغێكی سەخت و یەكلایی كەرەوە هەنگاو دەنێت، قۆناغێك كە دوو بەرە ڕابەرایەتی دەكەن.\nبەرەی یەكەم كە یەكێتی و پارتی پێكیدەهێنن و بەرەكەی دیكە كە نیشتمانە و پێكدێت لە گۆڕان و كۆمەڵ و هاوپەیمانی.\nنیشتمان، وەك بەرەیەكی نوێ و گرنگ و بەهێز لە گۆڕەپانی سیاسی هەرێمدا، هێدی هێدی كەوتۆتە تاودانی ئەسپی خۆی وشێلگیرانە ڕووبەڕڕوی واقیعێك بۆتەوە كە بزوتنەوەی گۆڕان لە ٢٠٠٩ ەوە نەخێری بۆ كردووە.\nنیشتمان نیشتمانیانە هەنگاو دەنێت، بە پێی زانیاریەكان هەر سێ لایەنی ناو نیشتمان تەواوی هێز و توانای خۆیان كۆكردۆتەوە و بەرەو جەنگێكی قورس ڕێدەكەن.\nهێز و توانای نیشتمان لە چەند شتێكەوە سەرچاوە دەگرێت:\n١- بزوتنەوەی گۆڕان، كە وەك هێزێكی پشوودرێژ و پڕوزەی گەنجانە، هێزێك یەكێتی و پارتی باشتر لە هەر لایەنێكی دیكە دەناسێت، سزا دەدرێت و لە ڕاستە ڕێی چاكسازی لانادات.\nخاو دەبێتەوە بەڵام ناوەستێت، هەوڵی پاكتاوكردنی دەدرێت، بەڵام هەر ڕۆژێك نوێتر سەردەردێنێتەوە.\nلە كاتێكدا بەشێك لە لایەنگرانی بێهیوا دەبن و دەگەنە ترۆپكی نائومێدی لە بزوتنەوەكە، گۆڕان ورە دەداتەوە نیشتمان و هەموو پۆست و ئیمتیازاتەكانی جێدەهێڵێت و خێراتر ڕێدەكات بۆ ئامانجێك كە بزوتنەوەكەی لەسەر بنیاتنراوە.\nگۆڕان پەلە ناكات و هەموو ڕێگەكان تاقی دەكاتەوە و بەردەوامە لە نیشتماندا.\n٢- كۆمەڵ، هاوشانی گۆڕان لە نیشتماندا ئامادەیە، هەموو ئەوانەی شیاوە بۆ گۆڕان بێدودڵی دەتوانرێت بە كۆمەڵیش بوترێت.\nهێزێك هاوشانی بزوتنەوەی ناڕازی و هاوشانی گۆڕان چەندین ساڵە ڕێدەكات و بەردەوامە.\nئیسلامی بوونی كۆمەڵ ئاوێتەكراوە لەگەڵ دیموكراسی و سیستمی پەرلەمانی مۆدێرن، كە ئەمە وا دەكات هیواكان ڕووە و خۆی ڕابكێشرێت.\n٣- هاوپەیمانی دیموكراسی و دادپەروەری، ڕەنگڕێژ لە جیاوازی ئایدیا و بەرەو ئامانجێكی هاوتا كە هاودیدانی كۆكردۆتەوە.\nهێزێكی نوێ، جیاواز لە هێزە نوێكەی تر، لەسەرخۆ و قوڵ دەڕوات و دوور دەڕوانێت.\nهێزی نیشتمان جگە ئەوانەی باسمانكرد، لە ئەندامەكانیشیدا هێزێكی دیكە هەیە، كە كەمتر نیە لە هێزە گشتیەكە، گەنجێتی و خوێنگەرمی و ئەزمون، ئایدیای نوێ جیایان دەكاتەوە لە ئەندامانی هێزەكانی دیكە.\nلە هەمان كاتددا بوونی لیستێكی بەهێز كە دكتۆر یوسف محمد ڕابەرایەتی دەكات.\nلە بەرامبەر نیشتماندا، یەكێتی و پارتی هەیە، كە دەبێت نیشتمان بزانێت ناكۆكی لەگەڵ ئەو دوو هێزەدا جگە ناكۆكیە مێژووییەكە، ناكۆكیانە لە تێڕوانیان بۆ دیموكراسی، بە دامەزراوەی كردن، سیستمی پەرلەمانی و بەكارهێنانی نیشتمان بۆ بەرژەوەندی تەسكی حیزبی. جگە لە جیاوازی پەروەردەیی ئەندامان و لایەنگرانیان.\nڕووبەڕووبونەوەی نیشتمان لەگەڵ یەكێتی و پارتیدا، قورس دەبێت، یەكێتی و پارتی ناكۆكن لەگەڵ هەرجوڵەیەكی نیشتمان بێئەوان، بەڵام لەسەروو ئەوانەوە بوونی ئەندام و هێزی چەكداری ئەم دوولایەنەیە، كە ئەندامی نیشتمان بڕوایان پێینیە.\nلە كۆتاییدا دەبێت بزانین، ئەمە یاری كۆتاییەو سەختە، سەختتر لە هەر كات و قۆناغێكیتر، نیشتمان هەوڵ بۆ گۆڕانكاری گەورە دەدات و یەكێتی و پارتیش بۆ مانەوە.\nبڵاوکراوەی پێشووشکستی حوکمڕانی و کۆچی ژیره‌کان\nبڵاوکراوەی نوێترئه‌م حكومه‌تە خوى به دزیكردنه‌وه گرتووه !\nPosted on كانونی یه‌كه‌م 12, 2018 0 361


سه‌رۆک ئۆباما جارێکی تر داوای له سه‌رۆکی سوریا به‌شار ئه‌سه‌د کرده‌وه ده‌ست له کاربکێشیته‌وه و گوتی هه‌ر جوڵاندنه‌وه یا خود به‌کار هێنانی چه‌کی کیمیاوی له لایه‌ن حکومه‌تی سوریا ده‌بێته مایه‌ی گۆڕانی هه‌ڵوێستی ئه‌مه‌ریکا. دووشه‌ممه سه‌رۆک ئۆباما ئه‌م تێبینییانه‌ی دا له میانه‌ی کۆنفرانسێکی ڕۆژنامه‌وانی چاوه‌ڕێ نه‌کراودا له کوشکی سپی، که به‌شێکی وه‌ڵامدانه‌وه‌ی گله‌یی ڕۆژنامه‌وانان بو که ده‌ڵێن سه‌رۆک خۆی دووره‌په‌رێز گرتووه له کۆنفرانسی ڕۆژنامه‌وانی ئاسایی.\nسه‌باره‌ت به سوریا پرسیاری لێکرا، به‌ڕێز ئۆباما گوتی تائێستا سه‌رۆک ئه‌سه‌د په‌یامه‌که‌ی وه‌رنه‌گرتووه که ڕه‌وایی له ده‌ست داوه و پێویسته ده‌ست له کار بکێشیته‌وه.\nسه‌رۆک گوتی ،" کۆمه‌ڵگای نێونه‌ته‌وه‌یی په‌یامێکی ئاشکرای داوه که له بری ئه‌وه‌ی وڵات بخاته ناو شه‌ڕی ناوخۆ، ئه‌و ده‌بێت به‌رۆ ئاراسته‌ی گواستنه‌وه‌ی سیاسی هه‌نگاو بنێت. به‌ڵام له‌م کاته‌دا، شیانی ڕۆیشتنی به هاسانی، زۆر دوور دێته به‌رچاو."\nسه‌رۆک ئۆباما باسی یارمه‌تی مرۆڤی و یارمه‌تییه‌کانی تری ئه‌مه‌ریکا و هاوپه‌یمانه نێونه‌ته‌وییه‌کانی کرد که بۆ ئۆپۆزسیۆنی سوریا دابینکراون و گوتی به‌رده‌وامیش ده‌بن به تایبه‌تی یارمه‌تیدان به‌و په‌نابه‌رانه‌ی له به‌ر شه‌ڕ ڕاده‌که‌ن.\nئه‌و گوتی یارمه‌تیدانه‌که هه‌روه‌ها بریتی ده‌بێت له ڕاوێژکاریکردن له‌گه‌ڵ ئۆپۆزسیۆن سه‌باره‌ت به گواستنه‌وه‌ی سیاسی که شیانی ڕوودانی هه‌یه، وه‌ک وه‌به‌رچاوخستنی ئه‌و پرنسیپانه‌ی که ده‌بێت ڕه‌چاو بکرێن بۆ ڕێزگرتن له مافی که‌مایتییه‌کان و مافه‌کانی مرۆڤ له سوریا.\nبه‌رێز ئۆباما گوتی ئه‌و له‌م کاته‌دا فه‌رمانی خۆتێوه‌ردانی له‌شکری له سوریا نه‌داوه. ئه‌و گوتی به‌ڵام ئه‌مه‌ریکا و هاوپه‌یمانه‌کانی له نزیکه‌وه چاودێری بارودۆخه‌که ده‌که‌ن و گوتی هه‌ر جۆره به‌کارهێنان و جوڵاندنه‌وه‌ی چه‌کی کیمیاوی له لایه‌ن حکومه‌تی سوریا "لێکدانه‌وه‌ی" ئه‌و ده‌گۆڕێت.\nسه‌رۆکی گوتی،" ئێمه ژماره‌یه‌ک به‌رنامه‌ی باری نائاساییمان پێک هێناوه. ئێمه په‌یوه‌ندی ڕوون وئاشکرامان به هه‌موو لایه‌نێک له ناوچه‌که که ئه‌مه هێلی سوره (به جدی نیگه‌رانمان ده‌کات) بۆ ئێمه و ده‌رنجامی گه‌وره‌ی ده‌بێت ئه‌گه‌ر ببینین چه‌کی کیمیاوی بجوڵێندرێته‌وه یانیش به‌کار بهێندرێت. ئه‌مه لێكدانه‌وه‌کانی من به‌ڕاده‌ی به‌رچاو ده‌گۆڕێت."\nسه‌رۆکی گوتی ئه‌مه‌ریکا ناتوانێت ڕێگه‌بدات چه‌کی کیمیاوی بکه‌وێته ده‌ستی خه‌ڵکی خه‌راپ. ئه‌و گوتی واشنتن زۆر به‌ڕوونی مه‌به‌ستی خۆی له‌سه‌ر ئه‌م هێڵه سوره بۆ حکومه‌تی ئه‌سه‌د و لایه‌نه‌کانی تری گۆڕه‌پانه‌که ئاشکرا کردووه.\nسه‌رۆک گوتی هاوپه‌یمانه‌کان له ناوچه‌که به ئیسرائیله‌وه نیگه‌رانن سه‌باره‌ت به چه‌کی کیمیاوی و بایۆلۆژی سوریا.\nراگه‌یاندنه‌که‌ی سه‌رۆک ئۆباما


بەداخەوە پارێزبەندی لە سۆران عومەر هەڵگیرا، بەڵام..!!\nمه‌لا به‌ختیار 07/05/2020 125 جار خوێنراوەتەوە\n(4/5/2020) نامەیەكی ئاواڵەم بۆ بەرێز سەرۆكی حكومەت نوسی، ئەو بڕیارە سەبارەت بە لابردنی پارێزبەندی لەسەر كاكە سۆران عومەر جێبەجێ نەكات‌و، باشترە رووبەڕووی دادگای بكاتەوە. ئەمڕۆ، بڕیارەكە بەداخەوە لە پەرلەماندا بە (57) دەنگ‌و بێ ئامادەبونی سەرۆكی پەرلەمان‌و بەرهەڵستی فراكسیۆنەكانی گۆڕان‌و لایەنە ئیسلامیەكان‌و نەوەی نوێ‌و یەكێتی، پەسەند كرا.\nئەیبینین كە لێكەوتەكانی خراپ دەبێ. هەروەكو چۆن، كاتی خۆی دەركردنی سەرۆكی پەرلەمان‌و لیستی گۆڕان، لێكەوتەی خراپیان لێكەوتەوە. بۆیە بە گرنگی دەزانم، لەمەڕ هەردوو روداوەكە راو بۆچونی خۆم دەرببڕم.\nئەم كیشەیەی كاكە "سۆران"یش، لەو باوەڕەدام، رێگەی تری بۆ بگیریاتە بەر، كاریگەرتر دەبوو. نەك هەڵگرتنی پارێزبەندی.\nدیارە، سەرۆكی حكومەت، مافی خۆیەتی بەرگری لە خۆی بكات.. ئەگەر دەریشكەوت، تومەتەكانی كاكە سۆران هەڵبەستراوون، یان بەهەڵە چووە، بێگومان، دادگا بڕیاری پێویست دەدات.. واش پێشبینی دەكەم، ئەوكاتە كاكە مەسرور، لە كەیسەكە خۆشبێ! لەڕاستیدا، كاتێك كاكە "سۆران" لە كۆنگرە رۆژنامەگەریەكەیدا، جەختی كردەوە كە لە "ویكیلیكس" هەواڵی گەندەڵیەكانی وەرگرتووە، لای خۆم وتم: پەلەی كردووە لە بڵاوكردنەوەی تومەتەكان! چونكە بەپێی بڵاوكراوەی "ویكیلیكس" بێ، لە سەرۆك كۆمارەوە هەتا دەگاتە سەرۆك وەزیرانی عێراق‌و بەرپرسە باڵاكانی تر.. هەموو گەندەڵن. بەڵام تاكو ئێستا، كۆمسیۆنی دژایەتی گەندەڵی لەعێراقدا، زۆربەی ناوە ناودارەكانی نەداوەتە دادگا.


سه‌رگوتار: به‌هێز كردنی ئاسایشی ئه‌فغانستان - 2005-01-03\nحكومه‌تی ئه‌فغانستان به‌رەوپێشچوونی به دەستهێناوە و له دابین كردنی ئاسایش بۆ ئه‌و ووڵاته‌ی كه دەیان ساڵه به‌هۆی شه‌ڕ و نا ئارامی بارودۆخه‌كه‌یه‌وە وێران بووە.\nباڵیۆزی ووڵاته یه‌كگرتووەكانی ئه‌مه‌ریكا له ئه‌فغانستان زاڵمای خه‌لیل زاد دەڵێت له‌شكری نیشتمانی نوێی ئه‌فغانستان شایسته‌ی پێزانینی زیاترن بۆ ئه‌و گۆڕانكارییانه‌ی به دەستیان هێناوە.\nبه‌ڕێز خه‌لیل زاد دەڵێت: "كاتێك كه ئێمه له ئه‌فغانستان دەستمان به كارەكان كرد هیچ شتێكی لێ‌نه‌بوو ته‌نانه‌ت یه‌ك سه‌ربازی له‌شكری نیشتمانی لێ‌نه‌بوو. ئێستاكه 18،000 سه‌ربازی له‌شكری ئه‌فغانی هه‌یه و له شه‌ڕ خۆیان دوور ناخه‌نه‌وە. سه‌ربازەكانمان حه‌ز دەكه‌ن ئه‌و سه‌ربازانه‌یان له‌گه‌ڵدا بێت و له ڕاستیدا ئارەزوو ناكه‌ن بۆ هیچ جێگایه‌كی شه‌ڕكردن بێ ئه‌وان بچن. ئه‌وان زۆر باشن، تاوەكو ئێستا هیچ ڕووداوێك نه‌بوو تیایدا هێزی ئه‌فغانی خۆی له پێكدادان دزی بێته‌وە و ڕۆشتبێته ماڵه‌وە."\nتاوەكو ئێستاش، سی و سێ هه‌زار ئه‌فسه‌ری پۆلیسی ئه‌فغانی مه‌شق و ڕاهێنانیان پێكراوە. دەزگای زانیاری ئه‌فغانستانیش پێكهێنراوە. له‌شكری نیشتمانی ئه‌فغانستانیشله به‌رە و پێش بردن و فراوانكردنی تواناكانیان به‌ردەوامه.  به یارمه‌تیدانی ئه‌ندازیارانی له‌شكری ئه‌مه‌ریكی، چوار بنكه‌ی له‌شكری ئه‌فغانی نوێ بینا دەكرێت. ئه‌و بنكانه‌ش له حه‌رات و قه‌ندەهار و گاردێز و مه‌زەر ئه‌لشه‌ریف دەبێت.\nهه‌نگاوێكی گرنگی تریش له ئاسایشی ئه‌فغانستان، هه‌ڵوەشاندنه‌وەی گروپه چه‌كدارییه‌كانی ئه‌فغانستانه، تاوەكو ئێستاش زیاتر له نیوەی 50 هه‌زار چه‌كداری ئه‌فغانی نه‌هێڵراوە. هه‌روەها دەستگیركردنی ژمارەیه‌ك له ڕێبه‌رانی باڵاتی تاڵه‌بانه‌كان له‌وانه مه‌لا نه‌قیب الله كه سه‌رۆكی پێشووی كاروباری ئاسایشی ڕژێمی تاڵه‌بانه‌كانه و به شێوەیه‌كی دیار ئاسایشی ئه‌فغانستانی به‌هێز كردووە.\nئه‌حمه‌ر رەشید شارەزا له كاروباری تاڵه‌بانه‌كان به ڕۆژنامه‌ێ پاكتربیونی گووتوە، جه‌نگاوەرانی تاڵه‌بانه‌كان ئارەزووی بڕیارێكی لێخۆشبوونی گشتی حكومه‌تی ئه‌فغانی دەكه‌ن.\nبه‌ڕێز ئه‌لرەشید دەڵێت له هه‌مووی گرنگتر ئه‌وەیه كه له ماوەی سێ ساڵی ڕابوردودا پشتگیرییه‌كی زۆر كه‌م یان هه‌ر به شێوەیه‌كی گشتی له چه‌كدارانی تاڵه‌بانه‌كان ناكرێت.\nسه‌رۆكی ئه‌فغانستانیش حامد كارزای گوتویه‌تی هه‌ڵبژاردنه‌كان سه‌لماندییان كه‌وا تاڵه‌بانه‌كان جێگه‌یان له ناو گه‌له‌كه‌دا نه‌ماوە.\nسه‌رۆك كارزای هۆشداری ئه‌وەشیدا كه شه‌ڕی دژی تیرۆرزم هێشتا ته‌واو نه‌بووە و به‌ردەوامه.\nسه‌رۆك جۆرج دەبلیو بوشیش دەڵێت ئه‌فغانستانی ئازاد له شه‌ڕی تیرۆردا هاوبه‌شمانن و هه‌روەك هیوایه‌كی شه‌كاوەی ناوچه‌یی پڕ له كێشه و گرفتی جیهانیدایه و نمونه‌یه‌كی ئه‌و ووڵاتانه‌یه كه سه‌رقاڵی جێبه‌جێكردنی بههڵێنه‌كه‌یانن بۆ هێنانه كایه‌وەی ئازادی له ووڵاته‌كه‌دا.


پرۆژەی كۆدار و پژاک بۆ دیمۆكراتیزه كردنی ئێران\nئێران یەک لەو وڵاتانەی ڕۆژهەڵاتی ناوەڕاستە كه مێژووی کۆمەڵگای ئازاد لەوێ دەستی پێ کردووەو بڵاو بۆتەوە. ئێران لانکەی کۆمەڵگا و تێکۆشانی ئازادی بووە و ئێستاش هەر ئەو ڕۆڵە دەگێڕێت. گەلانی ئێران لە سەر ئەم بنەمایە لە ڕابردوودا ژیانێکی کۆنفیدراڵیان بووە و مێژووی ئەم وڵاتە پڕە لە تێکۆشەرانی ماندویی نەناس و خەباتی ئازادیخوازی، بەتایبەت گەلانی ئێران و گەلی کوردیش پێکەوە لە کاتی کۆمەڵگای سروشتی تا ڕۆژی ئەمڕۆ مێژوویەکی هاوبەشیان نووسیوە و لە دژی ستەم و نادادپەروەری تێکۆشانی هاوبەشیان کردووە. بێگومان لە مێژوو، چاند و بیرۆکەی هاوبەشیاندا کاریگەریان لەسەر تێکۆشانی یەکدی داناوە. کۆنفیدرالیسمی هۆزەکانی ئێرانی و کوردستانی لە دژی زوڵم و ستەمی ئاشوریەکان لە مێژووی کۆن و شۆڕشی گەلانی ساڵی ١٣٥٧ لە مێژووی هاوچەرخدا، نموونەی بەرچاوی ئەو تێکۆشانە هاوبەشەن. ئەم ژیانە کۆنفیدراڵە نیشاندەری یەکیەتی حاشاهەڵنەگری مێژوویی گەلانی ناو ئێرانە کە لەسەر بنەمای چاندی دەوڵەمەند و هاوبەشی ئەو گەلانەیە و هێندەی یەکگرتوویی زاگرۆس و ئەلبۆرز پتەوە.\nلە مێژووی هاوچەرخی ئێرانیش تێکۆشانی دیموکراتیک و چەپ بەردەوام بووە و بەتایبەتی ئێران وڵاتێکی هاوبەش بووە لە ڕۆژهەڵاتی ناوەڕاست کە سۆسیالیسم و خەبات بە شێوازێکی بەهێز و بە ئەساس گرتنی گەل بەرەو پێش چووە. شۆڕشی گەلان لە ساڵی ١٣٥٧ کە دەرەنجامی تێکۆشانی هەموو گەلان و بزووتنەوە جیاوازەکان بوو، مێژوویەکی دەوڵەمەندی تێکۆشانە و بە هۆی پێگەی کۆمەڵایەتی بەهێزیەوە مۆرکی خۆی لە سەدساڵی بیستەم داوە. ئەوەی کە بنەمای ئەم شۆڕشە کۆمەڵایەتیە دەرەنجامی تێکۆشانی گەلانی سەرانسەری ئێران بوو، ڕاستی و ڕەوابوونی ئەو شۆڕشە دەردەخات کە پێویستە ئەمڕۆ لە لایەن ئەو گەلانەوە درێژەی پێ بدرێت. لە ناخی ئەم شۆڕشەی گەلانی ئێران، یەکسانی و دادپەروەری گەشەی کرد و بەو هۆیەوە باشترین هەڵوێستی لە بەرانبەر دەسەڵاتی ئەو کاتەی ئێران نیشان دا. بەڵام ئەمڕۆ لەگەڵ گەشەکردنی مۆدێرنیتەی سەرمایەداری بە دڵنیاییەوە کۆماری ئیسلامی بە شێوازێکی دیکە هەنگاو هەڵدەگرێت. ئەمە لە کاتێکدایە کە شۆڕشی گەلان لە بەرانبەر مۆدێرنیتەی سەرمایەداری ڕاوەستا و تێکۆشانێکی بەنرخی بەڕێوە برد. کۆماری ئیسلامی هەر لە دەسپێکی گەیشتن بە دەسەڵات کەوتە ناو شەڕێکی قورس لەگەڵ ئێراق، ئارام ئارام لە ڕاستی کۆمەڵگا و گەلانی ئێران دوور کەوتەوە و لەگەڵ هێزی دەوڵەت-نەتەوە یەکانگیر بوو. ئەساسی نکۆڵی کردن لە هەبوون و جیاوازی هەموو گەلان لە ڕوانگەی ناوەندگەرایی و دەسەڵاتخوازی سەرچاوە دەگرێت. ئێران وڵاتێکە سۆسیالیسم و بزووتنەوەی کۆمەڵایەتی لەوێ لەدایک بووە و لانکەی گەشەکردن و پێشکەوتنی مرۆڤایەتی ئەم جیۆگرافیایە. لەم ڕوانگەیەوە، لە قۆناخی ئێستادا پێویستی بە سیستەمێکی دیموکراتیک هەیە کە هەموو دەوڵەمەندییەکانی چاندی، سیاسی و کۆمەڵایەتی بگرێتە ناو خۆی بۆ ئەوەی کە جارێکی دیکە شۆڕشی گەلان زیندوو بکاتەوە. ئەوە بەرچاوە کە لە ناوەندی مێژووی سۆسیالیسمی ئێران، ڕۆڵی ژنان و تێکۆشانی ئەوان زۆر گرنگ و دیارکەر بووە و ئێستاش بە هەمان شێوەیە. ئەمڕۆ پێویستە بەها و نرخە دیموکراتیەکانی ژنان و کۆمەڵگای ئێران یەک بگرن و ببنە بناغەی دیموکراسی بۆ کۆمەڵگا. بۆ زیندوو کردنەوەی ئەم مێژوو، بیرۆکە و تێکۆشانە هاوبەشە شکۆمەندە، بە دڵنیاییەوە پێویستی بە ڕۆحی نەتەوەی دیموکراتیک وەک تەنها ئارمانجی مرۆڤ پەروەر هەیە.\nئێران بەو دۆخەی کە ئێستا تێیدایە، دوای چل ساڵان كه‌وتۆته ناو قۆناخێكی گۆڕان. قه‌یرانی ئابووری، سیاسی و کۆمەڵایەتی کە لە سیاسه‌تی هەڵەی رژێمی كۆماری ئیسلامی ئێران ده‌ركەو‌توون، بۆته هۆکار کە گه‌لانی ئێران و بە تایبه‌تیش رۆژهه‌لاتی كوردستان بكەوێتە ناو کێشەی زۆر قووڵ. قۆرخ كردنی سیاسه‌ت لە ده‌ستی رژێمی سه‌رده‌ست، سیاسه‌تی ئاسمیلاسیۆنی چاندی گه‌لانی كورد، به‌لوچ، ئازه‌ری، عەره‌ب و گەلانی دیکە و نایەکسانی ئابووری کە لە سیاسه‌تی هەڵە ده‌ركه‌وتووه، كرداری میلیتاریستی و سه‌رده‌ستی سوپای پاسداران لە سیاسه‌ت و دیپلۆماسی ده‌رەکی، هه‌مووی ئەوانە لە كائیۆسێكی زیهنیه‌تی سەرچاوە دەگرن کە زیا‌تر لە قه‌یرانێك، هەڵوه‌شانەوەی ئابووری، سیاسی و کۆمەڵایەتی ده‌رخستۆته بەرچاوان و ته‌قین و شۆڕشێكی گه‌لان و گۆڕانکاریه‌كی دیموكراتیك دەكاته پێویستیەکی ناچاری. هه‌مووی ئەوانە ئەو مه‌ترسیانەیان لەگەڵ خۆیان هێناوه: یه‌كه‌م؛ کۆمەڵگا بە قه‌یرانی بێكاری، برسیەتی، هەڵوه‌شانەوەی ئەخلاقی، هەژاری، لەناوچوونی بەرهەمهێنانی ئابووری، ناكۆكی دەرەکی، گه‌شه‌کردنی ترسناکی فاشیسم، بە دیلگیرانی کۆمەڵگا، جیاکاری لە سه‌ر ژنان بە هۆکاری پیاوسالاری و ده‌وڵه‌تپه‌رستی، لەناوبردنی پۆتانسیەلی توانای بەکۆمەڵی کۆمەڵگاو هەڵهاتنی بیرەکان، لەشکرێکی ڕەشی لاوان وبێ ناسنامە کردنیان، په‌ره‌پێدانی لیبراليزم وه‌ك چاندێكی سه‌رده‌ست، هەڵهاتنی سه‌رمایه، زۆر‌کردنی دەڵاڵی لە جێی به‌رهه‌م هێنان، كۆبوونەوەی دارایی وڵات لە دەستی سوپای پاسداران، ده‌وڵه‌ت و دامەزراوەکانی سه‌ر بە ئەوان، تایبەتی کردنەوە بە مەبەستی داڕمانی ئابووری. دووهه‌م؛ لەناوبردنی ژینگه و دارستان و بەبیابان کردن، دروستکردنی ژمارەیەکی زۆر به‌نداو بە ئارمانجی سیاسی و وشك کردنی ڕووبار و گۆلە مه‌زنەکان، نه‌پاراستن و نەژیاندنەوەی دارستانەکان، مه‌زن بوونی شارەکان بە شێوازی شێرپەنجەیی و ته‌قینی ژمارەی نفووس، زۆر‌بوونی ماده‌ی هۆشبه‌ر، سیسته‌می په‌روه‌رده‌ی نا ستاندار. بەزۆر گرێدانی ناوەرۆکی کۆمەڵگا بە دەوڵەت و سیستمەوە، تەندروستیەکی ناکارا. سێهه‌م؛ ستەم کردن لەنه‌ته‌وەو گه‌لانی ئێران، بەزۆر پێشخستنی زیهنیه‌تی یه‌ك ده‌وڵه‌ت، یه‌ك ئاڵا، یه‌ك دین، یه‌ك وڵات و دژایەتی گه‌لانی دیکە بە شێوازی یه‌كده‌ستکردن و سڕینەوەی موزایكی کەلتوری، ڕوانگەی ئەمنی بۆ كوردستان، به‌لوچستان، ئەهواز و ناوچه‌کانی تر و چاره‌سه‌رنه‌کردنی کێشەی گه‌لانی ناو ئێران، پێشگرتن لە کرانەوەی سیاسی، سه‌پاندنی یاسا و حقوقی ده‌وڵه‌تی لە سه‌ر کۆمەڵگای مه‌ده‌نی و سه‌ركوت و توندوتیژی لە بەرانبه‌ر ڕاپه‌رین و شۆڕشی گه‌لان بە شێوازی جۆراوجۆری فیزیكی و کەلتوری. بە گشتی بە لۆژیکێکی ڕادیکاڵ پێویسته بڵێین ئەم قه‌یرانە تەنها به‌رهه‌می ده‌وڵه‌ت و رژێم نییه، بەڵکو بە لە به‌رچاوگرتنی ڕه‌هه‌ندی ده‌رەکی، سیستمی سه‌رمایه‌داری و زیهنیه‌تی لیبراڵی جیهانییش تاوانبارە و لەپاڵ كۆماری ئیسلامیدا دژی گه‌لان کار دەکات و هۆکاری ئەو کێشانەیە. هەر ئەوەندەش کە سه‌رمایه‌داری لە سه‌رانسه‌ری جیهان گه‌لانی كردۆته كۆیله، رژێمی كۆماری ئیسلامی ئێرانیش لە ئاستی ناوخۆیی هه‌مان رۆڵ دەگێڕێت. هه‌ردوو سیستمی كۆماری ئیسلامی و سه‌رمایه‌داری جیهانی تاوانبارن. رژێمی كۆماری ئیسلامی بە گەیاندنی قه‌یرانەکان بە لووتکە، هه‌وڵ دەدات گه‌لان و کۆمەڵگا نا‌چار بە خۆڕادەستکردن بکات.\nلە گه‌رمایی شەڕی جیهانی سێهه‌م لە ڕۆژهەڵاتی ناوین بە دوو زیهنیه‌تی جیاوازی مۆدێرنیتەی سه‌رمایه‌داری لە لایەک و مۆدێرنیتەی دیموكراتیك لە لایەکی دیکە و بە ناوه‌ندێتی کوردستان شەڕ بەردەوامە. زلهێزانی جیهانی و هه‌رێمی لە كارتی كورد بۆ لەناوبردنی گه‌لانی كوردستان، ئێران، سوریا، توركیا، ئێراق و گه‌لانی وڵاتانی دیکەی هه‌رێمی سود وەردەگرن. رژێمی كۆماری ئیسلامی ئێران (ڕه‌وتی بناژۆخواز، میانەڕه‌و و ڕیفۆرمخواز) لە سه‌ر به‌رژه‌وه‌ندی هه‌م لەگەڵ سه‌رمایه‌داری جیهانی ناكۆكیان هەیە و هه‌م لەگەڵ به‌ره‌ی سێهه‌م کە گه‌لانی كوردستان، ئێران و هه‌رێمەکەن. بە بنەما گرتنی هیلالی شیعی لە یه‌مه‌ن هه‌تا لوبنان، پەرە بە شه‌ڕدەدەن. ئەو شه‌ڕە کە مۆرکی شەڕی ئەتۆمی و ئەلیكترۆنی لێدراوە، پێدەچێت کە دوای ئەفغانستان و ئێراق و سوریا، ئێرانیش لەخۆ بگرێ. رژێمی ئێستای ئێران وەڵامی ئەو مه‌ترسیانە بە سوپای قودس و سه‌ركوت کردنی گه‌لان دەداتەوه. ئێستا شه‌ڕی جیهانی سێهه‌م لە ڕه‌هه‌ندی ده‌رونناسی، ئابووری، سیاسی و کۆمەڵایەتی كه‌وتۆته ناو ئێران و ئەگه‌ری شه‌ڕێكی سه‌ربازی و ده‌ستێوه‌ردانی جیهانی زۆر‌تر كردووه و تاکە رێگای پێشگرتن لەو شه‌ڕە لە لایەن كۆماری ئیسلامیەوه قەبووڵ کردنی داخوازی گه‌لان و کۆمەڵگای ئێرانيیه. پێدەچێت کە رۆژهه‌لاتی كوردستانیش وه‌ك ئێران ببێته ناوه‌ندی شەڕی زلهێزانی جیهانی و هه‌رێمی. نابێ کە گه‌لانی ئێران سیناریۆی نامرۆڤانەی دەرەکی و ناوخۆیی قه‌بووڵ بکەن. لە ناوخۆی ئێران، ده‌وڵه‌ت ـ نه‌ته‌وه‌یەک هەیە کە سه‌ركوتیان دەكات و فریویان دەدات و ڕیفۆرمخوازانیش گوێ نادەنە ڕاپەڕینی گه‌ل و لە سه‌ر به‌رژه‌وه‌ندی و هێز لەگەڵ کۆماری ئیسلامی کۆدەبنەوەو گفتوگۆ دەکەن، لە ده‌روه‌ش زلهێزانی ئەمریكی و ئەوروپی دەیانەوێت ئێران وه‌ك سوریا لێ بکەن و ناوه‌ندی وزە و هێزی ئێران بخەنە دەستی خۆیان. هه‌روه‌ها لایەنەکانی ئۆپۆزسیۆنیش چ راستگه‌ری بێت یان چه‌پگه‌ری تەنها دەیانەوێت كۆماری ئیسلامی بڕوخێنن و خاوەن به‌رنامه و ئاڵته‌رناتیڤ بۆ داهاتوو نین و ئەویش دەبێته هۆکار کە پۆتانسیه‌لی گه‌لان بۆ شۆڕش لەناو ببەن و کۆمەڵگا بکەوێتە ناو مه‌ترسیەکی زۆر گەورە. لە حەوت تا حەفتا ساڵی لە ئاسایشدا ناژین. سەرمایەداری جیهانی بە گوشار و شه‌ڕی تایبه‌ت دەیەوێت چاره‌نووس بۆ گه‌لان دیاری بكات. ڕۆژه‌ڤی وه‌ك به‌رجام وپرۆگرامی مووشه‌كی ئێرانیش هیچ پەیوه‌ندیەکی بەکۆمەڵگا و بزووتنەوەی ئازادیخوازیەوە نیه و ئاموری سیاسی زلهێزانی جیهانی و رژێمی سه‌رده‌ستی كۆماری ئیسلامین و لەکۆتاییدا شەڕ کردن یان ڕاگرتنی شەڕە.، نابێت کە راپەڕینی گه‌لان بەوانه‌وە گرێ بدرێت و چاره‌سه‌ری بە ڕێگای ئەوانە پێش ناكه‌وێت.\nكوردستان لەو شه‌ڕەدا لە مه‌ترسی كۆمەڵكوژی کەلتوریدایە و بووەته ناوه‌ندی شه‌ڕی هێزە رۆژئاواییەکان و ده‌وڵه‌تە به‌رژه‌وه‌ند پارێزەکانی هه‌رێمەکە. گه‌لی كورد لە ناو شۆڕشێك دا‌یه و بە دوای گۆڕانکاری هێز، ڕووخاندنی ر‌ژێم و بێده‌نگ بوونەوە نيیه، بەڵکو بە شێوازێكی رادیكاڵ لەگەڵ گه‌لانی ئێران كەو‌تۆته ناوشۆڕشی بەهاری گه‌لان. بزووتنەوەی ئازادیخوازی گه‌لی كورد گۆڕانکاری و چاره‌سه‌ریه‌كی رادیکاڵ و بنەڕەتی دەوێت، بەڵام ده‌وڵه‌تی ئێران، ئۆپۆزسیۆن و زلهێزانی جیهانی خاوەن پرۆژه‌یه‌كی دیموكراتیك و بێشه‌ڕ نین و گه‌مارۆی ئابووری و هەڕەشەی سه‌ربازی بۆ کۆمەڵگای مه‌ده‌نی تەنها مه‌ترسیەکان زۆر‌تر دەكەن. ئۆپۆزسیۆنی كلاسیك تەنها به‌شی خۆی لە ده‌وڵه‌ت ـ نه‌ته‌وەی ئێران دەوێت و نوێنەرایەتی گه‌لان ناكەن و هیچ ره‌خنه‌یەکی توندیش قبووڵ ناکەن.\nشۆڕشی دیموكراتیكی گه‌لان\nا -گه‌لان: بۆ چاره‌سه‌ری قه‌یرانی ئێران و كوردستان پێویستی به پرۆژه‌ی ناوخۆیی و هەروەها دەرەکیش هه‌یه، ئەوە لەکاتێکدایە کە نابێت کۆمەڵگا و بزووتنەوەی ئازادیخواز پرۆژەیەک قبووڵ بکەن کە چاره‌سه‌ری لەگەڵ خۆی ناهێنێت. نابێت ناوه‌ندگه‌ری و نادیموكراتیك بوونی ناوخۆیی و ده‌رەکی قبووڵ بکەن. لە پرۆسه‌ی گۆڕانکاری لە ئێران، فاكتۆری ناونه‌ته‌وەيی، رژێمی ئێستای کۆماری ئیسلامی و لە سه‌رووی ئەوانەش فاکتەری گه‌لان پێویست و گرینگن و دەبێت تێكۆشان و سیاسه‌تی گه‌لان لە پێش هەموو شتێک بێت. ده‌وڵه‌تی ئێستای ئێران کە وه‌ك لایەنی میانڕه‌و خۆی باشتر لە لایەنی بناژۆخواز نیشان دەدات، تەنها رۆڵی ئاسته‌نگ کردنی شۆڕش و ڕاپەڕینی گه‌لان دەگێڕێت. قه‌یرانی زۆر و جۆراوجۆر بۆته هۆکار کە پۆتانسیه‌لی خەڵکی ئێران بۆ چاره‌سه‌ری دیمۆكراتیك بکەوێتە بواری كرداری بەڵام ده‌وڵه‌تی میانڕه‌و لەگەڵ بناژۆخوازانی رژێم هه‌وڵی راوەستاندنی دەدەن. بۆ گەلانی ئێران، نەتەوەی دیموکراتیک و خۆبەڕێوەبەری دیموکراتیک سەرەکی ترین پێداویستیە، دیموکراسی بە بنەماگرتنی کۆمەڵگا و دیموکراسی گەلان تەنها لە چوارچێوەی دیموکراسی خۆجێیی جێگای قبووڵ کردنە.\nب ـ ڕاپەڕینی خه‌ڵك؛ هەنگاوێكی كرداری بۆ دیموكراتیزاسیۆن: ڕاپەڕینی سه‌رانسه‌ری لە سەرماوەزی ساڵی 1396-ی هەتاوی کە ئێستایش بە شێوازی مانگرتن و خۆپیشاندنی خەڵک و چین و توێژە جیاوازەکان، كرێكا‌ر، ژنان و جه‌وانان به‌رده‌وامه، سیاسه‌تی دیموكراتیك و تێكۆشانێكی گرنگه کە به‌رده‌اومی تێكۆشانی ده‌یان ساڵه‌ی خەڵکی ئێرانە و ئێستا بە شێوازێكی رادیکاڵ گەشەی کردووە و بەرز بۆتەوە. ئەو راپەڕینەی خەڵک نیشانیداوه کە کێشەکە هه‌م زیهنیه‌تی ده‌وڵه‌ته و هه‌روەها زیهنیه‌تی ئۆپۆزسیۆنیش، هەربۆیە لە تێكۆشاندایە بۆ ژیان و ناسنامه‌ی راستەقینەی خۆی. هیچ هێزێكی ناوخۆیی و ده‌رەکی ناتوانێت ئەو راپەڕینەی گه‌لان راوه‌ستێنێت. ئەو راپەڕینە، راپەڕینێكی هاوبه‌شه بۆ گەیشتن بە زیهنیه‌تێكی ها‌وبه‌ش و ئازاد لە نێوان گه‌لانی كورد، فارس، به‌لوچ، ئازه‌ری، عەره‌ب و … بۆ بەدەستهێنانی ژیانێکی ئازاد، جوان و شایستەیە. رێكخستنە مه‌ده‌نیەکان، ژنان و جه‌وانان پێشه‌نگایەتی بەحەق و تایبەتی ئەو راپەڕینه دەکەن. بۆ سه‌رخستنی ئەو راپەڕینەش نابێت خەڵک، ئۆپۆزسیۆن و بزووتنەوەی ئازادیخوازی و لایەنی ناونه‌ته‌وەیی لەگەڵ ده‌وڵه‌تی ئینكارگه‌ر و سەرکوتکار هاوكاری و سازش بکەن، بەڵکو پێویسته لە بەرانبه‌ری دا تێكۆشانێكی رادیکاڵ بەڕێوە ببەن. هه‌روەها ئەگه‌ر ده‌وڵه‌ت و سیستمی ئێستای ئێران بۆ قبووڵ کردنی داخوازی خەڵک و گه‌لان ئاماده‌یی نیشان بدات، نابێت کە بۆ گەیشتن بە هێز و به‌رژه‌وه‌ندی ته‌نگ و بچووك هه‌وڵدانی رووخاندنی ده‌وڵه‌ت و سیسته‌م بکەن و لە ئەگه‌ری قبووڵ نه‌کردنی داخوازیەکانیش پێویسته تێكۆشانێكی هه‌مه‌لایەنە و كرداری بەڕێوە ببەن. قه‌یران بە ئاستێكی زۆر مەترسیدار گەیشتووە و کۆمەڵگاش هۆشیار و سیاسی بۆتەوه، بۆیە دەبێت ئەو کۆمەڵگایە لەگه‌ڵ رێکخستنێكی خۆڕاگر كار بكات کە خاوەنی زیهنیه‌ت، تێكۆشان و بیرۆ‌كەی ڕاست بێت. هه‌ڵبژارده‌ی گه‌ل پێویسته ڕادیکاڵ بێت، چونکە نه رژێمی ئێران دەتوانێت وه‌ك رابردوو بمێنێت و نه ئۆپۆزسیۆن. تەنها گه‌ل و گۆڕەپانی تێكۆشان دەتوانن کێشە و قه‌یرانی کۆمەڵایەتی ـ سیاسی لە ئێران چاره‌سه‌ر بکەن. ئەگه‌ر کرانەوەیە‌كی سیاسی بکرێت، تەنها بە دەستی كۆمەڵگا دەبێت. ڕەتکردنەوە یان قبووڵکردنی داخواز، ماف و ئازادی گه‌لان لە لایەن رژێمی سه‌رده‌ستی ئێرانەوە گرێدراوی هه‌بوونی كرداری گه‌لان لە گۆڕەپانی تێكۆشاندایه. ئیدی نه ده‌وڵه‌ت دەتوانێت خۆی لە به‌رپرسیارێتی بدزێتەوە و نه گه‌لیش دەتوانێت ئەرکی شۆڕشگێڕانەی خۆی بەجێ نەهێنێت. نه ناڕەزایەتی خەڵک بە تەنها دەتوانێت کێشەکان چارەسەر بکات و نە بەڵێنە درۆیینەکانی ده‌وڵه‌ت. ده‌وڵه‌ت و رژێمی كۆماری ئیسلامی بۆ چاره‌سه‌ری قه‌یرانی ئابووری، جارێكی دیکەش وه‌ك ڕابردوو خۆیان بە ناوه‌ندی هەموو شتێک دەبینن، هه‌روه‌ها بۆ چاره‌سه‌ری قه‌یرانی کۆمەڵایەتی و سیاسیش هه‌وڵ دەدەن زۆر‌تر لە جاران کۆمەڵگا بە خۆیانەوە گرێ بدەن کە نەتوانێت سه‌رهه‌ڵدان و راپەڕین بکات. ئاشکرایە کە سه‌رهه‌ڵدانی ئەم دواییانە لە ئێران و رۆژهەڵاتی كوردستان ده‌مكورت نیه و بە شێوازی جۆراوجۆر به‌رده‌وام دەكات. ئەگه‌ر راپەڕینی گه‌ل لە لایەنی رژێمەوە قبووڵیش بکرێت، پێویسته تا كاتێک کە دەگاته ئامانجەکانی خۆی به‌رده‌وام بێت. نابێت کە رژێم و ئۆپۆزسیۆن بە دوو ڕوویەتی و رێكەو‌تن هه‌وڵی بێکاریگەر کردنی گه‌ل بدەن.\nچاره‌سه‌ری و گۆڕانکاری دیموكراتیك بێ ده‌وڵه‌ت و هێزی ده‌رەکیش دەبێت؛ ئەگه‌ر رژێمی ئێستا رازی نه‌بێت کە ماف، ئازادی و داخوازی گه‌لان قبووڵ بكات و ئەوانە پێك بێنێت، ئەوکاتە پێویسته گه‌لان خۆیان بۆ دیمۆكراتیزەكردنی وڵات هەنگاو بنێن. ده‌وڵه‌ت بۆ گه‌ل دیموكراسی ناهێنێت، بەڵکو گه‌ل بە زەحمەت و تێكۆشانی خۆی دیموكراسی بەده‌ست دەخات.\nج ـ كۆمیسیۆنی ده‌رخستنی ڕاستیەکان: ئەگه‌ر کێشەی ناوخۆی وڵات بە ڕێگای ئاشتیانه چاره‌سه‌ر ببن، کۆمەڵگا پێویسته رژێمی کۆماری ئیسلامی و لایەنەکانی ناونه‌ته‌وەیی نا‌چاری قبوڵ کردنی كۆمیسیۆنی ده‌رخستنی ڕاستیەکان بکەن. سازكردن و بەڕێوه‌بردنی كۆمیسیۆنەکانی چاره‌سه‌ری قه‌یرانی سیاسی، ئابووری، دیپلۆماتیك و سه‌ربازی لە نێوان کۆمەڵگا و دەوڵەتدا، كاری سه‌ره‌كی خودی کۆمەڵگایە. ئەو كۆمیسیۆنە بۆ چاره‌سه‌ری دیموكراتیكی قه‌یرانەکانی ئێستا و ڕێگا نه‌دان بە ده‌ستێوه‌ردانی سه‌ربازی ده‌رەکی پێک دێت و ڕێگا لە بەسوریا بوونی ئێران دەگرێت. رۆژه‌ڤی وه‌ک به‌رجام و تیرۆریسم بە دەستی ده‌وڵه‌ت ساز کراون و کێشەی ده‌وڵه‌ته نەک کۆمەڵگا. ده‌ستێوه‌ردانی دەرەکی هەڕەشە لە تێكۆشانی خەڵک دەکات و ئێران به‌رەو دۆخێکی وەک سووریا دەبات.\nد ـ رێکخستنی مه‌ده‌نی-دیموكراتیك: لەو پرۆسەیەدا، رێکخستنی مه‌ده‌نی-دیموكراتیك، به‌شێكن لە ئۆپۆزسیۆنی کۆمەڵگا. رێکخستنی مه‌ده‌نی لەپاڵ کۆمەڵگای مه‌ده‌نی نابێت کە بەدوای بەده‌ستهێنانی به‌شێک بن لە ده‌وڵه‌تدا، لەبەر ئەوەی کە بۆ خۆیان ناوه‌ند و ئەساسی گۆڕانکارییەکانن و به‌شێک لە رژێم یان لەگه‌ڵ رژێم نین، بەڵکو هه‌بوونێكی سه‌ربەخۆ، لەپێشینە و کاریگەرن. کۆمەڵگای سیاسی ـ دیموكراتیك نه‌ک مه‌ترسی بەڵکو ده‌رفه‌ت بەدی دەهێنێت. کۆمەڵگایەك کە گرێدراوی ده‌وڵه‌ت بێت، کۆمەڵگایەكی نه‌خۆ‌شه. یه‌كێتی گه‌لان لە گۆڕەپانی تێكۆشان، زۆر دیاركه‌ره و خۆ‌پیشاندان و مانگرتن، سەرەتای ئیرادەی دیموكراتیك و خۆبەڕێوه‌به‌ری کۆمەڵگایە لە بواری كرداریدا. تێكۆشانی کۆمەڵگای ئەمڕۆی ئێران، لێگه‌ڕینی گەیشتن بە مۆدێرنیتەی دیموكراتیكە لە به‌رانبه‌ر مۆدێرنیتەی سه‌رمایه‌داری ناوخۆیی و دەرەکیدا. کۆمەڵگا لە به‌رانبه‌ر رژێمی كۆماری ئیسلامی و سه‌رمایه‌داری جیهانی، هێزی سێهه‌مه و هیچ یه‌ك لەوانە بۆ خۆی بە بنەما ناگرێت. بە بنەما گرتنی هێزی ده‌ره‌كی بە واتای چاره‌نووسێكی وەک سوریا، ئێراق، ئەفغانستان و … دەبێت. تەنها یه‌ك ڕێ هه‌یه، ئەویش خۆبەڕێوه‌بردنی گه‌لانی ئێران و كوردستانه. پۆتانسیه‌لی سه‌ره‌كی خۆپێشاندانی گه‌ل تەنها ئەوە نییه بەڵکو زۆر زیا‌تر و رادیکاڵتره و لە ڕێدا‌یه. نه‌ته‌وه‌په‌ره‌ستی، دین په‌ره‌ستی و شه‌ڕی مه‌زهه‌بی ته‌نها دەتوانێت گه‌لان و ئایینەکان بكاتە دژبەری یەکتر و لەناویان ببات. سه‌ربەخۆ‌یی فكری دەتوانێت کۆمەڵگا و گه‌لان لە قوربانی بوونی دووباره لە پرۆسەی وه‌ک به‌رجام، گه‌مارۆی ئابووری، به‌رنامەی مووشه‌كی و ڕكابه‌ری ئەنه‌رژی و هێز بپارێزێت.\nهـ ـ ژنان: ژنان کە لە سه‌رهه‌ڵدانی زستانی 1396-دا خاوەن رۆلێكی گرنگ بوون، ناوه‌ندی تێكۆشانی دیموكراتیكی کۆمەڵگای ئێرانن. چیتر دژایەتی ژنان لە لایەنی رژێمەوه گەیشتۆته ئاستی ته‌قین و پێدەچێت کە ئازادی ژنان لە چاندی کۆنەپەرەستی ناوخۆیی و دەرەکی مسۆگه‌ر ببێت و بە دەستی ژنان کۆمەڵگا رزگار بکرێت. مێژووی شۆڕش لە ئێران هێزی ژنان دەخاتە به‌ر چاوان و داهاتوویه‌کی دیموكراتیك و ئازاد بێ ئازادی ژنان هیچ کاتێک پێک نایەت.\nوـ جه‌وانان: جه‌وانان وه‌ک قوربانی سه‌ره‌كی سیاسه‌تەکانی رژێمی سه‌رده‌ست، هێزێكی بنەڕەتی و بزوێنەری تێكۆشان و ڕاپەڕینی دژی قه‌یران و ستەمی کۆماری ئیسلامین. ئیدی باوەڕ بەساخته‌كاری هەندێك لایەنی فریودەر ناکەن کە بەبێ هیچ پڕۆژەیەکی چارەسەری بۆ داهاتووی ئێران بانگەشەی ڕوخاندنی رژێمی كۆماری ئیسلامی دەکەن. لەچاره‌سه‌ری کێشەی سیاسی، ئابووری، تەندرووستی و په‌روه‌رده و لە بەدی هێنانی وڵاتێكی دیموكراتیك، هێزی سه‌ره‌كی خودی کۆمەڵگا‌یه، پێشه‌نگایەتی کۆمەڵگاش جه‌وانان دەیکەن و نابێت کە سیناریۆی ناوخۆیی و دەرەکی بۆ خۆیان بە بنەما بگرن.\nرێگا چاره‌ی كۆدارو پژاک بۆ چاره‌سه‌ری\nكۆمه‌ڵگای دیموكراتیك و ئازادی رۆژهەڵاتی كوردستان (كۆدار) وه‌ک به‌شێك لە شەپۆلی شۆڕش لە ئێران و كوردستان، بە هۆشیاری دۆخی نالەبار و زه‌حمه‌تی کۆمەڵگا، ده‌رفه‌ت و مه‌ترسییەکانی سه‌ر ئێران و كوردستان دەبینێت. كۆدار سیسته‌مێكه کە جه‌سته و په‌یكه‌رەکەی كۆنفیدرالیسمی دیموكراتیكه و ڕۆحەکەشی نه‌ته‌وی دیموكراتیكه. كۆدار بۆ ئازادی گه‌لان، بەتایبه‌تی گه‌لانی ئێران و رۆژهەڵاتی كوردستان تێكۆشان دەكات. کۆدار سیستمێکە کە خاوەنی پرۆژه‌یه‌كی دیموكراتیك و ئاشتیانه‌یه. ئێمە دانپێدانانی رژێمی كۆماری ئیسلامی بە هه‌بوونی کێشەی گه‌لان، بەتایبه‌تی کێشەی كورد به‌س نابینین و بە شێوازێكی رادیکاڵ دەمانەوێت هەنگاوی كرداری لە لایەن كۆماری ئیسلامیەوه هەڵبگیرێت، لەهه‌مان کاتدا خاوەنی پره‌نسیپێكی تێكۆشانین کە لە مارژیناڵ بوون بە دوورە و هیچ کرانەوەیەک لە ده‌وڵه‌تان، رژێمی سه‌رده‌ست و لایەنە سیاسی و سه‌ربازیەکان داواكاری ناكات. پژاک وەک پێشەنگی بەدی هێنانی کرداری سیاسەتی دیموکراتیک لە سیستەمی کۆدار، بە مەبەستی ئازادی گەلانی ڕۆژهەڵاتی کوردستان و ئێران بۆ هەرجۆرە چارەسەری دیموکراتیک ئامادەیە. کۆدار و پژاک دەیانەوێت کرانەوەی سیاسی لە لایەن دەوڵەتی ئێران ئەنجام بدرێت و کێشەی کورد و هەموو گەلانی ئێران لە چوارچێوەی پرۆژەی نەتەوەی دیموکراتیک و خۆبەڕێوەبەری دیموکراتیک چارەسەر بکرێت.\nآ ـ هێڵی سووری كۆدار، کۆمەڵگایە\nهه‌رجۆره پاشه‌كشێ لە سه‌ر ئازادی، دیموكراسی وبەرژەوەندی کۆمەڵگا وه‌ک خیانه‌ت لە شۆڕش و خۆڕاگری گەلان دەبینێت و هێزی سه‌ره‌كی خۆڕاگری بەهێزی کۆمەڵگا دەزانێت. كۆدار نه‌خشه ڕێگای ڕادیکاڵی خۆی نه‌ک بە ده‌وڵه‌ت، بەڵکو بە کۆمەڵگا و گه‌لان و نیشاندانی ڕێگای راستی تێكۆشان پێشنیار دەكات. خاڵی گرینگ بۆ چاره‌سه‌ری، رێکخستنی خەڵک و کۆمەڵگا دەبینێت و لە پلەی دووهەمدا گرنگی دەدات بە پرۆژه‌ی چاره‌سه‌ری ناوخۆیی کۆماری ئیسلامی یان ده‌رەوه، ئەویش ئەگه‌ر هاتوو پرۆژەکان ئاشتیانه بن. هه‌ر جۆره پرۆژه‌یەک کە گه‌لان وه‌ك هێزی سه‌ره‌كی بە بنەما نەگرێت بە هەڵە دەزانێت. کێشەکانی کۆمەڵگا وه‌ک دوازده کێشەی سەرەکی بەناو دەکات کە بریتین لە: «ده‌وڵه‌ت و دەسەڵات، سیاسه‌ت و ئەخلاق، زیهنیه‌ت، ئابووری، پیشه‌سازی، ئیكۆلۆژی و ژینگه، کێشەکانی ماڵبات، ژن، هه‌ژماری نفووس و ڕەگەز په‌رستی، کێشەی شارگه‌رایی، چین و بورۆكراسی، په‌روه‌رده و تەندرووستی، ملیتاریسم(ئارته‌ش سالاری) و ئاشتی و دیموكراسی» کە لە ئاستی ئێران، كوردستان و جیهاندا ها‌وبه‌شن و لە سه‌ر ئەو بنەمایە گرنگی بە پرۆژه‌ی ئاشتیانه و دیموكراتیكی ناوخۆیی، دەرەکی و كوردستانی دەدات. ئیسلامی کەلتوری لە بەرانبەر ئیسلامی دەوڵەت-نەتەوەدا لە ناو کۆمەڵگای ئێران بەردەوام نرخی تایبەتی خۆی هەبووە و ئەم نرخە لەگەڵ بنەماکانی کۆدار کە دیموکراسی خۆجێیی و ئازادیخوازی دەکاتە ئامانج، یەک دەگرێەوە.\nب ـ پرۆژەی نه‌ته‌وەی دیموكراتیكی كۆدار\nتێکۆشانی نەتەوەیەک کە ئاماجی پێکهێنانی دەوڵەتە و دەوڵەتێک کە دەیەوێت نەتەوە ساز بکات، فاکتۆری سەرەکین لە شەڕە خوێناویەکانی ڕۆژگاری ئەمڕۆدا. پێناسەی ڕاستەقینەی نەتەوە ئەوەیە کە لەگەڵ زیهنیەت، هۆشیاری و باوەڕدا لە پێوەندیدا بێت. لەم دۆخەدا، نەتەوەی دیمۆکراتیک بە واتای کۆمەڵێک مرۆڤە کە لە جیهانێکی فکری هاوبەشدان. لەم نەتەوەیەدا، بابەتی وەک زمان، دین، چاند، بازاڕ، مێژوو، هەروەها سنوورە سیاسیەکان دیارکەر نین و تەنها ڕۆڵێکی سەرەتایی بۆ یەکگرتوویی دەگێڕن و لەسەر ئەم بنەمایە هاوبەشی جیهانی فکری گرنگیەکی تایبەتی هەیە. هۆشیاری سەبارەت بە “ئازادی و یەکگرتویی” بنەمای هەموو شتێکە، فکری هاوبەش پێویستی بە پەیکەرێک هەیە و لە نەتەوەی دیمۆکراتیکدا پەیکەری ئەم جیهانبینیە خۆبەڕێوەبەری دیمۆکراتیکە. ئەو کۆمەڵانەی کە بە ئەساگرتنی ئیرادەی ئازاد و فکری هاوبەش، خۆیان بەڕێوە دەبەن، ئۆتۆنۆمی دیمۆکراتیکیان بەدەست هێناوە. ئۆتۆریتەی سیاسی سیستەمی بەڕێوەبەری گەل، بەڕێوەبەری ئۆتۆنۆمی دیمۆکراتیکە و کۆدار نموونەی ئەم مۆدێلەیە لە ڕۆژهەڵاتی کوردستان. بابەتی سەرەکی ئەوەیە کە نەتەوەی دیمۆکراتیک نۆ ڕەهەندی: چاندی، سیاسی، ئابووری، کۆمەڵایەتی، حقووقی، دیپلۆماتیک، کۆمۆنی دیمۆکراتیک و تاک-هاووڵاتی ئازاد، ژیانی هاوبەشی ئازاد و پاراستنی جەوهەریە. کۆدار پێکهێنانی نه‌ته‌وەی دیمۆكراتیك وەک پرۆژه‌یەک بە شێوازی خۆبەڕێوه‌به‌ری دیمۆکراتیک و دیمۆکراسی خۆجێیی پێشكەش دەكات و لە سه‌ر بنەمای شێوازی هەڵسوکەوتی ڕژێمی كۆماری ئیسلامی ئێران و کۆمەڵگای جیهانی لە به‌رانبەر ئەو پرۆژه‌یە، هه‌ڵوێستی کۆتایی خۆی دیار دەكات. مێژوو نیشانی داوە کە زوڵم و سته‌می نه‌ته‌وەیی لە سه‌ر كوردان و گه‌لانی ئێران و كرداری نادادپه‌روه‌رانە و ئەمنی چاره‌سه‌ری لەگەڵ خۆی ناهێنێت. كۆدار چاره‌سه‌رییه‌كی دیموكراتیك و بێشه‌ڕی دەوێت و ڕێگا نادات کە هیچ لایەنێک بە بەڵێن و پەیمان و ڕاگەیەندراوی بێ بنه‌ماو ناڕوون کێشەیەکی گەورەو جیهانی وه‌کو کێشەی كورد، بێ بایەخ و بچووک بکاتەوە و گرنگیان پێ نەدات. پرۆژەی نه‌ته‌وەی دیموكراتیك بۆ ئازادی و ژیانی هاوبه‌شی گه‌لانه، نەک بۆ بەده‌ستهێنانی هێز، پارچه‌کردنی خاکی وڵات و سه‌پاندنی ئاڵا، دین، نه‌ته‌وه و ڕه‌گه‌زی لایەنێک لەسەر لایەنی دیکە. ئازادی ژنان ئەوەندەی ئازادی گشتی کۆمەڵگا گرنگ دەبینێت و وه‌ک شۆڕشێكی دیموكراتیك بەناوی دەكات. ژنان، جه‌وانان و ئیكۆلۆژی (ژینگه) وه‌ك سێ ڕه‌هه‌ندی شۆڕش دەزانێت و پرۆژه‌یەک کە ئەو سێ ڕه‌هه‌ندانەی تێدا نه‌بێت، وه‌ک كلاسیك، بێ بایەخ و پاشکه‌وتوو دەبینێت.\nج ـ كۆدار و هەڵوێستی بۆ تێکۆشان\nئامانجی سەرەکی کۆدار گەیشتن بە دیموکراسی خۆجێیی و دیموکراسی لەسەر بنەمای خۆبەڕێوەبەری دیموکراتیکە، بەو هۆیەوە ئێران و ڕژێمی كۆماری ئیسلامیش بە شێوازی ئێستا قبووڵ ناكات. كۆدار ئاستی تێكۆشانی خۆی بەپێی داخوازی ده‌سەڵاتداران دیار ناكات. خەبات بۆ گه‌لان دەکات و ئەوان ناكاته قوربانی رێكه‌وتن یان شه‌ڕی به‌رژه‌وه‌ندی. پاراستنی ڕه‌وا و هه‌ڵوێستی دیموكراتیك لە ئەگه‌ری شه‌ڕەنگێزی و نكولی ڕژێمی سه‌رده‌ست، یه‌كێک لە پره‌نسیپ و بنەماکانی تێكۆشانی کۆمەڵگایه و ئەگه‌ر ده‌وڵه‌ت و كۆماری ئیسلامی بە گشتی ئاماده نه‌بن چاره‌سه‌ریه‌كی ئاشتیانه قبووڵ بکەن، کۆمەڵگا بۆخۆی پێویسته ده‌ست بە كار ببێت و سیسته‌می خۆ‌بەڕێوه‌به‌ری دیموکراتیکی خۆی پێک بهێنێت و دیموكراسی لە وڵات پێش بخات، لە سه‌ر ئەو بنەمایە پێویسته ڕژێم بزانێت کە چاره‌سه‌ری بێ ئەویش دەتوانێت پێش بكه‌وێت. كۆدار سیسته‌مە و لە حیزب به‌رفراوانتره، پرۆژەی کۆداریش ئێرانی ـ كوردستانیه و بۆ هه‌موو گه‌لانه.\nد ـ چاره‌سه‌ری كۆدار بۆ کێشەی كورد\nکوردان دەرفەتی هەڵهاتنیان لە «ئازادیەکی نزیک» نیە. نه رژێمی سه‌رده‌ستی كۆماری ئیسلامی ئێران دەتوانێت لە دۆخی ئێستا خۆی بدزێته‌وه و نه ئەمریكا و بلۆكی رۆژئاوایش دەتوانن نکولی لە كورد و رۆڵی گرینگ و چارەنوس سازی ئەو گەلە بكه‌ن و به‌رچاوی نه‌گرن. گه‌لی كورد بۆ سه‌رخستنی مۆدێرنیتەی دیموكراتیك لە بەرانبه‌ر مۆدێرنیتەی سه‌رمایه‌داری، پۆتانسیه‌لێكی شایستەن و كۆدار نایەوێت هیچ حیزب و رێکخستنێكی مه‌ده‌نی كوردی بێبه‌ش بکات. بە پێک هێنانی یه‌كێتی نه‌ته‌وەیی كوردان و لە هه‌مان کاتدا یه‌كێتی گه‌لانی ئێران، ها‌وپه‌یمانیەکی به‌رفراوان پێشنیار دەكات. كۆدار داخوازی دیموكراتیكی کۆمەڵگا ئەساس دەگرێت؛ لە سه‌ر ئەو بنەمایە هیچ کاتێک پرۆژه‌ی ئەو هێزە كوردیانە قبووڵ ناکات کە کۆمەڵگا پارچه دەكەن و به‌شداری دیموكراتیكی گەلان ئاستەنگ دەکەن، بەڵام لە هه‌مان کاتدا پشتگری لە پرۆژه‌ی چاره‌سه‌ری دەكات. كۆدار گۆڕانکاری بنەڕەتی دەوێت نەک ڕیستۆراسیۆن (گۆڕانکاری ڕواڵه‌تی)، میانه‌ڕە‌وی، ڕیفۆرماسیۆن و بناژۆخوازی و ئەوەش یه‌كێک لە پره‌نسیپەکانی كۆداره بۆ دانوستاندن لەگه‌ڵ هێزی ئێرانی و كوردی. سیاسه‌تی كۆدار بە ده‌ربازبوونی کات كۆنە و بێکاریگەر نابێت، پێشبینیەکانی ئێمه ڕاست ده‌ركه‌وتوون و هه‌ڵوێستەکانی كۆدار بەجێ و بە ڕەچاوکردنی داهاتوو بوون. یه‌كێتی نه‌ته‌وەیی كوردان و یه‌كێتی گه‌لانی ئێران بۆ چاره‌سه‌ری کێشەی مێژوویی، هه‌ردوو لە ڕوانگه‌ی كۆدارەوه یه‌ك پرۆژه، یەک فه‌لسه‌فه و زیهنیه‌تی ها‌وبه‌شیان دەوێت. كۆدار لە ئێران و رۆژهەڵاتی كوردستان تەنها خۆی بە بنەما ناگرێت و ڕێگا نادات کە لایەنەکانی دیکەش تەنها خۆیان بە بنەما بگرن. بنەمای به‌شداری دیموكراتیكی كۆدار بۆ هێزی كوردی و هێزی ئێرانیه. كۆدار رۆڵ و گرنگی رێکخستنی مه‌ده‌نی لەئاستی حیزبە سیاسیەکان دا دەبینێت و دەیەوێت لە یه‌كێتی نه‌ته‌وەیی دیموكراتیك و پرۆسەی چاره‌سه‌ری کێشەکان به‌شداری بکەن و ئەوان وه‌ک به‌شێك لە ئۆپۆزسیۆن دەبینێت، نەک ده‌رەوه‌ی ئۆپۆزسیۆن یان لایەنی ده‌وڵه‌ت. رێکخستنە مه‌ده‌نیەکان وه‌ک بنچینەی كۆنفد‌راسیۆنی کۆمەڵگای مه‌ده‌نی لە به‌رانبه‌ر رێکخراوە ده‌وڵه‌تییەکان هه‌ژمار دەکات.\nبە باوه‌ڕی كۆدار، هێزی پاراستنی ڕه‌وا، هێزێكه لە خزمه‌تی پرۆژەی دیموكراتیزاسیۆن لە ئێران و رۆژهەڵاتی كوردستان، هێزێكی شه‌ڕخواز نیه، تەنها بۆ پاراستن و خزمه‌تی گه‌ل تێدەکۆشێت و وەک بەشێک لە دەرفەتەکانە نەک هەڕەشە.\nه ـ ڕه‌هه‌ندی كرداری نه‌خشه‌ڕێگای دیموكراتیكی كۆدار\nكۆدار بۆ هەڵگرتنی هەنگاوی كرداری و کرانەوه‌ی سیاسی بۆ چاره‌سه‌ری کێشەی كورد و کێشەکانی ئێران، بە شێوازێكی ڕوون و ئاشکرا و رادیکاڵ ڕه‌هه‌ندی زۆر ژیانی دێنێتە گۆڕێ کە بێ ئەوانە هیچ یه‌ك لە کۆمەڵگا، رژێمی ئێران و کۆمەڵگای ناونه‌ته‌وەیی ناتوانن کێشەکان چاره‌سه‌ر بکەن. لە به‌رئەوەی کە تا‌كه ڕێگای ڕاست «کێشەی دیموكراسی و دیموكراتیزه‌کردنی ئێران، دەستور و دیموكراتیزه‌کردنی و گەیاندنی نەتەوە بە نه‌ته‌وەی دیمكراتیك» هەژمار دەکات. کۆدار ئامادەبوونی خۆی ڕادەگەیەنێت بۆ چارەسەری ئاشتیانەی کێشەکان لە چوارچێوەی دەوڵەتێک کە دیموکراسی قبووڵ بکات و مۆدێلی کۆداریش چوارچێوەی سیاسی-چاندی ئێران دەپارێزت. مسۆگه‌رکردنی دیموكراتیزاسیۆن بە هەڵێنانی هەنگاوی كرداری و ئەو ره‌هه‌ندانه دەبینێت کە بریتین لە:\n1ـ ره‌هه‌ندی حقوقی: بۆ ره‌هه‌ندی حقوقی پێویسته زەمینەیەک فەراهەم بکرێت کە یاسای بنەڕ‌ەتی (دەستور) ببێته یاسایەکی دیموكراتیك و مافی گه‌لان، باوه‌ڕەکان، ژنان و ره‌نگەکانی دیکەی ناو کۆمەڵگا بگرێته خۆی و بیانپارێزێت. هه‌روەها مافی تاكه‌كه‌سی و كۆمینال لە کۆمەڵگا لێک دانەبڕاون و هەر دابڕانێک بۆ سەرکوت و بەکارهێنانە، بۆیە پێویستە مافی تاكه كه‌سی و كۆله‌كتیڤ لە یاسای بنه‌ڕەتی دیموكراتیكدا لەنێوان ئەم دوو پێکهاتەدا بە شێوازێكی ڕوون پێناسه بكرێن.\n2ـ ره‌هه‌ندی وڵاتی ـ ناوچه‌یی: وڵاتی هاوبه‌ش و یه‌كێتی ئەو وڵاتە پێویسته بە شێوازێك پێناسه بکرێت کە تەنها بە گروپێکی دینی و ئەتنیکیەوە نەبەسترێتەوە، بەڵکو بۆ هەموو ئاینەکان و ئەتنیکەکانەو تاكی ئازاد، بە هاووڵاتی دیموكراتیكی ئەو وڵاتە هەژمار بکرێن. هه‌روەها ئەو وڵاتە هاوبه‌شە، جێگای ژیانی کۆمەڵگای ئیكۆلۆژیك، ئابوری و دیموكراتیكه و هه‌موو جیاوازیەکان پێویسته بتوانن ئازادانه تێیدا سیاسه‌ت بکەن و لە بەڕێوه‌بەری ئەو وڵاتەدا به‌شدار بن.\n3ـ ره‌هه‌ندی کۆمەڵایەتی: کۆمەڵگا خاوەن پێداویستی ژیانی و گرینگی وه‌ک «په‌روه‌رده، تەندروستی، وه‌رزش، چاند و حقوق»ه. بۆ ئەو پێداویستیانە کۆمەڵگا و ده‌وڵه‌ت دەكه‌ونە ناو پەیوه‌ندی و ڕكابه‌رێتی و دیاره کە ده‌وڵه‌ت بە شێوازی ئێستا ناتوانێت ئەركی خۆی پێك بێنێت؛ لەبەر ئەوە لە پەرەپێدانی پەروەردە، تەندروستی، وەرزش، کەلتورو ماف کە پێداویستیەکانی کۆمەڵگان، زمان و ئەتنیسیتە نابنە هۆی دروستکردنی کێشە. گه‌لی كورد بە گه‌شه‌پێدانی زمانی كوردی، لە چوارچێوه‌ی نه‌ته‌وەی دیموكراتیك دەزگاو دامەزراوەی په‌روه‌رده و چاندی خۆی به‌رفراوان دەكات. گه‌لانی ئێران و كورد به‌شێكی گرنگ لە یه‌كپارچه بوونی چاندی ئێران و كوردستانن کە بێ ئەوان ئەم یەک پارچەییە کەم دەبێت و به‌و هۆکارە پێویسته بۆ چاره‌سه‌ری بەبنەما بگیرێن.\n4ـ ڕه‌هه‌ندی ئازادی ژن: لە ئێراندا لە بوارەکانی حقوق، سیاسه‌ت، ئابووری و بەڕێوه‌به‌ریدا لە دژی ژنان جیاکاری هه‌یه. هۆکاری ئەوەش زیهنیه‌تی پیاوسالاری کۆمەڵایەتی و هەروەها ده‌وڵه‌تە. بەبێ هەڵگرتنی ئەم جیاکاریانە، دیموكراسی ناتوانێت پێش بكه‌وێت. ماف و ئازادیەکانی ژنان وەک ئازادی خۆبەڕێکخستن کردن، ڕادەربڕین و داخوازیەکانیان پێویسته لە یاسادا به‌رچاو بگیرێن و مسۆگه‌ر ببن. خاڵی هەرە گرنگ ئەوەیە کە بەبێ چاره‌سه‌ری کێشەی ژنان، باس کردنی چاره‌سه‌ری بێ واتایه.\n5ـ ڕه‌هه‌ندی ئاسایشی: ئەو ڕه‌هه‌ندە، پرۆسەی چاره‌سه‌ری، دیارکردنی یاسا و پێویستیەکانی ئەو پرۆسەیە دەخاتە ژێر کاریگەری خۆیەوە. كورد لەگەڵ مه‌ترسی لەناوچوون ڕووبەڕوو ماوەتەوە و لە ئازادی بێبه‌ش کراوه. لە ئەمنیه‌تی کۆمەڵگاییدا بەتایبه‌تی بۆ كوردان گه‌ره‌نتی یاسایی پێویسته بەڵام تەنها ئەوە وەڵامدەرەوە نیه. لە ئەگه‌ری پرۆسەی چاره‌سه‌ری کێشەی كورد، دەبێت ڕێکخراوە و هێزی ئەمنی و سه‌ربازی ئێران بە شێوازێكی بنەڕەتی گۆڕانکاریان بەسەردا بێت و لە هه‌مان کاتدا هێزی پاراستنی ڕه‌وا بۆ پاراستنی ئاسایشی کۆمەڵگا، وڵات و دیموكراتیزاسیۆن لە ئێران و كوردستان ده‌رفه‌تێكه بۆ ژیانی هاوبه‌ش و ئاشتیانه و ئەم هێزە نابێت وەک مه‌ترسی بۆ هیچ لایەنێک ببینرێت.\n6ـ ڕه‌هه‌ندی ئابووری: كۆدار بە ڕێبازی كۆمۆنی ئابووری، لە به‌رانبه‌ر تاڵانی سیسته‌ماتیك پاراستنی کۆمەڵگا و ژینگه دەكات. پەرەدان بە چاندی كاری هاوبه‌ش (هەرەوەزی) بۆ پێكهێنانی پێداویستیەکان وه‌ک ئابووری ڕاستەقینە دەبینێت و پێچەوانەی کاڵا پەرستی، گرنگی دەدات بە پەیوه‌ندیەکی ئابووری کە لەجیاتی به‌رژه‌وه‌ندی ته‌نگ و کورت خایەن، پێویستی کۆمەڵگا بە بنەما بگرێت. پێویست دەبینێت کە دارایی و سەرچاوەكانی وڵات لە هه‌موو به‌ش و ناوچه‌کان و لەناوهه‌موو چین و توێژەکانی کۆمەڵگا بە شێوازێكی یەکسان و دادپەروەرانە دابەش بکرێت.\n7ـ ڕه‌هه‌ندی ئیكۆلۆژیك: پیشەسازی، سه‌رمایه‌په‌ره‌ستی و تاڵانکردن و بەکارهێنانی، سەرچاوە سروشتیە ژینگەییەکانی ڕوو بەڕووی کارەساتێکی قەرەبوو نەکراوە کردۆتەوە و سازکردنی به‌نداو و بە بیابان کردن وخراپ کردنی سەرچاوە ئاوە سروشتیەکان و دارستانەکان و تان و پۆی سەرەتان ئاسای شارەکان پێویستی بە هه‌وڵدانی دیموكراتیك و ها‌وكاری کۆمەڵایەتی ـ ده‌وڵه‌تی لە سه‌ر بنەمای ئەخلاقی هەیه. لەم بوارەدا پارادیگمای كۆدار دیموكراتیك و ئیكۆلۆژیكه و دەیەوێت گۆڕانکاری بنەڕە‌تی پێک بهێنێت.\n8ـ ڕه‌هه‌ندی دیپلۆماتیك: كۆدار گونجاوترین نموونەی چاره‌سه‌ری دیموكراتیكی لە ئاستی ئێراندا پێشكه‌ش كردووه. بە بێ لەبه‌رچاوگرتنی جیاوازی ئەتنیكی و نەتەوەیی کێشەکانی ئێران چاره‌سه‌ر نابن. ده‌مێكی زۆر درێژه کە ده‌سەڵاتداری ئێران بە چاوێکی ئەمنی و پارچه‌كه‌ر لە كورد و كوردستان دەڕوانێت، ئەوە ڕوانگه‌یه‌كی هەڵەیه و به پێچە‌وانەی ئەوە سیسته‌می كۆدار کە بێ گۆڕانکاری سنوورەکان و بەبێ گەڕانەوە بۆ هێزی سەربازی و شه‌ڕ، یان داسەپاندنی ڕێکارە تایبەتەکانی خۆی، بۆ چاره‌سه‌ری هه‌وڵدانی پێک هێنانی کۆمەڵگایه‌ك دەكات کە هه‌موو گه‌لانی كورد، به‌لوچ، عەره‌ب، تورك(ئازه‌ربایجانی) و … لە ناو خۆیدا قبووڵ بکات. ئەو مۆدێلەی چاره‌سه‌ری كۆدار نه لە دژی ده‌وڵه‌تان، بەڵکو بۆ كۆنفیدرالیسمی دیموكراتیك و یه‌كێتی کۆمەڵگای مه‌ده‌نیه و لەو باوه‌ڕەدا‌یه کە هه‌وڵدانی دیپلۆماتیكی ده‌وڵه‌تەکان بە تەنها ناتوانێت چاره‌سه‌ری پێش بخات.\nبۆ چاره‌سه‌ری کێشەکانی کۆمەڵگا پێویسته بەڕێوه‌به‌ری کۆمەڵایەتی بە شێوازێك بێت کە ده‌سەڵاتخوازی و خۆبەڕێوه‌به‌ری دیموكراتیك بە چاوێک سەیر نەکات. بەڕێوه‌به‌ری دیموكراتیك و هێزی هه‌ژمۆنیك دوو پارادیگمای بەڕێوه‌بردنی جیاوازن. دوایین تاکتیکی بەڕێوه‌به‌ری ده‌سەڵاتخواز بڵاوکردنەوەی تاکگەرایی لە ناوەندی ئیدیۆلۆژی و تایبەتکردنەوەی تاڵانکەرە لە ناوەندی ئابورییدا کە دوایین پلەی قەیرانە. پارادیگمای نه‌ته‌وەی دیموكراتیكی كۆدار یەکسانی لە سه‌ر بنەمای لەبه‌رچاوگرتنی ڕه‌نگە جیاوازەکان و ئازادی کۆمەڵگا دەكاته ئامانجی تێكۆشانی خۆی. هه‌ر هاووڵاتی و ئەندامێكی نه‌ته‌وەی دیموكراتیك خاوەن سێ ئەرك و مسیۆنه:1 ـ ئەركی ڕووناكبیری. 2 ـ ئەركی ئەخلاقی. 3 ـ ئەركی سیاسی. كۆدار بە سوود وه‌رگرتن لەو سێ ئەركانە، دوازد‌ه کێشەی کۆمەڵگا چاره‌سه‌ر دەكات. جگە لەوانەش، گۆڕانکاری یاسای بنەڕه‌تی ئێران بە یاسایه‌كی دیموكراتیك، زۆر گرنگ و ژیانی دەبینێت. پێویسته یاسای بنەڕەتی بە شێوازێكی ئاشکرا ئێران وه‌ک وڵاتی هاوبه‌شی هه‌موو گه‌لان، ڕەگەزەکان، باوه‌ڕمەندی و ناسنامه‌ی جیاواز پێناسه بكات و گه‌ره‌نتی پێکهێنان-پراکتیكیش پێشكەش بكات. به‌رده‌وامی دۆخی ئێستا نابێت. هەنگاوی کرداری بۆ پشتگری گه‌لانی ئێران و مافەکانیان، ڕه‌وا و پارێزراوه. تەنها بە ناوەندێتی کۆمەڵگا و قبووڵ کردنی داخوازیەکانیان ، چاره‌سه‌ری پێش دەكه‌وێت.\nکۆمەڵگای دیموکراتیک و ئازادی ڕۆژهەڵاتی کوردستان شێوازێک لە پێک هاتنی نەتەوەیە بە پێشەنگایەتی چینە جیاوازەکانی گەلان و ڕووناکبیران. کێشەی کۆدار لەگەڵ دەوڵەت-نەتەوەی سەردەست، کێشەی”یاسایی بوون و دانپێدانانی فەرمی”ە. هەرچەند گرنگی بە تێکۆشان و کاری یاسایی و ڕێکخستنی دیموکراتیک دەدات، بەڵام ڕێگا پێنەدانی ئەم ڕەوتە لە لایەن دەوڵەت-نەتەوەی ئێرانەوە دەبێتە هۆکاری هاتنە ئارای شێوازێک لە ئۆتۆریتە و بەڕێوەبەری دوولایەنە لە ڕۆژهەڵاتی کوردستان و ئاڵۆزی و پێکدادانی لێ دەکەوێتەوە. ئەگەر ئەم داخوازیە دیموکراتیانەی کە لەم پرۆژەیەدا هاتوون و هەروەها داخوازی وەک ڕێگا پێدانی یاسایی و ناسینی کۆدار بە فەرمی، لە لایەن دەوڵەتی ئێرانەوە وەڵامی ئەرێنی پێ نەدرێت و بە پێچەوانەوە بەردەوامی بە “نکۆڵی، لەناوبردن و شێوازی نامرۆڤانە” بدرێت، بە دڵنیاییەوە کۆداریش بۆ بەکرداری کردنی یەک لایەنەی ئۆتۆریتە و بەڕێوەبەری خۆی بۆ هەر جۆرە تێکۆشانێک، هیچ بەربەستێک ناناسێت.\nكۆمه‌ڵگا‌ی دیمۆكراتیك و ئازادی رۆژهەڵاتی كوردستان(كۆدار)-پارتی ژیانی ئازادی کوردستان(پژاک)\n21 .04. 1397 (12-07-2018)


بێحورمه‌تییه‌کان به دیموکراسیی و ئاینده‌ی کورد\nلۆكه زاهیر زنجیره‌یه‌ك ئاهه‌نگی جه‌ماوه‌ری ساز ده‌كات\nڕۆژنامەیەكی بەریتانی 88 ملیۆن دۆلار زیانی پێگەیشت\nبە هۆی كۆرۆناوە بەهای تومەن نزمترین ئاستی تۆمار كرد\nفۆبیای پارتی و بنه‌ماڵه‌ی بارزانی، یه‌کێکه له گه‌وره‌تریین کێشه‌ی به‌شێک له سیاسی و نووسه‌ره‌کانی ده‌ڤه‌ری سلێمانی\nله‌نێوان بزمار و چه‌کوشدا تۆ کامیانیت؟ هه‌ر کامیان هه‌ڵده‌بژێریت، پێویسته سه‌ره‌تا خاڵی بیت له هه‌موو بیرکردنه‌وه‌یه‌کی ڕه‌ش و توندڕه‌و، چونکه چ بزمار و چ چه‌کوش، هه‌ردووکیان ئامرازی ویستێکی ویستراون له به‌رهه‌مهێنانێکدا. ساده‌ترین نموونه‌ش، هه‌ڵواسینی تابلۆیه‌که. تابلۆکه بۆ خۆی ویستراوێکه، چونکه تۆ ده‌ته‌وێت که ئه‌م تابلۆیه له شوێنێکدا هه‌ڵبواسرێت، بۆ ئه‌م مه‌به‌سته‌ش پێویستت چ به بزماره و چ به چه‌کوشیش. ئه‌وه‌ی پێی وایه، که چه‌کوش سیمبولی هێزه و پێویسته هه‌میشه چه‌کوش بین، ئه‌وا ده‌سه‌ڵاتی هێزی بزماری فه‌رامۆش کردووه، چونکه دواجار ئه‌وه بزماره، که هاوسه‌نگیی کاره‌کان ڕاده‌گرێت و ناهێڵێت له‌به‌ریه‌ک هه‌ڵبوه‌شێن. له هه‌ڵبژاردنه دیموکراسییه‌کاندا، هه‌میشه براوه‌ی گه‌وره ڕۆڵی چه‌کوشێک ده‌بینێت و ئه‌وانی دیش بزمار. بزماره‌کان پێکهێنانی حکوومه‌ت پێکه‌وه ده‌به‌ستنه‌وه و حکوومه‌ت و په‌رله‌مان توندوتۆڵ ده‌که‌ن. ئه‌وانه‌یشی که ده‌نگیان که‌مه و ده‌بنه ئۆپۆسزیۆن، بە هه‌مان شێوه ڕۆڵی بزمار ده‌بینن له پێکه‌وه‌به‌ستنی هێزێکی په‌رله‌مانتارییدا. ئه‌گه‌ر بێتوو پارتێک خاوه‌نی زۆرینه‌ی ده‌نگیش بێت و براوه‌ی یه‌که‌میش بێت، هێشتا وه‌ک چه‌کوش ناتوانێت بەتەنیا کار بکات، چونکه پێویستی به هێزێکی ئۆپۆسزیۆنیی له په‌رله‌ماندا هه‌یه، ئه‌مه‌ش بۆ توندوتۆڵکردنی پرۆسه دیموکراسییه‌کان.\nیه‌کێتیی نیشتمانیی پێی وایه که ده‌بێت هه‌میشه چه‌کوش بێت، چه‌کوشبوونیش به بیرکردنه‌وه‌ی یه‌کێتی زاڵده‌ستییه نه‌ک ئامرازێک، هه‌ر بۆیه پێی نه‌نگییه بزمار بێت، ئۆپۆسزیۆن بێت. هه‌ر بۆیه ده‌ڵێ، حکوومه‌ت به‌بێ یه‌کێتی پێکنایه‌ت، پێویسته ئێمه و دیموکرات (پارتی) پێکه‌وه فه‌رمانڕه‌وا بین...هتد. هه‌ندێک له سیاسییه‌کانی گۆڕانیش پێیان وایه که هه‌ڵبژاردنی سه‌رۆکی هه‌رێم له په‌رله‌ماندا به‌رهه‌می تێکۆشانێکی دیموکراسی نییه، ده‌ستکه‌وتێکی سیاسی نییه، هه‌تاوه‌کوو بۆ نموونه، بزووتنه‌وه‌ی گۆڕان وه‌ک ده‌ستکه‌وتێکی سیاسی به هاووڵاتییانی بفرۆشێته‌وه. ئه‌م سیاسییانه که وه‌ک سێبه‌ری بیرکردنه‌وه‌ی یه‌کێتی ده‌رده‌که‌ون، پێیان وایه دیموکراته‌کان (پارتییەکان) گه‌یشتوون به هه‌موو شتێک، که ده‌یانه‌وێت، هه‌ر بۆیه له په‌رله‌مانیشدا خاوه‌نی زۆرترین ده‌نگن، ئیدی ئه‌وان چۆنیان بوێت، ئاوهاش ده‌نگ له‌سه‌ر جێبه‌جێکردنی پرۆژه‌که ده‌درێت، هه‌رچ شتێکیش به دڵی ئه‌وان نه‌بێت، ئه‌وا جێبه‌جێ ناکرێت. هه‌ندێک له نووسه‌رانی ده‌ڤه‌ری سلێمانییش بە هه‌مان شێوه، ئه‌م دوایین گه‌ڕی هه‌ڵبژاردن و پێکهێنانی حکوومه‌ته وه‌ک گاڵته‌جاڕییه‌ک ده‌ناسێنن، به‌وه‌ی که هاووڵاتییان باوه‌ڕیان به دیموکراسی و به پرۆسه‌ی ده‌نگدان نه‌ماوه، که بتوانن له ڕێگای ده‌نگدانه‌وه گۆڕان له حکوومه‌تدا دروست بکه‌ن، چونکه دواجار تەنیا دوو بنه‌ماڵه ده‌سه‌ڵات قۆرخ ده‌که‌ن و له‌نێوان خۆیاندا به‌شی ده‌که‌ن. من پێم وایه که دوایین گه‌ڕی هه‌ڵبژاردن، گه‌وره‌ترین گۆڕانی پرۆسه دیموکراسییه‌که‌ی کۆمه‌ڵگای کوردییه له‌دوای ڕاپه‌ڕینه‌وه. له‌م هه‌ڵبژاردنه‌دا هاووڵاتییانی کورد به ده‌نگدان سزای ئه‌و لایه‌نانه‌یان دا که زیانیان پێده‌گه‌یه‌نن و پاداشتی ئه‌و لایه‌نه‌شیان دایه‌وه که متمانه‌یان پێیه‌تی. ئه‌وه‌ی له‌م گه‌ڕی هه‌ڵبژاردنه‌دا گه‌وره‌ترین بێحومه‌رتیی به دیموکراسییه‌ت کردبێت یه‌کێتیی نیشتمانیی کوردستانه، چونکه ئاماده نه‌بووه قه‌باره‌ی بچووکی خۆی له‌م ئه‌نجامی هه‌ڵبژارنه‌دا په‌سه‌ند بکات و پێکهێنانی حکوومه‌تی به زۆره‌ملێیی بۆ ماوه‌یه‌کی درێژ دواخست. فۆبیای دیموکرات (پارتی) و بنه‌ماڵه‌ی بارزانی، یه‌کێکه له گه‌وره‌تریین کێشه‌ی به‌شێک له سیاسی و نووسه‌ره‌کانی ده‌ڤه‌ری سلێمانی، که له ڕێگای ئه‌مانیشه‌وه هه‌وڵی گه‌یاندنی به ئاینده ده‌درێت.\nپارتێک له هه‌ڵبژاردندا، که خاوه‌نی زۆرینه‌ی ده‌نگه، مافێکی دیموکراسییانه‌ی خۆیه‌تی که حکوومه‌ت به‌و شێوه‌یه دروست بکرێت که ئه‌و ده‌یه‌وێت، چونکه ئه‌و خاوه‌نی زۆرینه‌ی متمانه‌ی هاووڵاتییانه، که ده‌نگیان پێ داون. ئالێره‌شدا دیموکراته‌کان (پارتییەکان) چه‌کوشن و هه‌موو لایه‌نه‌کانی تریش بزمار. لێ چ چه‌کوش و چ بزماریش ئامرازی ده‌ستی کۆمه‌ڵگان، که ده‌یانه‌وێت له ڕێگایانه‌وه ئاینده‌ی خۆیان باشتر بکه‌ن.\nدیموکراته‌کان (پارتییەکان) به زۆره‌ملێیی و زاڵده‌ستی خاوه‌نی زۆرینه‌ی ئه‌ندام نین له په‌رله‌ماندا، به‌ڵکوو به تێکۆشانێکی سیاسیی دیموکراتیی پێی گه‌یشتوون، ئیدی لێره‌دا هیچ لۆگیک ناتوانێت ڕه‌خنه له هه‌بوونی زۆرینه‌ی ده‌نگی دیموکرات (پارتی) له په‌رله‌ماندا بگرێت. ئه‌م سیاسییانه، ئه‌م نووسه‌رانه کاتێک قسه له‌سه‌ر هه‌بوونی زۆرینه‌ی ئه‌ندامانی دیموکرات له په‌رله‌ماندا ده‌که‌ن، وه‌ک غه‌درێک له کۆمه‌ڵگا ده‌یگه‌یه‌نن به کۆمه‌ڵگا، نه‌ک وه‌ک لۆگیکی هه‌ڵبژاردنێک له دیموکراسییدا. ئه‌مانه پێیان وایه، که دیموکراته‌کان (پارتییەکان) په‌رله‌مانیان به‌تاڵ کردووه، داخستووه، په‌رله‌مانیان کۆنترۆڵ کردووه، چونکه خۆیان خاوه‌نی زۆرینه‌ن و هه‌موو شت به ویستی ئه‌وان ده‌کرێت به پرۆژه و ده‌کرێت به یاسا. ئه‌م نووسه‌ر و سیاسییانه، پێیان وایه، که ئه‌وه بزووتنه‌وه‌ی گۆڕانه له دروستبوونیه‌وه توانیویه‌تی سنوور بۆ ده‌سه‌ڵاتی دیموکرات و یه‌کێتیی نیشتمانیی دابنێت. ئێستاش به‌هۆی ئه‌وه‌ی که ڕێژه‌یه‌کی زۆری خه‌ڵکی (گوایه له سه‌دا شه‌ست)، که باوه‌ڕیان به ده‌نگدان نه‌ماوه، له دوایین هه‌ڵبژاردندا ده‌نگیان نه‌دا و بایکۆتی ده‌نگدانیان کرد، ئه‌مه‌ش بووه هۆی ساخته‌کردنی زۆری ده‌نگ و بردنه‌وه‌ی دیموکراته‌کان.\nگۆڕان له کۆشی یه‌کێتیی نیشتمانیی کوردستاندا له‌دایک بووه و خاوه‌نی زۆرینه‌ی هه‌وادار و ئه‌ندامی کۆنه یه‌کێتییه. نووسه‌ره‌کانی پشت گۆڕان، ئه‌وانه‌ن بە هه‌مان شێوه، که پێشتر له پشتی یه‌کێتیی نیشتمانییه‌وه بوون. ئه‌و توندوتیژییه‌ی که گۆڕان له سه‌ره‌تای دروستبوونیدا له شه‌قامی کوردیدا دروستی کرد، گه‌وره‌ترین زیانی به پرۆسه‌ی دیموکراسی له کوردستاندا گه‌یاندووه. من یه‌کێکم له‌و قوربانییانه‌ی که به ئاگاداریی گه‌وره سیاسی و گه‌وره نووسه‌ره‌کانی گۆڕان له سه‌ره‌تای ساڵی ٢٠١٠دا هه‌وڵی کوشتنم دراوه. گۆڕان فریشته نییه و ئه‌وانی تریش دێمۆن. لێ به‌ڵێ، من که‌سێکی لێبورده‌م و ڕق و کینه‌م له دڵدا نییه، من ئیمڕۆ ده‌ستخۆشیی گه‌وره له گۆڕان ده‌که‌م که به پرۆژه‌ی خزمه‌تگوزارییه‌وه له ڕێککه‌وتنێکی سیاسییدایه له‌گه‌ڵ دیموکراته‌کان (پارتییەکان)دا. کێشه‌ی ئه‌م نووسه‌ر و سیاسییانه‌ی پشتی گۆڕان ئه‌وه‌یه که ئه‌گه‌ر خۆیان سه‌رکه‌وتوو نه‌بن، ده‌سه‌ڵاتدار نه‌بن، ئه‌وا ئه‌وانی تر سوڵتانن.\nئه‌م ڕه‌خنه نالۆگیکانه به‌رهه‌می کاردانه‌وه‌یه‌کی ده‌روونیی تاکه به‌رامبه‌ر به دیموکراته‌کان (پارتییەکان). تاک لێره‌دا خاوه‌نی وێنه‌یه‌کی ناشیرینی دیموکراته‌کانه، که هه‌میشه نائاگایی تاک وه‌ک گه‌نه‌راتۆرێک بۆ به‌رهه‌مهێنانی بیرکردنه‌وه به‌کاری ده‌هێنێت. تاک چونکه خاوه‌نی زۆرترین نۆیرۆنه بۆ ڕق و بۆ ترس، ئه‌گه‌ر هاتوو له که‌شوهه‌وایه‌کی دیموکراسییانه‌دا، له که‌شوهه‌وایه‌کی ئارامدا قووڵ بێته‌وه بۆ بیرکردنه‌وه له ئێستای کورد و له ئاینده‌ی کورد، ئه‌وا ڕق و ترس ڕێنیشانده‌ری ده‌بێت. ئه‌وه‌شی به ڕق و به ترس بیر ده‌کاته‌وه، هه‌رگیز ناتوانێت ئارام بێت، هه‌رگیز ناتوانێت گه‌شبین بێت به ئاینده، گه‌شبین بێت به پێکه‌وه‌کارکردنێک له‌گه‌ڵ لایه‌نێکدا، له‌گه‌ڵ که‌سێکی تردا ...هتد. پرسیار لێره‌دا ئه‌وه‌یه، که ئاخۆ بۆچی له ده‌ڤه‌ری سلێمانییدا ئه‌م هه‌موو خه‌ڵکه خاوه‌نی زۆرترین نۆیرۆنن بۆ ڕق و بۆ ترس؟ وه‌ڵام، له ڕێگای پرۆسه‌ی فێربوونه‌وه، مرۆڤ ده‌توانێت ببێته خاوه‌نی هه‌مان تێندێنسی به‌رامبه‌ر، ببێته خاوه‌نی هه‌مان هه‌ستی بەرامبەر، ببێته خاوه‌نی هه‌مان بیرکردنه‌وه‌ی بەرامبەر. نۆیرۆنه ئاوێنه‌ییه‌کانی مێشکیش هه‌ڵده‌ستن به پراکتیزه‌کردنی ئه‌م کاره.\nوه‌کوو تاک دوو جۆر مرۆڤ هه‌ن، یه‌کیان چه‌کوشه و ئه‌وی تریشیان بزمار، هه‌ر بۆیه پێویسته بڕیار بده‌یت، که تۆ کامیانیت؟ له هه‌ڵبژاردنه‌کانیشدا پارته‌کان تێکۆشانیان و بردنه‌وه‌ی متمانه‌یان له کۆمه‌ڵگادا ده‌یانکات به چه‌کوش. تۆ یان ئه‌وه‌تا کرێکاریت یان ئه‌وه‌تا به‌ڕێوه‌به‌ریت، یان ئه‌وه‌تا سه‌ربازیت یان ئه‌وه‌تا ژه‌نڕاڵیت، یان ئه‌وه‌تا زانایت یان نه‌خوێنده‌واریت، بڕیار له ده‌ستی خۆتدایه، که چی به‌سه‌ر خۆتدا ده‌هێنیت، به‌ڵام ناکرێت چه‌کوش بیت بۆ سه‌ر پانکردنه‌وه، بۆ زاڵده‌ستی. ئه‌وه‌ی چه‌کوشه بۆ سه‌ر پانکردنه‌وه ئامرازی ویستێکی ویستراوه نه‌ک خۆی. واتا هه‌میشه که‌سێک چه‌کوش بۆ سه‌ر پانکردنه‌وه به‌کار دێنێت. هه‌موو چه‌کوش بەده‌ستێکیش جه‌للاد نییه، به‌ڵکوو خه‌ڵکانی بنیاتنه‌ریش چه‌کوش بەده‌ستن، که دواجار تابلۆیه‌کی جوانی کۆمه‌ڵگا به دیوارێکی مێژوودا هه‌ڵده‌واسن.\nماوه‌ته‌وه بڵێم، که له شه‌ش مانگی ڕابردوودا تەنیا یه‌کێتیی نیشتمانیی کوردستان بێحومه‌رتیی به دیموکراسی و به ئاینده‌ی کورد نه‌کرد، به‌ڵکوو به‌شێک له نووسه‌رانی سلێمانییش. تەنیا یه‌کێتیی نیشتمانی فۆبیای دیموکرات و بارزانییه‌کانی نییه، به‌ڵکوو به‌شێک له نووسه‌رانی سلێمانییش. بۆ ئه‌وه‌ی ئاینده‌مان له دیموکراسییدا ڕزگار بکه‌ین، پێویسته هه‌موومان تابولاڕازا بین (تابولاڕازا، واته په‌ڕه‌یه‌کی سپیی خاڵی و هیچ تێدا نه‌نووسراو). خاڵی بین له هه‌موو جۆره ڕق و کینه‌یه‌ک، بۆ ئه‌وه‌ی سه‌رله‌نوێ له سه‌ره‌تاوه ده‌ست پێ بکه‌ینه‌وه. بیهێنه به‌رده‌می خۆت، که هه‌موو کورد له ئاشتی و خۆشویستنی یه‌کتردا ده‌ژیین، تۆ پێت وایه، که من خه‌و ده‌بینم، لێ من تاکه که‌سێک نیم که خه‌و به‌م ئاشتی و خۆشه‌ویستییه‌وه ده‌بینم، به‌هیوام ڕۆژێک دابێت، تۆش له‌گه‌ڵمان بیت و کوردستان بکه‌ین به خاکی ئاشتی و خۆشه‌ویستی. باشووری کوردستان خاوه‌نی زیاد له پێنج ملیۆن هاووڵاتیی کورده، بیهێنه به‌رچاوی خۆت، که ئه‌م پێنج ملیۆنه هه‌موو یه‌کتریان خۆش ده‌وێت، ئاخۆ به‌م خۆشه‌ویستییه گه‌وره‌یه ده‌توانین چیی به‌سه‌ر کوردستاندا بهێنین؟ وه‌ڵام، ده‌یکه‌ین به به‌هه‌شتی سه‌ر زه‌مین.


9/1/2019 10:06:00 PM 551 جار خوێندراوەتەوە\nلەنیوەی یەكەمی هەشتاكانی سەدەی رابردوو، لەڕێگای ڕەحمەتی (د.عەبدولڕەحمان قاسملو) سكرتێری ئەوسای حزبی دیموكراتی كوردستان-ئێران. دەرگای دانوستاندن لەنێوان رژێمی ئەوسای عیراق‌و (ی.ن.ك) كرایەوە. شاندێكی باڵای (ی.ن.ك) بەڕابەرایەتی رەحمەتی (مام جەلال)و بەهاوڕێیەتی (د.قاسملو) لەگوندی (زیخان)ی دۆڵی بالیسانی ناوچەی خۆشناوەتی بەكۆپتەر سەردانی بەغدایان كرد. لەگفتوگۆی توندی یەكێك لەزنجیرە دانیشتنەكانی دانوستاندنەكاندا، (تاریق عەزیز) كە ئەوسا وەزیری دەرەوەی حكومەتی عیراق بوو، روو لە (مام جەلال) دەكات‌و پێی دەڵێ:\n-ئەگەر ئەمجارە لەگەڵمان رێكنەكەون‌و بگەڕێنەوە شاخەكان‌و شەڕمان بكەنەوە. یان پێوەندی لەگەڵ ئێران‌و سوریا نەپچڕێنن سەرتان دەبڕین..!!.\nكاتێ (مام جەلال) گوێی لەو قسەیەی (تاریق عەزیز) دەبێ زۆر توڕە دەبێ عەینەكەكەی لەچاو دادەگرێ‌و دەفتەرو كاغەزەكانی پێش خۆی كۆدەكاتەوەو پێی دەڵێ: گوێبگرە:\n-ساڵەهایە شەڕتان دەكەین‌و نەتانتوانی بمانشكێنن، ئەگەر ئێوەش لەگەڵمان رێكنەكەون‌و دان بەمافە رەواكانی گەلی كورددا نەنێن، دڵنیابە دەگەڕێینەوە شاخەكان‌و وەكو جاران بگرە توندتریش شەڕتان دەكەینەوە. ئێوەش هەرچیتان لەدەستدێت وەكو رابردوو درێغی مەكەن. سەراپای ئەو قسانەی تۆش رەتدەكەمەوەو بەهیچ شێوەیەك قبوڵی ناكەم.\nدوای ئەو قسە توندانەی هەردوولا (مام جەلال) كورسییەكەی پێچەوانە دەكات‌و پشت دەكاتە شاندی حكومەت‌و روو لەدیوار دەكات. ئیتر كەشی دانیشتنەكە ئاڵۆز دەبێت، ئەندامانی شاندی حكومەت بەچرپە بە(تاریق عەزیز) دەڵێن هەق نەبوو بەو جۆرە قسەبكەیت. دواتر (تاریق عەزیز) دەكەوێتەوە قسەكردن‌و دەڵێ:\n-مام جەلال…! داوای لێبوردن دەكەم.\n-مام جەلال دەڵێ:\n-مام جەلال…! داوای لێبوردن دەكەم قسەكەشم وەردەگرمەوە (سحب دەكەمەوە).\nلەو كەین‌وبەینەدا (كاك فەرەیدون عەبدولقادر) كە ئەوسا ئەندامی مەكتەبی سیاسی‌و ئەندامی شاندی (ی.ن.ك) دەبێت، روو لە(تاریق عەزیز) دەكات‌و دەڵێت.\n-هەقە سەرۆكی دیپلۆماسیەتی حكومەتی عیراق بە ئەدەب قسە لەگەڵ (مام جەلال) بكات.\n-(تاریق عەزیز) دەڵێ:\n-دە فەرموو (فەرەیدون) چیم پێ دەڵێ…!!\nئیتر شاندی هەردوولا دوای لێبووردنەكەی (تاریق عەزیز) تكا لە (مام جەلال) دەكەن كە ئارام بێتەوەو لێبوردنەكەی قەبوڵ بكات.\n(د.قاسملو)ش لەپارچە كاغەزێك دەنوسێ (مام جەلال) خەریكە وەزعەكە بێتام بێت، ئیتر (مام جەلال)یش كورسیەكەی ئاسایی دەكاتەوە. بەمجۆرە كۆبوونەوەكەی ئەو رۆژە دوادەخرێت.\nپاش چەند رۆژێك (مام جەلال) (سەدام حسێن) دەبینێ، (سەدام) پێی دەڵێ:\n-تۆ لەشەڕو ئاشتی‌و لەشاخ‌و شار پیاوێكی ئازای، ئەو هەڵوێستەی ئەو رۆژەشت بەڵگەی ئەوەیە كە بەڕاستی دەتەوێ رێكبكەویت. بۆیە دەمەوێ لەگەڵت رێكبكەوم.\nبەپێی وتەی شاندی ئەوسای حكومەتی عیراق‌و سەرچاوەی تر، حكومەتی ئەوسای توركیا هۆكار بووە لەتێكدانی ئەو دان‌وستاندنەی نێوان رژێمی عیراق‌و (ی.ن.ك).


ئه‌مڕۆ بۆ خولی نایابی كوردستان رۆژێكی پڕگۆڵ و ئاگرین بوو\nKurdistan24 هه‌ولێر 18:01 2021/04/29\nگرته‌یه‌ك له یاریی نێوان سیروانی نوێ و زاخۆ له وه‌رزی 2020 ـ 2021\nله قۆناخی كۆتایی خولی نایابی تۆپی پێی كوردستان 3 یاری به‌ڕێوه‌چوون، یانه‌ی سیروانی نوێ زامه‌كانی زاخۆی قوڵتكرده‌وه و تووشی چواره‌مین شكستی كرد، شێروانه‌ش له ده‌ره‌وه‌ی یاریگه‌ی خۆی شكستی به برایه‌تی هێنا، یاریی پێشمه‌رگه و هه‌ندرێنیش به ئه‌نجامێكی سپی و به 2 گۆڵ بۆ هه‌رلایه‌كیان كۆتایی هات.\nپێشمه‌رگه‌ی هه‌ولێر له پیرمام میوانداریی هه‌ندرێنی كرد، له‌گه‌ڵ ده‌ستپێكی یارییه‌كه فه‌رهه‌نگ وریا گۆڵی پێشكه‌وتنی پێشمه‌رگه‌ی له دژی هه‌ندرێن تۆمار كرد.\nدواتر مایسترۆی یانه‌ی هه‌ندرێن هێمن نازم ئه‌نجامه‌كه‌ی یه‌كسان كرده‌وه، به‌ڵام خۆشییه‌كانی ئه‌و یانه‌یه زۆری نه‌برد كاتێك عه‌بدوڵڵا سه‌ربه‌ست به لێدانی پێناڵتی گۆڵی دووه‌می پێشمه‌رگه‌ی كرد كه ئه‌مه شه‌شه‌مین گۆڵی ئه‌و یاریزانه بوو له‌م وه‌رزه.\nنیوه‌ی یه‌كه‌م یارییه‌كه به 2 گۆڵ به‌رامبه‌ر گۆڵێك له به‌رژه‌وه‌ندی پێشمه‌رگه كۆتایی هات، پاشان ماجد راشید هێرشبه‌ری هه‌ندرێن له ناوه‌ی راستی نیوه‌ی دووه‌م به لێدانی پێناڵتی ئه‌نجامه‌كه‌ی بۆ هه‌ندرێن یه‌كسان كرده‌وه و یارییه‌كه‌ش تا كۆتایی به 2 گۆڵ بۆ هه‌رلایه‌كیان كۆتایی هات.\nپێشمه‌رگه‌ی هه‌ولێر هه‌ولێر و هه‌ندرێن هه‌ریه‌كه‌یان بوونه خاوه‌نی 5 خاڵ و له پله‌كانی چواره‌م و پێنجه‌می ریزبه‌ندی دێن.\nبرایه‌تی له‌سه‌ر یاریگه‌ی خۆی له هه‌ولێری پایته‌خت میوانداریی شێروانه‌ی كه‌لاری كرد، له كۆتاییه‌كانی نیوه‌ی یه‌كه‌م زۆرترین گۆڵ و ڕووداوی وه‌رزشی روویدا.\nله خوله‌كی 38 عه‌لی كاكه‌مینه به لێدانێكی به‌هێز گۆڵی یه‌كه‌می شێروانه‌ی له یارییه‌كه تۆمار كرد، دوای دوو خوله‌ك دانا كامه‌ران گۆڵی دووه‌می شێروانه‌ی تۆمار كرد.\nپاشان سه‌فین مه‌نسووڕ به لێدانی پێناڵتی جیاوازییه‌كه‌ی كه‌مكرده‌وه و نیوه‌ی یه‌كه‌می یارییه‌كه به 2 گۆڵ به‌رامبه‌ر گۆڵێك كۆتایی هات.\nبه درێژایی نیوه‌ی دووه‌می یارییه‌كه‌ش هیچ لایه‌ك نه‌یتوانی گۆڵ بكات و یارییه‌كه به سه‌ركه‌وتنی شێروانه به 2 گۆڵ به‌رامبه‌ر گۆڵێك كۆتایی هات.\nیانه‌ی شێروانه بووه خاوه‌نی 7 خاڵ و برایه‌تی له پێشه‌نگی قۆناخی كۆمه‌ڵه‌كان هێنایه خواره‌وه كه ئه‌ویش 7 خاڵی هه‌یه.\nسیروانی نوێ ـ زاخۆ\nیانه‌ی سیروانی نوێ دوای سه‌ركه‌وتنه گه‌وره‌كه‌ی هه‌فته‌ی رابردوو، ئه‌مجاره‌یان میوانداریی زاخۆی كرد، له نیوه‌ی یه‌كه‌م سیروانی نوێ به گۆڵێك پێشكه‌وت، نیوه‌ی یه‌كه‌م به‌م تاكه كۆڵه كۆتایی هات.\nدواتر له كۆتاییه‌كانی نیوه‌ی دووه‌م سیروانی نوێ گۆڵی دووه‌میشی زیاد كرد و به ته‌واوه‌تی زاخۆی له یارییه‌كه و له نازناوی ئه‌م وه‌رزه‌ش بێهیوا كرد.\nیانه‌ی سیروانی نوێ كۆی خاڵه‌كانی گه‌یانده 9 خاڵ لوتكه‌ی قۆناخی كۆتایی خولی نایابی گرتووه، له به‌رامبه‌ردا یانه‌ی زاخۆش تووشی چواره‌مین شكستی له‌سه‌ره‌یه‌ك بوو.


لاوانی نێ بانگهێشتی بنکە ئەمنیەکانی حکومەت دەکرێن - كۆمه‌ڵه‌ی مافی مرۆڤی کوردستان\nلەرۆژانی ڕابردوو زیاتر لە۳٥گەنج و لاوی شارەدێی نێ سەربە شاری مەریوان بانگهێشتی بنکەی ئتلاعاتی ئێران لەو شارە کراون و پێیان راگەیانراوە کە نابێت بەشداری ڕێوڕەسمی نەورۆزی ئەمساڵ بکەن.\nئەو گەنجانەی کە بانگهێشتی بنکەی ئاسایشی حکومەتی ئێران لە مەریوان کراون پێشتر بەشداری چالاکیان هەبووە لە ڕێوڕەسمی نەورۆزدا و ئێستا ئاگادار کراونەتەوە لە ئەگەری بەشدریان ئەوا بە شێوەی ئەمنی بەرسیڤ دەدرێنەوە.\nشایانی باسە دانیشتوانی شاردێی نێ هیوادارن رێوڕەسمێکی بە شکۆ و دوور لە ئاڵۆزی بەڕێوەبەرن.\nرێوڕەسمی نەورۆز لەرۆژهەڵات وەک هەموو بەشەکانی دیکەی کوردستان هێمای نەتەوەییە و ئەوا چەندین سالە هێزە ئەمنیەکانی حکوومەتی ئێران بۆ بەڕێوەچوونی ئەم فستیڤاڵە گرفتی جدی درووست دەکەن و ساڵانە بە چندین کەس لە دوای ئاهەنگەکە دەستبەسەر دەکرێن.\n← تەقەی هێزە سنوورییەکان، کۆڵبەری کوردی ڕەوانەی نەخۆشخانە کرد\nدۆزینەوەی ئەندامانی لەشی ۵۰ ژنی ئێزدی ژینۆساید کراو لەلایەن داعش-ەوە →


سه‌رۆكی پاكسـتان سه‌ردانی پاریسی پایته‌ختی فه‌ره‌نسـا ده‌كات\nسه‌رۆكی پاكسـتان په‌روێز موشـه‌ڕه‌ف له پاریسه بۆ وتووێـژكردن له‌گه‌ڵ هاوتا فه‌ره‌نسـیـیه‌كه‌ی نیكۆلای سـاركۆزی، ئه‌مه‌ش له میانه‌ی گشته‌كه‌ی بۆ ئه‌وروپایه به‌نیازی پـته‌وكردنی پـشتیوانی ده‌ره‌وه بۆ ئیسلام ئاباد.\nچاوه‌ڕوان ده‌كرێت كه وتووێـژه‌كانی نێوان هه‌ردوو ڕێبه‌ر هه‌وڵ و كۆشـشی پاكسـتانی دژی تـێرۆریزم بگرێته‌وه.\nسه‌رۆك موشه‌ڕه‌ف دره‌نگانێـكی ڕۆژی دووشه‌ممه له برۆكسـله‌وه گه‌یشـته پایته‌ختی فه‌ره‌نسـا كه له‌وێ هه‌وڵ ده‌دات بۆ دڵنیاكردنی كاربه‌ده‌ستانی ئه‌وروپایی كه‌وا هه‌ڵـبژاردنه‌كانی په‌رله‌مانی پاكسـتانی له مانگی داهاتوو ئازاد و ڕه‌وا ده‌بن. به‌ڵام سه‌رۆك موشـه‌ڕه‌ف به په‌یامنێرانیشی وت وڵاته‌كه‌ی پـێویستی به كاتی زیاتره بۆ سـازكردنی په‌یڕه‌ویـیه‌كانی دیموكراتی.\nبڕیاره كۆنده‌لیزا ڕایسی وه‌زیری ده‌ره‌وه‌ی وڵاته یه‌كگرتووه‌كان ڕۆژی چوارشه‌ممه له شـاری داڤۆس له‌گه‌ڵ سه‌رۆك موشه‌ڕه‌ف كۆبـبێـته‌وه. ئه‌مڕۆ سـێشه‌ممه له تێبینی‌یه‌كانی بۆ په‌یامنێران ڕایس داوای له ڕێبه‌ری پاكستان كرد كه هه‌ڵـبژاردنه‌كان ئازادبن، به‌ڵام وتی له‌وه ده‌گات كه‌وا سـازكردنی دیموكراسی كاتی ده‌وێت.


حوكمی فرۆشتنی ئەڵقەی ئاڵتون بۆ پیاوان چی یە ئەگەر زەرەنگەرەكە دڵنیا بێت لەوەی كە كڕیارە پیاوەكە لەدەستی دەكات؟ : ماڵپەڕی وەڵامەکان\nکار و بازرگانیکڕین و فرۆشتنحوكمی فرۆشتنی ئەڵقەی ئاڵتون بۆ پیاوان چی یە ئەگەر زەرەنگەرەكە دڵنیا بێت لەوەی كە كڕیارە پیاوەكە لەدەستی دەكات؟\nحوكمی فرۆشتنی ئەڵقەی ئاڵتون بۆ پیاوان چی یە ئەگەر زەرەنگەرەكە دڵنیا بێت لەوەی كە كڕیارە پیاوەكە لەدەستی دەكات؟\nفرۆشتنی ئاڵتون بۆ پیاوان حەرامە ئەگەر فرۆشیارەكە بزانێت كە كڕیارە پیاوەكە لە دەستی دەكات، یاخود گومانی زاڵ بوو بەسەر ئەوەی كە لە دەستی دەكات، چونكە ئاڵتون حەرامە بۆ پیاوانی ئەم ئوممەتە، ئەگەر بیفرۆشێت بە پیاوێك كە بزانێت لەدەستی دەكات، یاخود گومانی زاڵ بوو بەسەر ئەوەی كە خۆی لە دەستی دەكات ئەوا یارمەتی داوە لەسەر تاوان كردن كە خوای گەورە قەدەغەی كردووە كە دەفەرمێت: [وَتَعَاوَنُوا عَلَى الْبِرِّ وَالتَّقْوَى وَلَا تَعَاوَنُوا عَلَى الْإِثْمِ وَالْعُدْوَانِ] (المائدة: 2).\nواتە: ئێوە هاوكاری یەكتری بكەن لەسەر چاكەو لە خواترسان وخۆپارێزی لەتاوان، وە هاوكاری یەكتری مەكەن لەسەر تاوان و دوژمنكاری یەكتری.\nوە زەرەنگەریش حەڵاڵ نی یە بۆی ئەڵقەی ئاڵتون دروست بكات بۆ ئەوەی پیاوان لە دەستی بكەن\nگوڵبژێرێك لە فەتواكانى زاناى پایەبەرز الشیخ محمد بن صالح العثيمين (رحمه الله) (فقه وقتاوى البيوع: ص142).\nمن دوكان دارم بابەتى سەرى ساڵ بفرۆشم حەرامە؟ ئایا ڕاگرتنی پشیلە لەماڵدا دروستە؟ وە ئایا فرۆشتنى دروستە؟ حوکمی ئەو کەسە چی یە کە لە کڕین و فرۆشتندا سوێند زۆر دەخوات ؟ حوکمی ئەو پارەیەی کە لە جگەرە فرۆشتن کۆکراوەتەوە دوای تەوبە کردن لە فرۆشتنی ئايا دروستە شتێک بکڕیت بەقەرز پاشان بیفرۆشیتەوە بە کەسێکى تر بەپارەی حازر بۆ ئەوەی سوود لەپارەکە وەر بگرێت؟\nسەردان: ٢,٠٣٨ بەش: کڕین و فرۆشتن\nپرسیاری دواترنوێژى بەیانیم کرد و دواى بۆم دەرکەوت کە لەشم گرانە ئایا دەبێ نوێژەکە دوبارە بکەمەوە؟پرسیاری پێشترمێردەکەم دەیەوێ تەڵاقم بدات بەبێ هۆکارێکی دیاری کراو ، لەکاتێکدا من ماوەیەکی کەمە زەواجم لەگەڵی کردووە ئایا دروستە ئەو کارە بکات ؟


٩٩: سورة الزلزلة\nکاتێک که زه‌وی ته‌کانی داو بومه‌له‌زره به‌هێزه‌که‌ی بۆ پێش هات.\nهه‌رچی له زه‌ویدا هه‌بوو له مادده سه‌نگینه‌کانی ناوی ده‌رپه‌ڕاندو هێنایه ده‌ره‌وه.\nئه‌و کاته ئاده‌میزادی (ئه‌و سه‌رده‌مه، به سه‌رسامیه‌وه) ده‌ڵێت: ئه‌وه چیه‌تی، چی ڕوویداوه (ئیماندار هه‌ست ده‌کات کۆتایی دنیایه‌و به‌رپابوونی ڕۆژی ڕه‌ستاخێزه، بێ ئیمانیش سه‌ری لێ ده‌شێوێت و نازانێت به‌ره‌و کوێ ڕابکات).\nيَوْمَئِذٍ تُحَدِّثُ أَخْبَارَهَا ﴿4﴾\nهه‌واڵی ئه‌و ڕۆژه وا ده‌گه‌یه‌نێت.\nبِأَنَّ رَبَّكَ أَوْحَى لَهَا ﴿5﴾\nکه په‌روه‌ردگارت (ئه‌ی ئینسان) فه‌رمانی بۆ ده‌رکردووه‌و (کاتی کۆتاییه).\nيَوْمَئِذٍ يَصْدُرُ النَّاسُ أَشْتَاتًا لِّيُرَوْا أَعْمَالَهُمْ ﴿6﴾\nئه‌و ڕۆژه خه‌ڵکی ده‌سته ده‌سته به‌ره‌و گۆڕه‌پانی لێپرسینه‌وه، ڕاپێچ ده‌کرێن، تا کارو کرده‌وه‌کانیان ببیننه‌وه (دیاره که نامه‌ی کرده‌وه‌کان تۆمار کراوه به ده‌نگ و ڕه‌نگه‌وه).\nفَمَن يَعْمَلْ مِثْقَالَ ذَرَّةٍ خَيْرًا يَرَهُ ﴿7﴾\nجا ئه‌وه‌ی که به‌قه‌ده‌ر تۆزقاڵی ئه‌تۆمێك خێرو چاکه‌ی ئه‌نجام دابێت ده‌یبینێته‌وه‌و (پاداشتی هه‌یه).\nوَمَن يَعْمَلْ مِثْقَالَ ذَرَّةٍ شَرًّا يَرَهُ ﴿8﴾\nئه‌وه‌ش که به‌قه‌ده‌ر تۆزقاڵی ئه‌تۆمێك شه‌ڕو خراپه‌ی هه‌بێت ده‌یبینێته‌وه‌و (سزای وه‌رده‌گرێت).


لە ئیتالیا چی دەگوزەرێت؟\nبەدواداچون: محەمەد رەئوف\n" ئیتالیا زۆر شڵەژاوە، بارودۆخەكە زۆر سەختە، لەدوای جەنگی دووەمی جیهانیەوە رەنگە ئەمە سەختترین دۆخ بێت كە وڵات پێیدا تێدەپەڕێت" ئەمە قسەی "سالڤۆ تۆسكانۆ" نوسەرو رۆژنامەنوسی ئیتالی هاوپیشەمە كە لە رێگەی چاتەوە گفتوگۆمانكرد سەبارەت بە مەترسیەكانی كۆرۆنا لەسەر ئیتالیا.\nساڵی 2016 لە چوارچێوەی بەرنامەی ( IVLP) لە ئەمریكا بۆ ماوەی مانگێك پێكەوە "سالڤۆ تۆسكانۆ" خولی ( رۆژنامەنوسی بنكۆڵكاری)مان بینی، ئەمڕۆ ویستم هەواڵی بپرسم، دوای ئەوەی سەیری ئامارە فەرمییەكانم كرد و بۆم دەركەوت كە ئیتالیا دووەم وڵاتی جیهانە لەروی توشبون و مردن بە كۆرۆنا، نوێترین ئامار (17 هەزارو 660) كەس لە ئیتالیا توشی كۆرۆنا بوون و (هەزارو 266)كەسیش مردوون.\nبەردەوام لەگەڵ "سالڤۆ تۆسكانۆ" نوسەرو رۆژنامەنووسی ئیتالی گفتوگۆ دەكەین ئەو كەسێكی روخۆش و دەم بەخەندەیە، بەڵام ئەمڕۆ مەترسیەكانی كۆرۆنا لەسەر وڵاتەكەی كاری تێكردبوو، ئەمڕۆ كە هەواڵم پرسی وتی" هاوشێوەی تەواوی هاوڵاتیان منیش لەماڵی خۆمان كەرەنتینەكراوم... دۆخەكە زۆر سەختە.. بەڵام دڵنیام تێیدەپەڕێنین".\nدەقی گفتوگۆ كورتەكەمان.\nپرسیار: ئێستا بارودۆخی ئیتالیا لەگەڵ كۆرۆنادا چۆنە ؟\nسالڤۆ تۆسكانۆ: بارودۆخەكە زۆر سەختە، لەدوای جەنگی دووەمی جیهانەوە رەنگە ئەمە سەختترین دۆخ بێت كە وڵات پێیدا تێدەپەڕێت.\nدرەو: ژمارەی ئەوانەی لە ئیتالیا دوچاری ڤایرۆسی كۆرۆنا بوون چەندە، چەند كەس مردوون ؟\nسالڤۆ تۆسكانۆ: تاوەكو دوێنێ ۱٥ هەزار كەس توشی كۆرۆنا بوون لە ئیتالیا و زیاتر لە هەزار كەسیش بونەتە قوربانی.\nپرسیار: حكومەت چی كردووە بۆ رووبەڕووبونەوەی ڤایرۆسەكە ؟\nسالڤۆ تۆسكانۆ: رێوشوێنی بێ پێشینە گیراوەتەبەر، ئیالیا شڵەژاوە، خوێندنگەو بازاڕو دیسكۆ و ریستۆرانتەكان داخراون، داوا لە خەڵك دەكرێت تا دەتوانن لەماڵەكانیاندا بمێننەوە، بەبێ كارێكی پێویست ناتوانیت لەماڵەكەت بچیتەدەرەوە، ئەمە رێوشوێنێكی نائاساییە بۆ راگرتنی بڵاوبونەوەی ڤایرۆسی كۆرۆنا، ئەمە شێوازێكی دراماتیكییە لە باكوری ئیتالیا بەتایبەتی لە لۆمباردی.\nپرسیار: دەوترێت هەموو خەڵكی ئیتالیا كەرەنتینە كراون، حكومەت بەم هەنگاوەی دەتوانرێت رێگری لە كۆرۆنا بكات ؟\nسالڤۆ تۆسكانۆ: ئەمە خۆپاراستنێكی روكەشە، ئەگەر خەڵك لەگەڵ یەكتر مامەڵە نەكەن، ڤایرۆسەكە ناتوانێت زیاتر بڵاوببێتەوە، ئەمە ئەو شتەیە كە ئێمە لێرە هەوڵی بۆ ئەدەین، هەروەك ئەوەی لە چین كراو سەركەوتوو بو، حكومەت دەیەوێت لەم رێگەیەوە لەماوەی ۱۰ بۆ ۱٤ رۆژدا ئەنجامێكی باشی لەسەرتاسەری وڵات دەستكەوێت.\nپرسیار: كۆرۆنا مەترسی لەسەر دۆخی ئابوری لە ئیتالیا دروستكردووە ؟\nسالڤۆ تۆسكانۆ: بەدڵنیایی، بارودۆخەكە زۆر دراماتیكییە، بەڵام لەوباوەڕەدام ئیتالیا تێیدەپەڕێنێت.\nپرسیار: رێوشێونەكانی جكومەت یارمەتیدەرە بۆ كەمكردنەوەی توش بوون بە ڤایرۆسەكە؟\nسالڤۆ تۆسكانۆ: لەوباوەڕەدام، ئیتالییەكان ئێستا هۆشیارترن، پێدەچێت لەسەرەتاوە هەندێك كاتمان لەدەستدابێت، بەڵام ئەمە هەمان ئەو شتەیە كە هەفتەی رابردوو لە وڵاتانی ئەوروپاو ئەمریكاش رویدا.\nپرسیار: ئەی رۆژنامەنوسان و میدیاكان رۆڵیان چۆنە ؟\nسالڤۆ تۆسكانۆ: میدیاكان رۆڵێكی نائاسایی دەگێڕن لە ئاگاداركردنەوەی خەڵكدا، بەدڵنیایی لەبارودۆخێكی وەكو ئێستادا هەواڵی ناڕاست زۆر بڵاودەبێتەوە، بۆیە لێرەدا رۆڵی گرنگی رۆژنامەنوسان دەردەكەوێت بۆ گەیاندنی هەواڵی دروست بە خەڵك.\nپرسیار: بەبڕوای ئێوە لەم بارودۆخەدا دەبێت رۆژنامەنوسان چۆن كاربكەن؟\nسالڤۆ تۆسكانۆ: رۆژنامەنووسان نابێت ترس بڵاوبكەینەوە، بەڵام لەكاتی گونجاویشدا پێویستە بارودۆخەكە رابگەیەنین.\nپرسیار: لە ئیتالیا رۆڵی میدیا لەنێوان حكومەت و خەڵكدا چۆنە ؟\nسالڤۆ تۆسكانۆ: هەر كەسە بە ڕۆڵی خۆی هەڵدەسێت، خەڵك بەدرێژایی رۆژ بەدوای زانیاریدا دەگەڕێن، ئێستاش دوای كەرەنتینەكردنی ملیۆنان كەس لە ماڵەكانیاندا، ئەمە زۆر زیادی كردووە.\nپرسیار: ئێستا تۆ وەكو رۆژنامەنوسێك چۆن مامەڵە لەگەڵ دۆخەكە دەكەیت؟\nسالڤۆ تۆسكانۆ: منش وەك هاوڵاتیان لە ماڵكەی خۆمدا كەرەنتینەكراوم و پەیوەستم بە رێنماییەكانەوە، بەڵام بەبۆچونی من تاكە شتێك كە پێویستە رۆژنەمەنوسان لەم بارودۆخەدا بیكەن ئەوەیە راستییەكان بڵێن.\nئیتالیا دەكەوێتە باشوری كیشوەری ئەوروپاوە\n- ژمارەی دانیشتوان: (60 ملیۆن و 507 هەزار) كەسە\n- روبەری گشتی: (301 هەزارو 338) كیلۆمەتر چوارگۆشەیە.\n- سیستمی حوكم: كۆماری پەرلەمانیە\n- سەرۆك: سێرجیۆ ماتارێلا\n- سەرۆك وەزیران: جۆزیبی كۆنتی


نەتەوە یەکگرتووەکان: نزیکەی 2 هەزار کەس لە ناوچە کوردیـیەکانی تورکیا کوژراون\nنەتەوە یەکگرتووەکان دەڵێت نزیکەی 2 هەزار کەس لە باشوری ڕۆژهەڵاتی تورکیا کوژراون لە ماوەی 18 مانگی ئۆپەراسیۆنی هێزەکانی ئاسایش، هەروەها زیانێکی ئێجگار زۆر بە ناوچەکە گەیشتووە و مافەکانی مرۆڤ بە شێوەیەکی مەترسیدار پـێشێلکراون.\nئۆفیسی مافەکانی مرۆڤی سەر بە نەتەوە یەکگرتووەکان ئەمڕۆ هەینی لە ڕاپـۆتێـکیدا نووسیویەتی لە نێوان مانگی حەوتی ساڵی 2015 هەتا مانگی دوازدەی ساڵی 2016 نزیکەی 500 هەزار کەس کە زۆربەیان کوردبوون ئاوارکراون و وێنەکانی سەتەلایت نیشانی دەدەن بەهۆی بەکارهێنانی چەکی قورسەوە وێرانیـیەکی ئێجگار گەورە لە ماڵ‌وحاڵی ئەو خەڵکانە کەوتووە.\nپـێشێلکاریـیەکانی بەرامبەر مافەکانی مرۆڤ لەوێ کراون لە لایەن لێکۆڵەرەوانی نەتەوە یەکگرتووەکان تۆمارکراون، لەوانە کوشتن و ئەشکەنجەدان و بێ سەروشوێنکردن، بە تایبەتی لەو کاتانەی قەدەغەکردنی هاتوچۆیان ڕادەگەیاند کە جاری وەها هەبووە بۆ چەند ڕۆژێـک درێژەیان کێشابوو.\nزەید رەعەد ئەلحسێن بەرپـرسی ئۆفیسی مافەکانی مرۆڤ لە بەیانـنامەیەکدا نوسیویەتی تورکیا ڕێگەی نەداوە لێکۆڵەرەوانی نەتەوە یەکگرتووەکان سەردانی ئەو ناوچانە بکەن و هەروەها ئەو ڕاپـۆرتانەی ڕەتکردووەتەوە کە باسیان لە پـێشێلکاریـیەکان کردبوو.\nگوتیشی" پـێدەچێت تاکە کەسیک دەستگیرنەکرابێت و تاکە کەسێکیش لێپـێچینەوەی لەگەڵدا نەکرابێت. بۆیە زۆر پـێویستە لێکۆڵینەوەیەکی سەربەخۆ ئەنجام بدرێت."\nڕۆبەرت کۆلڤیڵ گوتەبێژی زەید ڕەعەد گوتی دەکرێت لێکۆڵینەوەکە لە لایەن دەستەیەکی نێودەوڵەتی یان تورکی ئەنجام بدرێت، بەڵام دەبێت سەربەخۆ و بێ لایەن بێت. گوتیشی نەتەوە یەکگرتووەکان لەسەر لیکۆڵینەوەکانی بەردەوام دەبێت و ڕەنگە هەموو سێ مانگ جارێک ڕاپـۆرتێک لەسەر تورکیا بڵاوبکرێتەوە.\nڕاپـۆرتەکەی ئەمڕۆ دەڵێت لەو 2 هەزار کەسەی کوژراون نزیکەی 800 کەسیان لە هێزەکانی ئاسایش بوون و ئەوانی دیکە ڕەنگە بەشداریـیان کردبێت لە کارەکانی دژە دەوڵەت.\nهەروەها تیایدا نووسراوە لە سەرەتای ساڵی 2016 لە چەند ژێرزەمینێکدا لە شاری جزیرە 189 کەس بۆ ماوەی چەندان هەفتە نەیانتوانیبوو بێنە دەرێ و بەبێ ئاو و خۆراک و کارەبا و خزمەتی تەندروستی مابوونەوە و پاشان بەهۆی تۆپـبارانەوە سووتاون و گیانیان لەدەستداوە.\nڕاپـۆرتەکە هەروەها نووسیویەتی خێزانێک سێ پارچە خەڵوزی بچووکیان داونەتێ کە بە تاقیکردنەوەی DNA دەرکەوتووە پارچەی تەرمی کچەکەیان بووە. پاشان خوشکەکەی داوایکردبوو ڕێوشوێنی یاسایی بگیرێتەبەر، بەڵام دەسەڵاتداران تۆمەتی پەیوەندی بە تێرۆریان ئاڕاستەکردبوو.\nکۆڵڤیڵ گوتی ئاماری ژمارەی کوژراوەکان لە لایەن حکومەتی تورکیاوە بەدەسـتیان کەوتووە.\nدەسەڵاتدارانی تورکیا و پارتی کرێکارانی کوردستان (پەکەکە) یەکتر بە کوشتنکاریـیەکان تاوانباردەکەن.\nکۆڵڤیڵ لەم بارەیەوە گوتی " بێ گومان پارتی کرێکارانی کوردستانیش تاوانی ئەنجامداوە و پـێشێلکاری کردووە و دەبێت دەستنیشان و ئاشکرای بکرێن."\nهەروەها گوتی کێشەکە لەوەدایە لێکۆڵینەوەکان وەک پـێویست ئەنجام نەدراون و کەس نازانێت بە وردی هەریەکەیان چی کردووە.


Smart Switch شوێنی Kies دەگرێتەوە بۆ وەشانە نوێکانی Android .\nسەرەتا»مۆبایل»ئه‌ندرۆید Android»Smart Switch شوێنی Kies دەگرێتەوە بۆ وەشانە نوێکانی Android .\nلەلایەن halkawt mahdi لە 26/03/2016 0 Comments\nکۆمپانیای سامسونگ لەگەڵ دەرچوونی Galaxy s6 دا چەندین تایبەتمەندی زیادکرد بۆ ئامێرەکانی , وە هەروەها بەرەو پێشچونێکی زۆر باشی تۆمار کرد لە بەرز کردنەوە و پەرەپێدانی پرۆگرام و ئەپەکانی .\nهەروەک ئاشکرایە ئێستا گەر بتەوێت وێنە , ڤیدیۆ , داتاکانت بگوازیتەوە لە رێگەی Kies , کە ئەویش پرۆگرامێکی زۆر باش و تێر و تەسەل بوو بۆ ئامێرەکانی سامسونگ . بەلام کۆمپانیای سامسونگ لە ڤێرژنی 4.3 بەسەرەوە پشتگیری ئەم پرۆگرامە ناکات , بۆیە دەبێ بەکارهێنەرەکانی بۆ گواستنەوەی فایلەکانیان Smart Switch بەکاربێنن ,کە ئەویش بەراستی زۆر پێشکەوتوو ترە بۆ ئامێرە زیرەکەکانی ئێستای سامسونگ.\n– Smart Switch چییە ؟\nپرۆگرامێکە بەردەستە بۆ زۆربەی سیستەمەکانی وەک ( Mac , Windows ) وە هەروەها هەموو ئەو ئامێرانەی کە ئەندرۆید بەکار دەبەن لەگەڵ بلاک بێری . دەتوانی فایلەکانت لە کۆمپیتەرەوە بگوازیتەوە بۆ ئامێرەکەت وەهەروەها بە پێچەوانەشەوە . ئەوەی ناوەزەیە ئەوەیە دەتوانی وێنەو ڤیدیۆکانت لە ئامێرەکانی Apple بگوازیتەوە بۆ ئەندرۆید ەکەت , کە ئەمەش یەکێکە لە خزمەت گوزاریە هەرە باشەکانی ئەم کۆمپانیایە .\nلە بابەتەکانی داهاتوو باسی چۆنیەتی :\n– شیکردنەوەی پێکهاتەی تەواوی بەرنامەکە.\n– گواستنەوەی وێنە و ڤیدیۆ لە iCloud و iTunes .\n– گواستنەوەی وێنە و ڤیدیۆ لە Mac , Windows .\nبابەتەكانی پێشووتربەهێزترین بەرنامە بۆ دەستکاریکردنی وینە ,فۆتۆشۆپێکە لەناو مۆبایل\nبابەتی دواتر چۆنیەتی بەیەکەوە بەستنی SQL server لەگەڵ net. c sharpe\nوادەی بڵاوکردنەوەی ئایفۆن حەوت و چەند تایبەتمەندیەکی\nلەلایەن Rawezh Saeed 11/08/2016\nوادەی بڵاوکردنەوەی ئایفۆن حەوت, حەوتی مانگی داهاتوو دەبێت, واتا 2016-9-7. ئەوەی کۆنگرەی ئەپڵی بە چێژ…\n25 ساڵەی یەكەم ماڵپەری ئینتەرنێت\n(25) ساڵ پێشی ئێستا، یەكەم ماڵپەری ئەلیكترۆنی لەجیهان كرایەوە، لەوە بەدواوەش پەرەی پێدراو فراوانكرا، تاكو…\nپاراستنی ناوە پاشەکەوت کراوەکانی ناو مۆبایلت لە وون بوون و سڕینەوە\nزۆر جار بەهۆی وون بوونی مۆبایلەکانمان یاخوود سڕینەوەی بە هەڵە هەموو ناوەکانی ناو مۆبایلمان لەدەست…\n4 جۆر لە ناسراوترین جۆری هاككەرەكانی جیهان\nلەلایەن Arman Rahman 12/07/2017\nلەگەڵ پەرەسەندنەكانی تەكنەلۆژیا ، رۆژ لە دوای رۆژ پانتایی بوارەكانی هاككردن و شكاندنی بەربەستەكان زیاد…\nکەموکوڕییەک لەبەرهەمەکانی سامسۆنگ بدۆزەوە و تا٢٠٠ هەزار دۆلار خەڵات وەرگرە\nلەلایەن sarkaut hassan 17/09/2017\nبەرواری ٧/٩/٢٠١٧ گەورە کۆمپانیای کۆری سامسۆنگ، پڕۆگرامی ” bug bounty ” ڕاگەیاند ، کە تایبەتە بە…\nچەند راهێنانێک لەسەر رستەی لووپ


سەرۆكی ئەنجومەنی نوێنەران تەئكید لەسەر بوژانەوەی ناوچە گەشتیاریەكان دەكاتەوە\nالثلاثاء 08 كانون ثاني 2019 - 16:45\nمحەمەد حەلبوسی سەرۆكی ئەنجومەنی نوێنەران، ئەمرۆ سێشەممە لە نوسینگەی تایبەتی خۆی، پێشوازی كرد لە عەبدول ئەمیر حەمەدامی وەزیری رۆشنبیری.\nلەسەرەتای دیدارەكە هیوای سەركەوتنی بۆ وەزیر خواست لە ئەركە نوێكەی، جەختیشی كردەوە لەسەر گرنگی سەركەوتنی ئەو وەزارەتە و پێشكەشكردنی پشتیوانی تەواو بۆ لابردنی بەربەستەكانی بەردەمی.\nبەرێزیان تەئكیدیشی كردەوە لەسەر گرنگی گەڕانەوەی ئاوەدانی بۆ ناوچە گەشتیاری و شوێنەوارەكان لەسەرجەم پارێزگاكان و ئامادەكردنیان بەو جۆرەی شایستەی خێزانە عێراقیەكان بێت، ئاماژەی بە گرنگی كرانەوەش كرد بەرووی رێكخراوە نێودەوڵەتیەكان و نەتەوەیەكگرتوەكان لەوبوارەدا.\nهەر لە دیدارەكەدا گفتوگۆ سەبارەت بە كاراكردنەوەی فەرمانگەكانی سینەما و شانۆی كرا لەرێی گەورە كەسایەتیەكانی عێراقەوە، لەگەڵ دەستەبەركردنی پێداویستیەكانی ئەو وەزارەتە بۆ بوژانەوەی بە جۆرێك خزمەت بە هاوڵاتیان بكات لەرێگەی پرۆژە یاسای بودجەی گشتیەوە.\nلای خۆیەوە حەمەدانی سوپاسی سەرۆكی ئەنجومەنی نوێنەرانی كرد لەبەرامبەر بەرداوامبوونی؛ لەسەر پشتیوانیكردنی بواری رۆشنبیری، تەئكیدیشی كردەوە لەسەر هەوڵی وەزارەتەكەیان بۆ بەردەوامبوون لەگەڵ سەندیكا و دەستە ناحكومیەكان، و كاردن بۆ پێكهێنانی چەترێكی رۆشنبیری تا سەرجەم عێراقیەكان لە خۆ بگرێت.


لە چاوەڕوانیدا مانەوە یان پەرەدان بە بزوتنەوەی موتالباتی؟ – رادیو ده‌نگی ئازادی و یه‌كسانی\nلە چاوەڕوانیدا مانەوە یان پەرەدان بە بزوتنەوەی موتالباتی؟\nآوریل 12, 2015 آوریل 12, 2015\nبەشوێن رێكه‌وتنی هەستەییدا، بانگی “دەبێ سەبر بکرێت و چاوەڕێ بن”، هەموو شوێنێکی داگرتوە. بەڵام روون ناکرێتەوە کە بۆچی دوای رێكه‌وتن، ئەوە تەنیا کرێکاران و خەڵکی زەحمەتکێشن کە بۆ بینینی باشتر بوونێک لە ژیانیاندا دەبێ سەبر بکەن و چاوەڕێ بن؟ بۆچی سەرمایەداران و دەڵاڵەکانی ورد و درشتیان لە ئۆرگان و ناوەندە دەوڵەتی و حکومەتیەکاندا، بەخێرایی لە “بەرەکەت” و ” نێعمەتی” ئەم پێکهاتنە بەهرەمەند دەبن و لە دەرفەت و ئیمکاناتی بەدەستهاتوو بۆ دەستەبەر کردنی قازانجی زیاتر بەهرەمەند دەبن، بەڵام زۆربەی خەڵکێک کە بەهرەمەند بوون لە ژیانێکی لانیکەمیان تەمەنێکە لێ دریغ کراوە، دەبێ لە چاوەڕوانیدا بن؟ ٣٦ ساڵە کە ئەم خەڵکەیان بە فریو و سەرکوت بۆ باشتر بوونێکی کەم لە ژیاندا و سوک کردنی باری قورسی بەڕێچون، لە چاوەڕوانیدا راگرتوە. ساڵانێکی دور و درێژ بە بیانوی شەڕ، دواتر بە وەعدەی “سازەندەگی” دوای شەڕ، لەم دەورەی دواییشدا بە بیانوی تەحریمەکان و ئەمرۆش دەیانەوێ بە بیانوی بوژانەوەی دوای ته‌حریمه‌كان، هەروا خەڵک لە چاوەڕوانیدا رابگرن. خەڵکێک دەبێ چاوەڕوان بن کە بچوک ترین دەور و نەخشیان لە شکڵ گرتنی قەیرانەکان و ئەم وێرانیە ئابووریەی روویداوە، نەبووە و نییە. کۆماری ئیسلامی وەک رژیمێکی سەرمایەداری، دژایەتیەکی بە درێژایی تەمەنی لەگەڵ کرێکاران و خەڵکی زەحمەتکێشی ئێراندا هەبووە و هەیە. باری قورسی شەڕ و ئاسەوارەکانی بەسەر شانی خەڵکەوە بوو، باری قورسی ته‌حریمه‌كان هەروا بەسەر شانی خەڵکەوە و ئەمرۆش بەشوێن رێكه‌وتنه‌كاندا وادیارە باری قورسی بوژانەوەی سەرلەنوێی سەرمایەی قەیران لێدراو، بەسەر شانی خەڵکەوە قورسایی بکات.\nگۆیا خەڵک دەبێ چاوەڕوان بێت، ژیانی دژوار و تاقەت پروکێن و بێ مافیەکان تەحەمول بکات، تا ئابووری لە قەیران رزگاری بێت، سەرمایە ببوژێتەوە و سەرلەنوێ گەشە بکات. ئەمە ناوەرۆکی راستەقینەی پەیامی حکومەت و دەوڵەتی ئێران بۆ خەڵکێکە کە لەمرۆدا بە مەبەستی ئاڵوگۆڕ لە ژیانیدا، پێکهاتنەکانیان بە موسبه‌ت وەرگرتوە و هیوادارن کرانەوەیەک لە ژیانی دژواریاندا بەدی بێت.باری قورسی شەڕ و ئاسەوارەکانی بەسەر شانی خەڵکەوە بوو، باری قورسی ته‌حریمه‌كان هەروا بەسەر شانی خەڵکەوە و ئەمرۆش بەشوێن رێكه‌وتنه‌كاندا وادیارە باری قورسی بوژانەوەی سەرلەنوێی سەرمایەی قەیران لێدراو، بەسەر شانی خەڵکەوە قورسایی بکات. گۆیا خەڵک دەبێ چاوەڕوان بێت، ژیانی دژوار و تاقەت پروکێن و بێ مافیەکان تەحەمول بکات، تا ئابووری لە قەیران رزگاری بێت، سەرمایە ببوژێتەوە و سەرلەنوێ گەشە بکات. ئەمە ناوەرۆکی راستەقینەی پەیامی حکومەت و دەوڵەتی ئێران بۆ خەڵکێکە کە لەمرۆدا بە مەبەستی ئاڵوگۆڕ لە ژیانیدا، پێکهاتنەکانیان بە موسبه‌ت وەرگرتوە و هیوادارن کرانەوەیەک لە ژیانی دژواریاندا بەدی بێت.\nئەگەرچی بەشوێن تەوافوقاتی هەستەییدا، رژیمی ئیسلامی هەوڵی ئەوەیە ئەو وەک “سەرکەوتنێک” بۆخۆی بناسێنێ، بەڵام گومانێک لە شکستهێنانی بەرنامە هەستەییەکانی کۆماری ئیسلامی و پاشەکشە کردن لە وتووێژەکان لەگەڵ ئامریکا و رۆژئاوادا نییە. ئەم راستییە، سەرەڕای هەرا و هوریای تەبلیغاتی، لە راستیدا دەبێتە هۆی ئاڵوگۆڕی هاوسنگی هێز لە کۆمەڵگادا لە نێوان کۆماری ئیسلامی و خەڵکی ناڕازیدا. ئاڵوگۆڕێک کە دەبێ بناسرێت و بۆ بەهێز کردنی بزوتنەوەی موتالباتی، کەڵکی لێوەربگیرێت. کۆماری ئیسلامی دڵخوازانە و بە مەیلی خۆی، ویست و داواکاریەکانی کرێکاران و خەڵکی زەحمەتکێش ناهێنێتەدی. ئەم رژیمە لە دەورەی دوای تەحریمەکانیشدا داوای سەبر و دان بەخۆدا گرتن و ریازەتی ئابووری لە خەڵک دەکات. بەڵام چونەسەرتر لە مەوقعیەتی ئێستا بۆ کرێکاران و خەڵکی بێبەش و ناڕازی هێندێک پێداویستی گەرەکە کە دەبێ بۆ فەراهەم کردنی، بەشێوەیەکی جیددی دەست بەکاربن.لە ماوەی ساڵی رابردودا شاهیدی گەلێک مانگرتن و خەباتی بەرچاو بەڵام پرژوبڵاوی چینی کرێکار لێرەو لەوێ بووین. لە زۆربەی حاڵەتەکاندا چەندین کارخانەی بەرهەمهێنان و شیرکەتی خزمەتگوزاری لە حاڵی مانگرتن و ناڕەزایەتی و کۆبونەوە و شکڵ و شێوەی تری خەباتدا بوون. بەڵام دەبێ بپرسین دەلیلی چیە کە کارێکی ئەوتۆ نەکراوە؟ نەتەنیا نەیانتوانیوە دەوڵەت و سەرمایەداران بەچۆکدا بێنن، بەڵکو تەنانەت نەیانتوانیوە بارودۆخی بەڕێچونی خۆشیان کەمێک باشتر بکەن. دەڵێی خاوەنانی سەرمایە و دەوڵەتی سەرمایەداری هەستیان بەوە کردووە کە کرێکاران بەم شێوەیە لە خەبات هیچیان لەدەست نایەت، ئەوانیش خاڵی لاوازی بزووتنەوە ناڕەزایەتیەکان دەناسن. ناڕەزایەتیەکان درێژەیان نییە، ئامانجدار نین، خۆڕسکن. دەوڵەت لەسەر قووڵ کرنەوەی ئەم لاوازیانە سەرمایە گوزاری کردووە. لەم روەوەیە کە بەم شێوەیە بێ شەرمانە بۆ داسەپاندنی هەموو نابەسامانیەکان بەسەر ژیانی خەڵکدا، دیسانیش تەبلیغی سەبر و چاوەڕوانی دەکات.بۆچی کرێکاران و خەڵکی زەحمەتکێش سەرەڕای بوونی فەزای توندی ناڕەزایەتی لە کۆمەڵگادا سەرەڕای هەژاری زۆر و بێبەشیەکان، نەیانتوانیوە لە بەرەنگار بوونەوە لەگەڵ هێرشی سەرمایەدا، هێندێک ئیمکانات و پێداویستی بۆ دیفاع لە خۆیان بەدەست بێنن؟ بۆچی لەگەڵ گشت ئەو هەزینانەی کە لەم رێگایەدا ئەیدەن، دیسانیش هەر لە هەنگاوی یەکەمدان؟ راستیەکەی ئەوەیە کە پرژوبڵاوی بەشە جۆراوجۆرەکانی بزوتنەوەی کرێکاری گرنگترین هۆکاری بەرەوپێش نەچونیەتی. هەر بەو جۆرەی کە هیچ کرێکارێک بە تەنیایی ناتوانێ لە بەرانبەر خاوەنکاردا دیفاع لە خۆی بکات و بە شێوەی غەریزی دەزانێت کە ئەمە تەنیا لە رێگای هاوکاری و یەکگرتن لەگەڵ باقی هاوکارەکانیەوە دەستەبەر دەبێت، نەبوونی تەشەکولی سەرتاسەریش ئەساسی ترین هۆکاری چەقبەستوویی بزوتنەوەی کرێکاری و جەماوەرییە.بەڵام کرێکاران بۆ گەیشتن بە تەشەکولی سەرتاسەری، دەبێ گەلێک کۆسپ لەسەر رێی خەباتیان لادەن. لەپێش هەموو شتێکدا دەبێ باوەڕ بە هێزی خۆیان بێنن. بەڵام باوەڕ بە هێزی خۆ لە ناوەرۆکی خەباتدا بۆ باشتر کردنی بارودۆخی ژیان بەدەست دێت. لەم روەوە هێنانە گۆڕی داواکاری لە سبەی رۆژی دوای رێكه‌وتنی هەستەییدا، بوار بۆ سازمانیابی کرێکاری لە ئاستی سەرتاسەریدا خۆشتر دەکات.تەرح کردنی ئەو داواکاریانەی کە هەم نیازی حەیاتی کرێکارانن و هەم خاوەنی رەوایەتیەکی کۆمەڵایەتی بەرینن، ئیمکانی سەرکوتگەری لە رژیم بە توندی بەرتەسک دەکەنەوە. ئیتر کاتی ئەوە بەرسەر چووە تا ئەوەیکە بە خەبات و خۆڕاگری بەدەست دێت بسپێری بە لوتف و مەرحەمەتی ئەم یان ئەو باڵی سەرمایە. ئەوەیکە کرێکاران بۆ دەستەبەر بوونی داواکاریەکانیان لە چاوەڕوانی ئێقداماتی دەوڵەتدا بمێننەوە، کۆسپ دانانە لەسەر رێگای خەبات لەدژی سەرمایە و زەمین گیر کردنی خەباتی کرێکاری و جەماوەرییه.\nPrevious Article بانگه‌وازی كۆبوونه‌وه‌ی ناڕه‌زایه‌تی سه‌راسه‌ری موعه‌لیمان و فه‌رهه‌نگیان\nNext Article بێ ئاكام مانه‌وه‌ی وتووێژی ئاشتی سوریه له مسكۆ


پەرلەمانتارێکی کورد رەخنە لە روانگەی ئێران بۆ ناوچە فرە پێکهاتەکان دەگرێت | Lawan Deutschland\nپەرلەمانتارێکی کورد رەخنە لە روانگەی ئێران بۆ ناوچە فرە پێکهاتەکان دەگرێت\nنوێنەری شارەکانی شنۆ و نەغەدە لە ئەنجومەنی نوێنەرانی ئێران رەخنە لە روانگەی بەرپرسان بۆ ناوچە فرە پێکهاتەکان دەگرێت و دەڵێت «پێویستە روانگەی دەسەڵات بۆ ئەو ناوچانە بگۆردرێت».\nعەبدوڵکەریم حوسێن زادە، نوێنەری شارەکانی شنۆ و نەغەدە لە چاوپێکەوتنێکی رۆژنامەوانیدا رایگەیاند «ساڵانێکە کورد و تورک لە نەغەدە ژیانێکی ئاشتیانه و برایانه بەیەکەوە بەسەر دەبەن».\nحوسێن زادە گوتیشی «ناوچە فرە پێکهاتەکان بەهیچ شێوەیەک هەڕەشە بۆسەر ئێران نین و دەسەلاتداران پێویستە روانگەی خۆیان لەبارەی ئەو ناوچانە بگۆرن.».\nناوبراو راشیگەیاند «لەو ناوچانەی کە چەندین نەتەوە و کەلتوری جیاواز بەیەکەوە دەژین و بە هاوبەشی کار و چالاکی فەرهەنگی و ئابووری ئەنجام دەدەن، چەندین توانای شاراوە هەیە کە پێویستە ئەو توانایانه بدۆزرێنەوە و کەڵکیان لێ وەربگیرێت».\nئەو گوتانەی حوسێن زادە ئاماژەیەکی ناراستەوخۆ به بارودۆخی پارێزگای ئازەربایجانی رۆژئاوایی (ورمێ) یه کە دوو نەتەوەی سەرەکی کورد و تورکی ئازەری و چەندین کەمە نەتەوەی وەک ئەرمەن، جوو، کلدان سریان و ئاشووری تێدا دەژیت.\nزۆرێک لە چالاکڤانانی سیاسی و مەدەنی کورد، پارێزگای ئازەربایجانی رۆژئاوایی (ورمێ) به کەرکووکی رۆژهەڵاتی کوردستان ناوزەد دەکەن.\nلە سەردەمی ئیمپڕاتۆری سەفەوی، پادشایی ئەفشار و قاجارەکان و تەنانەت رەزا شای پەهلەوی، کوردەکانی ئەو پارێزگایە بە زۆرە ملی بۆ ناوچەکانی رۆژهەڵاتی ئێران بەتایبەت خوراسان کۆچ پێکران.\nبەڵام سەرەڕای پرۆسەی کۆچ پێکردنی زۆرە ملی کورد و بە تورک کردنی ئازەربایجانی رۆژئاوایی، ئامارە نافەرمییەکان ئاشکرای دەکەن کە زیاتر لە 55% دانیشتووانی ئەو پارێزگایە کوردن.\nکورد سەرەڕای زۆرینەبوونی، لە سەردەمی سیستەمی پادشایی و کۆماری ئێران، لەڕووی سیاسی لەو پارێزگایە پەراوێز خراوە و تا ئێستاش زۆرینەی بەرپرسانی باڵای شارە کوردیەکان، لە نەتەوەی تورکی ئازەری دەست نیشان دەکرێن.\nبەپێی سەرچاوە مێژووییەکان، ئازەربایجان ناویکی کوردی تەعریب کراوە کە سەرەتا بەشێوەی ئاگربایگان یان ئاترپایگان (واتە شوێنی راگرتنی ئاگر) بەکار هاتووە.\nئەو ناوەش هێمایەکە بۆ ئایینی کۆنی کوردان (ئایینی زەردەشتی) کە بوونی شوێنەواری چەندین ئاگرگە لە ناوچە جیاوازەکانی ئازەربایجان، ئەو بیرۆکەیە بەهێزتر دەکات.\nدوای هتنی ئایینی ئیسلام و زاڵ بوونی دەسەڵاتی عەرەبەکان بەسەر کوردستان، ئەو ناوە تەعریب کراوە و بە تێپەربوونی کات، بەو شێوەیەی ئەوڕۆی چەسپاوە.\nمەهاباد، ورمێ، بۆکان، شنۆ، سەردەشت و پیرانشار (خانێ) لە شارە بەناوبانگەکانی پارێزگای ئازەربایجانی رۆژئاوایین.\n← بریندار بوونی ژنێکی خه‌ڵکی شنۆ به هۆی ته‌قه‌ی هێزه نیزامییه‌کان\nHPG: کۆپتێرێکی سەربازی تورکیامان خستە خوارەوە →


دوو ئامێر بۆ ڕزگارکردنی مرۆڤ لە ڕەوشی مەترسیداری تەندروستی\nچاوەڕوانکردن بۆ زانینی ئەنجامەکانی پشکنینی تاقیگە سەبارەت بە کێشەی نەخۆشیە مەترسیدارەکان، ڕەنگە مەسەلەی ژیان و مەرگ بێت. دوو ئامێری قەبارە بچوک کە ئێستا کار لەسەر دروستکردنیان دەکرێت، دەتوانن بە خێرایی هەندێک حاڵەتی نەخۆشی دیاری بکەن؛ لەوانە شیانی جەڵتەی دڵ، هاوکات کەسە نەخۆشەکان خۆیان دەتوانن ئەم دوو ئامێرە لە ماڵەوە بەکاربهێنرێن.\nلێکۆڵەران لە زانکۆی جۆرج واشنتن لە واشنتنی پایتەختی ئەمریکا کاریان لەسەر ئەم ئامێرە پزیشکیانە کردووە بۆ خێرایی پێکردن بە پرۆسەی دەستنیشانکردنی هەندێک کێشەی تەندروستی.\nداهێنەری ئامێرە پزیشکیەکان دەڵێت یەکەم ئامێر ناوی ( ترای کۆردەر) ە بۆ فەحسی خوێن و میز و لیک بەکار دەهێنرێت. ئەم پارچە ئەلیکترۆنیە بچوکە تۆڕیک لولەی وردی لێبەستراوە کە هەر یەکەیان ماددەیەکی شلی تایبەتی تێدایە و بەهۆیانەوە فەحسەکە دەکات. پاشان ئەنجامی فەحسەکان دەنێردرێن بۆ ئاپـێک لە نێو مۆبایلی کەسەکە یان یەکێـک لە خێزانەکەی.\nداهێنانی دووەم وەک ئەنگوستیلەکە لە پەنجە دەکرێت و ئامێرەکە هەستیاری نەخشەکاری لێدانی دڵی تێدایە کە دەتوانێت لێدانی نائاسایی دڵ تۆمار بکات ، هەروەها حاڵەتەکانی دیکە . ئەم ئامێرەش هاوشێوەی ئامێری تراکۆردەر دەتوانیت ئەنجامی فەحسەکان ڕەوانەی مۆبایل بکرێت یان ڕاستەوخۆ بۆ پزیشکی نەخۆشەکە بنێرێت.\nڤیدیۆ زاناکان لە کاتی تاقیکردنەوەکانیان لەسەر ئەم دوو ئامێرە نوێـیە.


"بەختیار عەلى" دو بەرهەمە نوێیەکەی بڵاوکردەوە - جام کوردی\nامروز شەممە, 22 شوبات 2020\n"بەختیار عەلى" دو بەرهەمە نوێیەکەی بڵاوکردەوە\n09 شوبات 2019\nنووسەرى ناودارى کورد، "بەختیار عەلى" لە ناوەندی رۆشنبیری رەهەند لە سلێمانی نوێترین دوو بەرهەمی خۆى بڵاو کردەوە.\nبە پێی ڕاپۆرتی جام کوردی، دو بەرهەمە نوێیەیەکى بەختیارعەلى، هەردو کتێبى "ناشوێن" و "دەریاس و لاشەکان" دواى نیوەڕۆى هەینى لە ناوەندی رۆشنبیری رەهەند لە سلێمانی بڵاوکرانەوە.\n"ناشوێن" پڕۆژەی کۆکردنەوەی بەرهەمە تیۆریەکانە و "دەریاس و لاشەکان" نوێترین رۆمانى نووسەرەکەیەتى کە ئاوڕدانەوەیەکی ئەدەبییە لە ئێستای ژیانی سیاسی و رابردومان.\n"دەریاس و لاشەکان" ووەک نووسەر دەڵێت، تێکستێکە خوێنەر دەخاتە بەردەم ئەو پرسیارە: ئایا تۆ وەک مرۆڤ دوای خواست و ویست و ئارەزوە راستەقینەکانی خۆت کەوتویت، یان تەنیا بەدوای تارماییەکدا دەڕۆیت؟ هەمو ئەمانە وەک کارەکانی پێشوی نوسەر، لە فەزایەکی پڕ روداو و پڕ لە چاوەڕوانیدا رودەدەن. دەریاس و لاشەکان کارێکە پەیوەندییەکی راستەوخۆی بە ئێستای ژیانمانەوە هەیە.\nبەختیار عەلی لە ساڵی 1960 لە شاری سلێمانی لەدایکبوە. خوێندنی سەرەتایی و ناوه‌ندی و ئاماده‌یی له سلێمانی ته‌واو كردوه، له ساڵی 1983 ده‌ست له خوێندنی زانكۆ هه‌ڵده‌گرێت و خۆی بۆ نوسینی ئه‌ده‌بی ته‌رخان ده‌كات.\nلە ساڵانی نەوەدەکاندا به‌ختیار عه‌لی ھاوشانی ژماره‌یه‌ك نوسه‌ر و رۆشنبیریی دیكه‌ی كورد، گروپی ره‌هه‌ند داده‌مه‌زرێنن و پاشان چەند ژمارەیەک لە گۆڤاری رەھەند بڵاو دەکەنەوە کە گۆڤارێکی ئەدەبی و فیکری بو.\nیەکەم بەرھەمی بڵاوکراوەی بەختیار عەلی قەسیدەی نیشتیمانە. هه‌روه‌ها خاوه‌نی چه‌ند دیوانه شیعرێكه له‌گه‌ڵ رۆمانه به‌ناوبانگه‌كانی وه‌ك مه‌رگی تاقانه‌ی دوه‌م، ئێواره‌ی په‌روانه، دواهه‌مین هه‌ناری دونیا، شاری مۆسیقاره سپییه‌كان، جه‌مشید خانی مامم، غه‌زه‌لنوس و باخه‌كانی خه‌یاڵ، كۆشكی باڵنده غه‌مگینه‌كان، كه‌شتی فریشته‌كان، هه‌وره‌كانی دانیاڵ، جگه له‌وه‌ش خاوه‌نی چه‌ندین به‌رهه‌می فیكرییه.\nلەماوەى رابردودا بەشێک لە بەرهەمەکانى نوسەر بەهۆى کاریگەرییانەوە وەرگێڕدراونەتە سەر زمانەکانى دیکە لەوانە فارسى و عەرەبى و ئینگلیزى و ئەڵمانى.\nجام کوردی بەختیار عەلى ناشوێن دەریاس و لاشەکان\n«زمانی کوردی لە ئاستانەی سەردەمێکی تازەدا» / دوکتۆر فەرهاد شاکەلی\nکۆچی دوایی محەمەد ڕەزا شەجەریان بەدرۆخرایەوە


Thursday, 07.09.2015, 22:17\nلە نامیلەكەیەكی بەندە ، ساڵی 1997 (70 لاپەڕە) ، بەشی یەكەم\nپارتی كە لە سالی 1946ەوە دروستبوە ناوی خۆی چەندین جار گۆڕیوە بێ هیچ هۆیەكی تیاچوون. پارتی كە لە دایك بوو پێی دەوترا (پارتی دیموكراتی كوردی لە عێراق). لە سەردەمی حوكمی مەلیكدا بە خۆی دەووت پارتێكی ماركسی لینینیە. دوای گەڕانەوەی مەلا مستەفای بارزانی لە یەكێتی سۆڤیەت بۆ عێراق ، پەیڕەو و پڕۆگرامی خۆی گۆڕی لە ناوەڕۆكی (نص)ی ماركسی لینینیەوە بۆ (نص)ی كەلك وەرگرتن لە تیۆری ماركسی لینینی. لە كۆنفرەنسی شەشی پارتی نەصی كەلك وەرگرتن لە تیۆری ماركسی لینینی گۆڕدرا بۆ " كەلك وەرگرتن لە تیۆری زانستی".\nلە دوای كۆنفرەنسی 1970 ی پارتی ، كەلك وەرگرتن لە تیۆری زانستیەكەش گۆڕدرا بۆ نەهجی ئەوەی پارتی كەلك لە تیۆریە زانستیەكان وەردەگرێ. لە كۆنفرەنسی 2ی پارتی ناوی گۆڕدرا بۆ (پارتی دیموكراتی كوردستانی عێراق). بەوەشەوە نەوەستان و دواتر كردیان بە (پارتی دیموكراتی یەكگرتوی كوردستان). عبدالكریم قاسم بۆ ئەوەی مۆڵەتی كاری ئاشكرایان بداتێ ، وەك چارەسەرێكی مامناوەندی لەسەر پێشنیازی ئەو كردیانە (پارتی دیموكراتی كوردستانی عێراق). دواتریش كردیانە پارتی دیموكراتی كوردستان و لە دوای ئاشبەتالی 1975 كردیانە (پارتی دیموكراتی كوردستان ـ سەركردایەتی كاتی ، قیادەی مۆقەتە)\nبەم غموزەتە تیۆریە و ونبونە فكریە و بە گەورە كردنی قەوارەی پارتی لەسەر حیسابی چۆنایەتی لە رابوردوو و لە ئیستەشدا ، پارتی بۆتە هێزێك كە لەسەر پەیوەندی عاتفی وەستاوە بێ ئەوەی هیچ ڕەبتێكی فكریی توند و ڕوون لە نێوانیاندا هەبیت. بەرگی حیزب و "ئایدۆلۆژیاش" كە نەیبوە كراونەتە بەرگی ناوی بارزانی و كار بۆ بە كاریزما كردنی دەكرێت ، كە جەماوەرەكەی جگە لە سەرۆك هیچی تر نەبینێت ، دیاردەی حیزبێكی تەقلیدی كۆنەپەرست.\nئەمە ئەوە نابەخشێت حیزب لە مێژووی خۆیدا ناوی ناگۆڕێت بەڵام ئەو گۆڕانە لە كاتی پێویستدا بووە. پارتی كرێكارانی ئیشتراكی دیموكراتی ڕوسی كە بە بۆلشەفیك ناسراوە و شۆڕشی ئۆكتۆبەریان بە ئەنجام گەیاند ناوی خۆی لە كاتێكدا گۆڕی كە پێویست بوو. ناو شتێكی پیرۆز نییە كە دەستكاری نەكرێت ، بەڵام گۆڕینی ناو كاتێك لەگەل ناوەڕۆكدا بگونجێت. ئەم باسە ئەو ڕاستیە دەسەلمێنێ كە لە ژیانی (پ.د.ك) تەنانەت ناویش شتێكی پیرۆز نەبووە و دەكرێ لە داهاتودا چاوەڕوانی گۆڕینی تریش لە ناوی پارتیدا بكرێت.\n(سێ ناوەكەی پارتی)\nلێرەدا دەكرێت بلێین پارتی / پارت نین لە كردارو تێگەیشتنی پارتدا لە ڕووی زانستی سیاسیشەوە. سەركردایەتی بارزانی (بارزانی باوك و كوڕیش) هەرگیز بڕوای بە پارت و رێكخراوی سیاسی نەبووە. حیزب لێرەدا بۆتە ئامانج نەك ئامراز.\nدیموكرات / لای پارتی دیموكراتی هەرگیز بوونی نەبووەو بیری دیموكراتی و ئازادی لای پارتی هەر ئەوەندە بەرینە كە تەنها جێگای خۆی تێدا بێتەوە.\nكوردستان / لە رێبازو كردارو سیاسەتیشدا مێژوو سەلماندی كە كوردستانی نیین.\nلێرەدا دەردەكەوێت كە پ.د.ك لە ڕووی ئایدیۆلۆجیشەوە هەژار بووە و فكرێكی سیاسی ڕوون لە منهاج و ستراتیجیەتیدا نەبوە. بەواتا پارتی نە ، ناو ، وە نە ناوڕۆك بەلایەوە گرنگ و پیرۆز نەبوەو لە دیر زەمانەوە وەك پارت ڕۆڵی خۆی وون كردوە و بۆتە پارتی خێزان و بنەمالەی بارزانی ، حیزبێكی بێ دەموچاو.\nسەرنج / جگە لە وەلامدانەوەی پ.د.ك ، كۆمێتەی ئەلمانیا بە دە لاپەرەی A4، بۆ ئەم نامیلكەیەی بەندە كە زۆرێك قسەی نەشیاویان بە مەلیك محمود وتوە ، بەڵكو لە دەروازەی برایم خەلیل خوشكم و برایەكیان بەهۆی منەوە دەست بەسەر كردن لە كاتی گەڕانەوەیان بۆ ئەلمانیا ئەزیەت دران و بە هەولی كەسانێك ئازاد كران.\nبەم شێوەیە سەرۆکی یەکەم وەفدەکەی UN باسی گەشتەکەی بۆ هەلەبجە بۆ کردم\n82 كارگه‌ی ئه‌لمانی كه‌ره‌سه و چه‌كی كیمیاویان به عێراق فرۆشتوه


لەچلەمین ساڵیادی شۆڕشی ئیسلامیدا لەئێران\nلەهەر دوو ڕۆمانەکەیدا (مەزرای ئاژەڵان) و (1984)، نوسەری بەریتانی جۆرج ئۆرۆیل دەست بۆ پرسی دەسەڵاتی تۆتالیتاریزمی ستەمکار دەبات. دەسەڵاتێک بەکۆدێتا یان شۆڕش دەست پێدەکات. ئەڵبەتە شۆڕشیش کۆدێتایەو سستمی کۆن وەلاوە دەنێ و دەیگۆڕێت بەسستمێکی نوێ.\nلەسەرەتاکانیدا شۆڕش بەڵێنی ئاڵ و واڵا دەدات و پرۆژەی فانتازی پێشنیار دەکات و دروشمی سەرنج ڕاکێش، دەربارەی دادپەروەری و ماف و بەختەوەری و خۆشگوزەرانی بەرز دەکاتەوە. پاشان شۆڕش ئامبازی لایەنگرانی سستمی کۆن دەبێت و خوێنیان دەڕێژێ و سەرکردەکانیان لەسێدارە دەدات و ئەوانەی دەمێننەوە، تارو ماریان دەکات و ئەوانەشی مل نادەن، تائەوپەڕی دنیا ڕاویان دەنێ.\nدوای ئەوانە سەرانی شۆڕش، شوێن پێی خۆیان لەدەسەڵاتدا قایم دەکەن و هەموو جومگەکانی دەگرنە دەست و دەکەونە دروستکردنی دەستەو تاقمی چەکدارو ڕایان دەهێنن لەسەر، توندوتیژی و ئامادە دەکرێن بۆ سەرکوتکردنی ئەوانەی هەڵوێستی ناحەزانەیان دەبێت، یاخود لاقرتێی شۆڕش دەکەن.\nلەنێو ڕژێمی تازە دامەزراودا هەرکەسێک ئەوە بکات، ئەوا ڕوکەشانە دادگایی دەکرێت و سزایەکی توندی بەسەردا دەسەپێت کەڕەنگە بگاتە ئاستی لەسێدارەدان. تۆمەتەکەشی ئەوەیە: (دژایەتی شۆڕشی کردووەو لەگەڵ ناحەزان و دوژمناندا سەروکاری هەبووە).\nلەنێو دەسەڵاتی تازەدا بازنەی حوکمڕانی لەسەرکردەکانی شۆڕش پێکدێت، وەلێ زۆر نابات کەم دەبنەوە، تابە تاکە کەسێک کۆتایی دێت و ئەو کەسەش دەبێتە برا گەورەو فەرمانڕەوای تاک و تەنها.\nزۆرێکی زۆر لەئایدیاکانی دوو ڕۆمانەکەی ئۆرۆیل، لەواقعی یەکیەتی سۆڤیەتی جارانەوە هەڵێنجراوە کەکۆمۆنیستەکانی ڕوسیا لەسەر داروپەردوی ئیمپراتۆریەتی ڕوسیا دایانمەزراند، تاببێتە فیردەوسی خۆشگوزەرانی و ئازادی، کەچی لەساو پەنای جۆزێف ستالیندا (هاوڕێی سەرکردەو براگەورە)، بوو بەقەڵایەکی ترسناکی ستەمکاری و ستالین کەوتە قەڵاچۆکردنی سەرکردەکانی دیکە، تابوو بەقەیسەرێکی خوێن ڕێژ.\nلە (مەزرای ئاژەڵان)دا دەبینین، چۆن شۆڕش دادەڕزێ و لەخۆی هەڵدەگەڕێتەوەو دەست بەلوشدانی ئەوانە دەکات کەدروستیان کردووە. لەگەڵ ئەوانەدا برا گەورە دەست بەشێواندنی شتەکان و گۆڕینی ڕاستیەکان و بڵاوکردنەوەی درۆو پڕوپاگەندەی نابەجێ دەکات، بەمەبەستی برەودان بەدووڕویی و ساختەچێتی و.. هتد.\nئەو وێنەیەی ئۆرۆیل لەو دوو ڕۆمانەیدا دەیکێشێت، دەکرێت بەسەر سستمێکی تۆتالیتاریدا پراکتیزە بکرێت کەمەراقی ئەوەبێت، کۆمەڵگە لەڕێی دەسەڵاتێکی ڕەهاوە لەقاڵب بدات و ئەو دەسەڵاتەش پشت بەئایدیۆلۆژیایەکی دۆگماو داخراو ببەستێت (ئیدی کۆمۆنستی بێت یان نازی یاخود فاشی یان ئایینی).\nجگە لەهەندێ جیاوازی لۆکاڵی، کەم تازۆر تابلۆ سەرەکیەکە هەر وەک خۆی دەبێت، لەهەموو ئەو وڵاتانەی هەژمونی دەسەڵاتی تۆتالیتاریان بەخۆیانەوە بینیووە، ئیتر لەئەڵمانیای نازیدا بێت یاخود لەئیتاڵیای فاشی یان لەچینی ماوتسی تۆنگ، یاخود لەکەمبۆدیای پۆڵ پۆت و کۆریای باکوری کیم ئێل سۆنگی باوک و پاشان کیم جۆن ئێلی کوڕ.\nکۆماری ئیسلامیش لەئێران، بەوپێیەی بەرهەمی شۆڕش و کۆدێتایە، لەو ڕێسایە لای نەداوە. لەوێشدا لەژێر دروشمی گەڕان بەدوای ئازادی و دادپەروەری و قوتاربوون لەدەست زوڵم و ستەمکاری، دەسەڵاتی شاهەنشا ژێرەو ژورکرا، بەڵام ئەوەتا ئێرانیەکان دوای تێپەڕبوونی ئەو هەموو ساڵە، دەگەڕێنەوە بۆ خاڵی سەرەتاو شۆڕش دەکەن و یاخی دەبن.\nلەبەرامبەریشدا دەسەڵات سەرکوتیان دەکات و ڕاوەدویان دەنێ و چالاکوانەکانیان لەسێدارە دەدات و لەگرتوخانە ترسناکەکاندا توندیان دەکات. ڕێکخراوی هیومان ڕایس ۆچ کەگرنگی بەمافەکانی مرۆڤ دەدات، باس لەوەدەکات مافەکانی مرۆڤ لەئێران لەماوەی بیست ساڵی ڕابردودا، بەدترین تۆماری هەیە.\nهەندێکی دەڵێن: (ڕەفتاری بەسیج و پاسداران لەسزادان و لاقەکردن و فڕاندن و سوکایەتی پێکردن و گۆڕینی قسەی بەندکراوان و هەڵبەستنی تۆمەتی یاسایی ناڕەوا بۆیان، لەوەی تێپەڕاندووە کەحەمە ڕەزاشا لەسەردەمی خۆیدا دەیکرد).\nکۆماری ئیسلامی لەئێران بۆ پڕکێشیەکانی و بۆ پاساودانەوەی کارو کردەوەکانی، پشت بەئایدیۆلۆژیایەکی ئایینی دەبەستێت. لەگەڵ ئەوەشدا، کەچی جیاوازیەکی هێندە گەورە لەنێوان هەڵسوکەوتی ئەو و ڕەفتاری دەسەڵاتە کۆمۆنیستیە ئەتایستەکاندا، لەفەرمانڕەوایەتیکردندا نییە.\nلەنێوان ئەو دووانەدا، خاڵی هاوبەشی زەق و زۆپ هەیە کەبەئاسانی دەبینرێت. پێدەچێت بونی ئەو خاڵە هاوبەشەش بێت وای کردووە، کۆماری ئیسلامی چاکترین پەیوەندی لەگەڵ ئەو ڕژێمانەدا هەبێت: (لەچین و کۆریای باکورەوە، بۆ فەنزوێلا و کوبا).\nوادیارە کۆماری ئیسلامی لەهەوڵی ئەوەدابێت، لەزۆر ڕووەوە ئەزمونی یەکیەتی سۆڤیەتی جاران کۆپی بکاتەوە: (هەوڵدانی بێوچان بۆ خۆپڕچەککردن و کەڵکەڵەی ڕێبەرایەتی کردن و سود وەرگرتن لەکەرەستە مرۆیی و مادیەکان بۆ ئان و ساتی ڕوبەڕوبوونەوەو کەمەندکێشی و خۆهەڵقورتاندن لەکێشەو ململانێکان و خۆبادان بەسەرکەوتنەکانەوە، لەکاتێکدا پێداویستیە سەرەکیەکانی خەڵک و خوا فەرامۆش دەکرێت. بەوەش هەژاری و گەندەڵی و ئالودەبوون بەمادە هۆشبەرەکان تەشەنە دەسێنێ.\nلەگەڵ دروستکردنی تۆڕێک لەپارت و قەوارەی دەرەکی کەگوێ لەمستی کۆماری ئیسلامی بن و لەو بەرەیەدابن کەئێران ڕێبەرایەتیان دەکات و بەوپەڕی سنگ فراوانیەوە، خەرجی و پێداویستیەکانیان بۆ دابین بکات، هاوشێوەی پارتە کۆمۆنستیەکانی دنیا کە لەچوارچێوەی ئەنتەرناسیۆنالیزمی کۆمۆنیستیدا، شوێن یەکیەتی سۆڤیەتی جاران کەوتبون. هەروەها سەرکوتکردنی ئەوانەی ڕەخنە دەگرن و ناڕازاین و شێواندنی وێنەی ئۆپۆزسیۆن، بەوەی ئەوانە بەکرێگیراوی دەرەکین و ناحەزی شۆڕش و دوژمنی خودان).\nلەو پڕوپاگەندانەی دەسەڵات بڵاوی دەکاتەوە، دەڵێت: (ئەوانەی لەسستمی فەرمانڕەوای ئێمە ناڕەزاین، کۆمەڵە بەکرێگیراوێکن کەپلانی بێگانە جێبەجێ دەکەن). هەرچەندە ئۆپۆزسیۆن توێژێکی هۆشیاری لەڕۆشنبیران و خوێندکاران و هەندێ لەدەست ڕۆیشتووەکانی فەرمانڕەوایی تێدایە کە لەڕژێم جیابونەتەوە، وەک: (موسەوی و خاتەمی و کەڕوبی و ڕەفسنجانی) و خوێندکاران و جەماوەر و هەوادارانیان.\nئەحمەدی نەژادی سەرۆکی پێشوی ئێران، هیچ شەرمی لەوەنەکرد کەخۆپیشاندانە گەورەکانی ئۆپۆزسیۆن، بەشتێکی (منداڵ بازاڕی قێزەون) بداتە قەڵەم و لەوبارەیەوە دەڵێت: (نەتەوەی ئێران زۆر لەو گاڵتەجاڕیانەی بەخۆیەوە بینیووەو ئەو گاڵتەجاڕیانەش، بەپێی فەرمان و بەپێی ڕێنمایی زایۆنیستە ئیسرائیلیەکان و ئەمریکاییەکان بووە).\nوەک ئەوەی پێشتر لەیەکیەتی سۆڤیەتی جاراندا لەئارەدابوو، ئێستاش لەکۆماری ئیسلامی ئێراندا دابڕانێکی تەواوەتی، لەنێوان دەسەڵاتی فەرمانڕەواو سەرقاڵیەکانی، لەگەڵ خەم و خولیای کۆمەڵگەو هاوڵاتیاندا هەیە.\nحکومەتی کۆماری ئیسلامی خۆی هەڵدەکێشێ و بەلەخۆبای بونێکەوە، موشەک و مانگە دەسکردەکانی نمایش دەکات و مژدەی ئەوەدەدات کەپەرەی بەتوانا لۆجستی و سەربازیەکانی داوەو بۆڕی هێزە گۆمڕاو ئیمپریالیستەکانی داوەتەوە.\nئەمە لەکاتێکدایە بەشی هەرەزۆری گەلانی ئێران، تادێت هەژارتر دەبن و ژمارەیەکی زۆر لەنوسەران و هونەرمەندان و سینەماکاران و ڕۆژنامەنوسان، بەرەو وڵاتانی دەرەوە هەڵدێن و لەوڵاتانی (ئیستیعمار و ئیستیکباری جیهانی)، داوای مافی پەناهندەیی دەکەن.\nئاڕاستەیەکی پێچەوانە هەیە لەنێوان نمایشەکانی دەسەڵات و گۆرانی گوتنی بەباڵای هێز و تواناکانی و گرنگی و مەزنایەتی لەلایەک و هەڵکشانی ناڕەزایەتی و بێزاری و توڕەیی لەڕیزی هاوڵاتیاندا لەلایەکی دیکەوە. دەسەڵات گەورە دەبێت و فودەکاتە خۆی و دەبێتە دێو و درنج و لەبەرامبەریشدا، کۆمەڵگە بچوک دەبێتەوەو هەژارتر دەبێت و بەناخی زەویدا ڕۆدەچێت.\nبەکورتیەکەی کەلێنی نێوانیان گەورەتر دەبێت و لەگەڵیشیدا، گومان و ڕق و توڕەیی، بەرامبەر یەک زیاتر دەبێت. دەسەڵات هێز بەو بڕە چەک و چۆڵ و ئامرازی تۆقاندنانە دەزانێت، بۆیە کۆمەڵگە بەتۆپزی و زەبر و زۆر ڕادەگرێت، نەک بەقەناعەت و خواستی خۆیان. بۆ ئەوەش دەزگا گەلێکی بەرفراوان دروست دەکات کەئامانجیان ئەوەیە، چاودێری خەڵک بکەن و ئاگایان لەجموجۆڵ و هەڵسوکەوتیان بێت و شێوازی بیرکردنەوەیان بخوێننەوە.\nدەسەڵاتدارانی ئێران بۆ مامەڵەکردن لەگەڵ ئۆپۆزسیۆن، سود لەمۆدێلی چینی وەردەگرن و بەهانەشیان بۆ ئەو کارەیان ئەوەیە، چین هێزێکی نێودەوڵەتیەو حیسابی بۆدەکرێت و هەر ئەویشە توانیویەتی، ئۆپۆزسیۆن تارومار بکات و ئەوانە لەسێدارە بدات کەڕەخنە لەڕژێم دەگرن و کەمینەکان سەرکوت بکات و بزوتنەوە ناڕەزایەکانیش داغان بکات.\nسەروەختێک هێزەکانی (بەسیج و پاسداران) بەربوونە گیانی خەڵک و بەکێبڵ و کوتەک کەوتنە سەروگوێلاکیان و بەرەو زیندانە تۆقێنەرەکان پەلکێشیان کردن و دوای دادگایکردنیان کەوتنە لەسێدارەدانیان، سەرکوتکردنی چینیەکانیان بۆ ناڕەزایەتیەکانی گۆڕەپانی (تیان ئان مین) یان لەخەیاڵدابوو.\nبەگرتنەبەری ڕێوشوێنی چینیەکان، کۆماری ئیسلامی دەستی بەتەنگ پێهەڵچنینی دەزگاکانی ڕاگەیاندن کرد (بینراو و بیستراو و خوێندراو) و ئەنتەرنێت و ڕاگەیاندنەکانیان بەوە تاوانبارکرد کەشەڕێکی دەرونی لەدژی ئێران بەڕێوە دەبەن.\nتۆمەتەکانیش ڕووی لەبەریتانیا بوو، لەبەرئەوەی BBC بەشە فارسیەکەی، بەشێوەیەکی وردو بەردەوام، ڕوماڵی ڕوداوەکانی ناو ئێران دەکات. هەربۆیە بەشێوازێکی زۆر ناشرین کەوتنە هەڕەشەکردن لەبەریتانیا، کەوا لوتی دەشکێنن گەربێتو واز لەدەستوەردان لەکاروباری ئێران نەهێنێت.\nدەسەڵاتدارانی ئێران لەوەناکەون بەردەوام بڵێن: (ئێمە بەهێزو مەزن و ڕابەرین)، کەچی شەو و ڕۆژ لەگەڵ هەژاری و زیندانی ئاخنراو بەمرۆڤ و لەسێدارەداندا، دەست و پەنجە نەرم دەکات. ئەمە لەکاتێکدا وڵاتێکی وەک نەرویژ بەیەک وشەش چییە مەدح و سەنای خۆی ناکات، هەرچەندە یەکێکە لەباشترین وڵاتەکانی دنیا، لەڕووی خۆشگوزەرانی و ئارامی و ئازادی و ڕێزگرتنی مافەکانی مرۆڤەوە.\nوەلێ نەرویژ نمونەیەکی سەرنج ڕاکێش نییە بۆ ئەو دەسەڵاتە تۆتالیتاریانەی، کوشتەی ستەمکاری و گیرو گازو ڕووبەڕوو بوونەوەن. ئاخر یەکیەتی سۆڤیەتی جارانیش بەمجۆرە بوو، موشەکی هەڵدەدا بۆ بۆشایی ئاسمان و تەحەدای دنیای دەکرد، پاشان کەوەختی هات داڕماو لەبەریەک هەڵوەشاو بیرچووەوە.